
MAKHZAN I QISSA. 


MABEL ANDREWS KI SARGUZASIIT. 
BAB I. 


Mabel Andrews Hindustán ke ek bare shahs kı 
sarhadd par rahtí thí. us ke makán ke naadik girja 
thá ji» kí choti par ek salíb thí. Wuh is bát kí. dalíl 
thí ki but-paraston aur jhúthe nabíon ke pairauon ke 
bích men kuchh log aise bhí ham jo Use, Jis ne. salib 
par apní ján ni-ár kar dí. apne sartáj aur sarparast 
mánte hain. i 

Mabel ká báp rel ke daftar men achchhí tankhwáh 
par mulázim thá. aur ghar kí sárí hálat se záhir 
thá ki basar í auqát árám se hotí hai. 

Betí ke siwá chár bețe bhí the, un men se tín mad- 
rase men ta'lín pá rahethe. aur dúsrá bilkull chhótá 
sá thá. Báp ká hausila thá ki mere bețe taragqgi kar- 
ke 'umda aur únchí jagahon par pahunchen.. is 

Us kí eklautí betí us kí barí 'azía thí aur us ke liye 
us ne aisí tadbír soch lí thí ki us ke árám aur khushí 
ká intizám aisá ho jáe ki judáí kí zarúrat na hon- 

Jis roz Mabel dúsre shahr ke madrase se rawárið 
húí. báp us ke istiqbál ke wáste station par a maufúd 
húá. Jonhín us ne apní khúbsúrat betí ko dekhá, wuh 
dil hí dil men khush hokar sochne lagá, ki ab to. mere 
intizám men kuchh bhí mushkil na hogí; yili bhí us 
ká iráða húá ki is kám men jaldí karne kí zarúrat 
nahín hai. aur abhí kuchh dinon betí ko apné pás 
rakhúngá. UG 

Rafta rafta khándán ke sab logon par yih amr 
záhir húá ki jab se Mabel hamáre pás se gaí, us men 
ek kháss tabdílí ká zahúr páyá játá hai. Wálida ko 

ma'lúm húá ki ab betí se mujhe barí madad miltí hai, 
aur bháíon ne bhí us ko apná kháss madadgár páyá. 

Jab báp ne dekhá ki merí betí ziyáda be-garz aur 
khush khulq hai, us ne dil men kahá ki kásh ham log 
aisí piyárí betí apne hí pás rakh sakte. 

Ek bát sabhon kí hairat ká bá'is vih thí ki Mabel 
roz sawere sab kí nazaron se poshída ho játí thí. Ek 
roz ká zikr hai ki us ká bará bháí us se kuchh madad 
ká tálib hoke use dhúndhne gayá, to barámde ke kone 
men parhte húe páyá. Dekhte hí usne ta'ajjub se 
kahá, “Hai, ai! yahín apne taín chhipá liyá kartí 
haip. Ab áp kí khilwat ma'lúm ho gaí, yih to kahiye 
ki itne sawere áp kyá parhtí hain?” Tab us ne pí- 
chhe se jhukkar kitáb ko dekhá aur kahá, “Áp Bible 
parhtí bain. Kyá kisí imtihán kí taiyárí kartí hain’ 
mujhe yagín thá ki áp apne imtihánon ká khátima 
kar chukí thin.” 

Mabel ne áhista se jawáb diyá, “Kyá ham log faqat 
imtihán ke wáste Baibal ko parhte hain? Miss Har- 
ris hamesha ham se kahíí thín ki jis tarah tum roz 
ros kháná khátí ho, usí tarah Baibel ko parhá karo.” 

Larke ne lá-parwáhí sekahá, “Hán, beshakk ham 
kabhí na kabhí Baibal ko parhte hain, lekin parhne 
ke liye kone men nahín chhipte." 

Mabel ne zará be-sabrí se kahá, “Main bhí nahín 
chhipií hún, lekin Baibal parhte waqt main khámoshí 
pasand kartí hún, is khiyál se ki us ke ma'ne par ziyáda 
gaur karún. s 
~ Bháí nekahá, “Yih achehhí 'ádat jaise áp ne 
school meg síkhí hai, is ghar men jaldí játí rahegí. 
Kuchh hí ho, is waqt merí áp se ek kháss “ara hai, 
pas bahin piyárí, parhná chhorkar jald mere sáth 

iye 


Mabel ko zará taammul húá, tab apne bháí se kahá, 
“ Achchhá, main átí hún.” 

Barámde se chalte chalte us ke dil. men yih sawál 
paidá húá ki aise mauga' par mujhe kyá karná cháhi- 
ye thá? Miss Harris ham se kahtí thín ki dekho, 
tum kisí bát ke liye apná rozána parhná mat jáne do, 

lekin wuh yih bhí kahtí thín. agar koí tuim se kisí 
tarah kí madad mánge to us se kabhí inkár na karná; 
yih amr niháyat dushwár hai. 

Beshakk bechárí larkí ko sışht mushkil ká sámhná 
thá, is sabab se ki wuh us ráh par chalná cháhtí thí 
jis ke chalnewále kam hain, Ab tak us ne púre faur 
se yib na samjhá. ki Wuh Jis ká nám Mushír hai, 
mere hamráh hai. 

Us roz shám ko Mabel ne Miss Harris ko hasb i zail 
hatt tikhá. 

"Azíz Miss Sáhib-jí.” 

Áp ke kahne ke muwáfig main yih khatt tahrír kar- 
tí hún. Bahut kuchh kahná aur bahut kuchh púchh- 
ná har. Kásh ki main áp ke kamre men ákar guftogú 
kar saktí Main yahán sab báton men bará farq pátí 
hún, aur mujbe khauf hai ki aisá na ho ki main áp 
kí talím ko bhúlkar rúhání báton se bebahra ho 
jáún. 

Isí bát se main pareshán ho játí hún ki yahán ke 
sab log Masíhí kahláteto hain, lekia ma'lúm nahín 
hotá ki wuh hamáre Khudáwand Yisú’ Masíh kí qadr 
jánte hain, na Us kí pairawí karná cháhte hain; zá- 
hirá wuh Use har bát men buláte játe hain. Áp ne 
mujhe sikhláyá hai kı Masíhí hone ká matlab Masih 
kí pairawí karná hai, to kyá us ká matlab yih hai ki 
go ki ham ne baptisma páyá aur ham Masíhí kahláte 
hain, taubhí jab tak ki ham Khudáwand Masíh kí 
pairawí nahín karte, ham Khudá kí nazar men Masí- 
hí nahín hain? Agar yih bát sach hai to be-shakk 
sachche Masíhí bahut kim hain. 

Aksar main us din ko yád kartí hún jab ki main ne 
áp ke daftar men apne taín Masíh kode diyá, aur 
yih wa'da kiyå ki zindagí bhar main Us kí pairawí 
aur khidmat karúngí. Main ne yih wa'da dil o jån` 
se kiyá, lekin ab mujhe khauf hai ki áp se judá hone 
ke sabab se Use kahín bhúl na jáún. 

Ek kháss mushkil yih hai ki main to Baibal ko 
barábar bagaur parhná cháhtí hún, lekin karún to 
kyá karún, ek to koí ’aláhida jagah nahín, jahán akelí 

baithkar parhá karún, agar koí jagah mil bhí játí to 
koí na koí mujhe dhúndhkar bulá le játí hai, tab be- 
dil. hoke main kahtí hún, vih koshish be-fáida hai. 
bihtar. haï Ki main use tark karún. Beshakk mere 
'azía gáhe gáhe Baibal to parhte hain, lekin merí 
tarali:ké parhne kí zarúrat na samjhke mujhe thatthe 
men.uráte hain. „Áp kí báton ko vád karke, main qil 
sé cháhtí hún ki apne chál chalan aur khush-mizájí se 
záliir karún ki main sach much Khudáwand Yisú'- 
Masíh kí pairau hún, lekin záhirá koí merá matlab 
nakin samajhtá hai. Mihrbání karke jald is khatt 
ká jawáb bhej díjive. 
He Ráqima, 
sb Áp kí shágird, 
MR uA : Mabel. 
sikHött:kó Hhkhne se Mabel kí barí tasallí húí aur 
wiúk phir ihushf se auron kí khidmat karne lagí, 


úswajide ki “kis ne kuchh na kabá taubhí sab par 


ráhiio:gayá ki Mabel men barí tabdílí ho gaí. 

Use apne chhote bháí Phil se ek kháss khushí hásil 
thí, wah sáre gharáne ká khilauná thá, lekin khásskar 
apní bahin ká bará piyárá thá. ` 

Us ne qasd kiyá, ki jis waqt merá bháí chhotá hai, 
wuh Khudáwand Yisú Masíh ká aisá bayán sunegá 
ki bachpan men bhí Use piyár kare, aur kabhí Us se 
lá-parwáh.na ho jáe. Go ki wuh bará piyárá larká 
thá, taubhí us ne ab tak na síkhá ki jo chíz main 
alisar mangtá hún, wuh hamesha mere wáste achchhí 
nahínhai,aur auron ne yih bhí na síkhá ki aksar 
‘Nahin; :bolná, ‘Hán’ ke bolne se ziyáda muhabbat 
ká; nishán hai, isí tarah se Phil apne khándán ká 
chhotá sá bádsháh ho gayá thá. . i 

„Mabel. bhí jald us kí wafádár khádima ban gaí thí, 
aur go us neqasd kiyá ki hattul imkán main use sach- 
chá. , Masíhí banáúnga taubhí us ne yih na samjhá ki 
is piyáre larke ko khud-inkárí aur zabt karná zarúr 
síkuná hogá. 


BAB il. 


Ek din ká tazkira hai, ki shám ke waqt sárá ghará- 
na barám de pir baithe húe guftogú kar rahá thá, ki 
ekbárgí pánw kí áhat sunáí dene lagí. aur thori der 
mon ek khuash-libás shakhs sámhne nazar áyá. Mabel 
ke wálid ne jald uthkar barí khushí se salám kahke, 
khair o fiyat púcbhí, aur apní kursí ehhorke mih- 
mán ko bitháyá. Mabel ne mutlaq na paheháná ki 
yih kaun hai, aur isí wajh se ghar ke andar jáná 
munásib samjhá, lekin us ke wálid ne fauran mana’ 
kiyá aur isí tarah se samjháyá, ki “Betí, yih merá 
bará dost hai jo aksar ham se muláqát karne ke liye 
átá hai, tumháre jáne kí kuchh zurúrat nahín hai, 
baithí raho.” 

Báp ká hukm sunkar Mabel phir baith gaí, Iekin 
apne siláí ke kám men mashgá! hokar bilkull khá- 
mosh rahí; agar wuh nazar uthátí to ma'iúm ho játá 
ki yih sáhib I gair mujhe barí tawajjuh se dekhtá 
hai. 

Go ki Mabel sukút men baithí rahí, táham auron 
ne ápas man tarab tarah kí báten kín, aur isí tarah 
se mihmán kí khaslat aur lchássiyat sát sáhir hotí 
thí. Us kí tarz o guftogú se 'ayán thá ki mizáj 
ziyáda jismání aur dunváwí hai. Sunte sante Mabel 
andar jáne kí barí khwáhishmand húí, lekin wálid ka 
dar se gaí nahín. Das bajte hí mihmán jáne ke liye 
taiyár húá, aur rukhsat hote waqt málik í makán ne 
barí tákíd se kahá, “Jab tak áp yahán rahen, to 
surár bil-zurúr hamáre yahá áyá kíjiye, balki humá- 
rá ghar áp hí ká għar samajh líjiye." Barí khushí se 
mihmán ne jawáb diyá, “Áp kí barí mihrbání, áp ke 

„kahne ke mutábiq zurúr áúngá.“ 

Jis waqt wah chalá gayá thá, ghar ke sab log us kí 
ta'rif karne lage, kaprá bará 'umda, taríqga miháyat 
dilkash, guftogú dilchasp, ya'ne har ek bát men 
pasandída thá. 

Mabel khámosh baithí thí ki báp ne barí ulfat aur 
shafaqat sc kahá, *Betí. tum is waqt bari chup cháp 
ho, tum kuchh nahín kahtí ho.” 

Mabel ne liház se kahá, “Main kyá kahún, main 
ne áj hí ke din is shakhs ko dekhá.” 

Báp ne jawáb diyá, “lán. be-shakk áj hí ke din to 
dekhá hai, lekin ab se bahut se dekhogí. Mr. Singh 
niháyat ma`qúl ádmí hai aur merá `azíz dost, is liye 
merá hukm hai ki sab ke sab khushí aur mihrbání se 
us se milen.“ 

Us rát Mabel bahut dilgír húí. ma'lúm detá thá ki 
us ke úpar ek bojh pará thá, lekin wuh khud nahín 
jántí thí, ki us ká kyá maqsad hai. 

Us din se leke roz roz Mr. Singh áyá kartá thá, 
aur Mabel wálid ke hukm ke ba-mújib házir rahtí 
thí. Ek roz asnáe guftogú kisí shakhs ká tazkira 
húá jo niháyat díndár aur: sargarm Masíhí hone se 
mashhúr thá, aur Mr. Singh ne kuchh thatthebází se 
kahá, "Is qadr díndár hone kí kyá zurúrat hai?” Me- 
rá maqúla yih hai, dunyá men rahkar hatt-ul-imkán 
dunyá kí sárí khushí hásil karo. Aise logon se mujhe 
bilkull nafrat hai. Dúsre din ká zikr hai ki us ne 
ráh í taajjub se púchhá, “Kyá áp log pání ke siwá 
aur kuchh nahín píte hain?” 

Málik i khána ne jawáb diyá, “Hán, main ne dekhá 
ki aksar sharáb píne se bará nugsán liotá hai, is liye 
iráda kiyá ki apne ghar men áne na dúngá.” 

Yih sunke Mr. Singh ne kahá, “Mu'áf kíjiye, lekin 
merí ráe men áp kí galatí hai, az-hadd sharáb píne se 
be-shakk harj hotá hai, lekin agar merá paros itná 
nádán hai ki wuh ’umda chíz se apná nuqsán kare, to 
í yá us 'umda chíz ko chhor dene se main apná nugsán 
karún? Hargiz nahín. 

Mabel ne apná kám háth se girá diyá, aur ta'ajjub 
se Mr. Singh ko dekh rahí thí, kyúnki us ne Ískúl 
men síkh liyá ki sharáb kabhí aur kisí ke liye 'umda 
chíz nahín hai. 

Us kí kaifiyat dekhke Mr. Singh ne Mabel kí taraf 
mutawajjih hoke cháhá, ki is mazmún par usí se bahs 

kare, lekin Mabel sharmindagí se khámosh rahí. sí 
tarah se Mr. Singh záhir kartá thá, ki main kis tarah 
ká ádmí hún. tau bhí Mabel ke siwá, vab us kí ta'ríl 
karte, aur us ke áne se shádmán hote the. 

Jab chár din guzar chuke the aur Mr. Singh apne 
shahr ko rawána húá cháhta thá, Mabel ke wálid ne 
barí mihrbání aur shafagat se use apne pás bulákar 
kabá, “Betí, main tum se kuchh kahná cháhtá hún. 
idhar áke mere pás baitho. Tab hasb í zail guftogú 
búi.” 

Wálid. Betí, tum ne be-shakk samjhá ki Mr. Singh 
ke áne se kuchh matlab hai. Wuh hamárí k'átir 
nahín, balki tumhárí khátir áyá kartá hai. Us ká 
matlab tum se 'ilága rakhtá hali. 

Mabel. (Hichkicháke, ;*“Áp batáire, mujhe aur Mr. 
Singh se kyá matlab hai, us kí tarz 1 guftogú se záhir 
hotá hai ki ham donon men kuchh muwáfhiqat nahín 
hai, balki har ek bát men us kí ráe merí ráe nahín hai.” 

Wálid. “Háe háe, main kyá sunti bún, kaun 
púchhtá hai ki tumhárí ráe kyá hai, tum bhúl játí ho. 
ki tum jawán larkí ho, aur apne báp ke ikhtiyár men. 
Batáo to, mere dost men kaun sí bát páí játí hai jo 
merí betí ke nazdík burí haj?” 

Mabel. “Abbá jí, áp mujh se náráz na hújiye, 
kháss bát yih hai, meri sab se barí khwáhish hai, ki 
main apní zindagí Khudáwand Yisú Masíh kí khid- 
mat men guzárún, aur Mr. Singh ká kuchh aisá khi- 
yál nahín hai; wuh kahtá hai ki mujhe díndár logon 
se nafrat hai.” 

Wálid. “Yih barí khúbí kí bát hai, kyá Yisú' Ma- 
síh tumhen sikhátá hai ki apne má báp ká hukm na 
máno, aisí ta'lím mujhe Baibal men dikhláo, aur main 
Íauran tumhárí bát mánúngá ?" 

Mabel. “Main ne aisi bát Baibal men kabhí nahín 
páí," lekin yih likhá har, ki Tum pahle Khudá kí 
bádsháhat aur us kí rástbází ko dhúndho. “Abbá 
piyáre, main áp kí akelí betí hún, áp mujhe apne ` pás 
rakhiye aur main har súrat se áp kí tábi dár rahúngí, 
áp kyún mujhe 'aláhida karná cháhte haint” 


s 


Wálid. “Betí, tumhen malúm hai, ki main apne 
fáida ke wáste is intizám kí khwánish nahín rakhtá 
hún, lekin tumháre hí fáida ke wáste; main khashí se 
tumhen apne pás rakh letá, lekin kuchh hoshyá rí se 
is bát par gaur karo. 

Mr. Singh ke barábar tum kis ko páogí. súrat o 
sírat niháyat pasandída. talím-yáfta bhí hai, áma- 
daní ziyáda pátá, har ek bát men merí `azíz betí ke 
láiq hai: agar main aisá ‘umda mauga’ háth se jáne 
dúngá, tab ákhir men kyá hogá? Tum ne iskúl men 
kyá síkhá ki i is qadr nádán ban gaí hot” 

Mabel. “Suniye, tab main áp ko batáúngí, main 
ne yih ta'lím páí, ki rúhání báten mugaddam hain, 
aur yih bhí ki har ek bát men pahle vih daryáft kar- 
ge ki Khudá kí kyá maraí hai ” 

'álid. "To yih batáo. kyá kisí firishte ne ákar 
Hlið batá diyá ki Khudá kí marzí nahín baiki 
tumhárí shádí Mr. Singh ke sáth ho jáe.” 

Mabel. “Abbá, mujhe mu'áf kíjiye, áp ne khud 
kahá, ki merí dunyáwí taraqqí aur árám hogá, lekin 
rúhání taraqqí ká kuchh bhí zikr na kiyá.” 

M áiid. ará khámosh baithe rahe, tab apní kursí 
se uthkar barí nárázagí se kahne lagá, “Yih niháyat 
ná mnnásib bai ki betí aise mu'ámale men báp ke sáth 
bahs kare, main tumhárí bát ziyáda na sunúngá, main 
ne Mr. Singh se wa'da kiyá ki main apní betí kí 
shádí áp ke sáth karwá dúngá aur main apná wa da 
kabhí wafá na karúngá. Ab bolo, tum merá kahná 
mántí ho?” 

Mabel. (Rote, rote) “Main kvá jawáb dún, main 
bol ehukí hún, ki Mr. Singh mutlaq us ráh par nabín 
chalte hain, jis par main chalná cháhtí hún, to 
kyúnkar ho saktá hai ki ham donon sáth chalen, 
wuh bhí mujh se náráz ho jáenge. Abbá, main 
hamesha áp kí betí rahúngí, mere liye koí intizám na 
kíjiye.? 

Wálid. “Chup raho, aur merí bát suno. Main 
tum ko ek neins kí fursat dúngá, tab tumhen jawáb 
dená hogá, merá hukm mánná, nahín to ghar se jáná 

hogá: ab chalo, aur mere símhas mit áo, main tum- 
hárá mugh mutlag dekhná nahín chíhtá húg.” 

Bechárí Mabel. chup cháp chalí gaí, us ká dil shi- 
kast húá, lekin majbúr thí. mo 

Du?á karne kí tágat na thí, vone ke siwá kuchh bhí 
na kar saktí thí. Thorí der men Phil kí áwáza sunáí de- 
ne lagi. “May piyárí, tam kahán ho? Main dhúndhtá 
phirtá hún, aur tum kahín nahín miltín.” Rafta 
rafta áwáz nazdík áí, darwáza khul gayá, aur Phil 
sámhne nazar ává. Apní babin kí yih hálat pákar 
bahut hairán húá, aur jald pás jáke gale lagá liyá, 
aur bare piyár se chúm liyá. “Bolo, kyá hai, kisí ne 
tum ko márá? Batáo to, mein use márúngá.” 

Mabel ne kahá, “Kisí ne mujhe nahín márá, lekin 
is waqt merá ranj bahut hai.” 

Phil ne phir kahá, “Batáo, kyá ranj hai? Tab main 
tumhen tasallí dúngá.” 

Mabel. “Mere ranj ká sabab tumhárí samajh se 
Feoil hai, lekin dobára tum mujhe tasallí de rahe 

0. 

Phir chhote larke ne zor se piyár kiyá aur kahá, 
“Bahin, jab main rotá hún, tum mere liye gít gátí ho, 
kyá main tumháre liye gít gáún 7” 

Mabel. Hán, zurúr gáo, bará achchhá lagegá.“ 

Tab Phil surílí áwáz se gáne lagá. 


“Yisá“ mujhe kartá pyár, 
Garchi hún kamzor láchár, 

Apne takht se dekhtá hai, 
Meri khabar letá hai. 


Hán, Visú' yár kai, 
Hán, Yisú’ yár hai, 

Hår, Yisú’ yár hai, 
Yih Baibal se áshkár. 


Do tín martaba us ne isí áyat ko gáyá, tab kahá, 
“Bahin, mujhe kuchh aur yád nahín hai.” Mabel ne 
apne chhote bháí ko god men liyá, aur bare piyár se 
kahá, “Piyáre, aur kuchh zurúr nahín hai, merí tasal- 
lí bahut ho gaí.” 

Phil. “To phir na roegí 7” 

Mabel. “Nahín. phir na roúngí. Áb rone kí kyá 
zarúrat thí? Wuh jo takht par baithá hai, use piyár 
kartá hai. aur us kí sárí hálat se wáqıf hokar us kí 
khabar letá hai.” 


BAB III. 


Kaí hafte guzar chuke the, lekin hálat men kuchh 
farq na húá. Mr. Singh ko nám ká zikr kabhí na ho- 
tá thá, aur Mabel ko sáf záhir thá ki mere sab ’azíz 
mujh se bahut náráz hain, aur is liye mujh se kam 
bolte hain. Aksar wuh akele kamre men baithe húe 
is bát par sochá kartí thí, ki is amr ká kyá anjám 
hogá, aur yih sáyá kab mere úpar se hat jáegá? 

Ún dinon men Phil us ká bará tasallí denewálá 
thá, lekin thorí der men wuh tasallí bhí us ke háth se 
játí rahí. Ek roz ká zikr hai ki Phil aur Mabel ek 
sáth alag ho ke baithe húe gít gá rahe the, ki un. ke 
báp ne dekhke apní bíbí se kahá, “ Agar Phil ziyáda 
Masel ke pás rahegá to wuh us ke ham-tabí'at ho 
jáegá, aur mauqa’ pákar wuh bhí hamáre hukm se bá- 
har ho jáegá, bihtar hai ki wuh us se judá rahe.” 

Khair, intizám kiyá gayá ki ch' otá larká iskúl men 
parhe aur isí súrat se Mabel ká pyárá shágird aur 
Khilauná us ke háth se nikal gayá, kyúnki jis waqt 
ghar men bhí thá, sab koshish karte the ki yih donon 
sáth aa rahen. 

Ab barsát ke din á gae aur ittifáq húá ki ek roz 
iskúl se áte waqt Phil bahut Shíg gayá. Kisí ne is 
bát ká khiyál na kiyá, kyúnki aksar barsát men log 
bhíg játe aur kuchh nugsán nahín hotá hai. 

Kaí roz ba'd larke ko bukhár áne lagá aur jis waqt 
bahut tez ho gavá, Dáktar sáhib buláe gae the. Un- 
hon ne dekhkar kahá, yih larká sakht bímár hai,kyún- 
ki sardí phephre men asar kar gaí. Yih sunte hí Phil 
ke sab 'azíz niháyat pareshán húe, kyúnki wub har- 
dil arís larká thá aur sab ko ma'lúm detá thá ki agar 
Phil mar gayá to ghar ká chirág bujh jáegá. Rafta 
rafta bímárí yahán tak barh gaí ki bachne kí koí 
ummed na rabi aur barí dilgírí ke sáth log malk ul 
maut kí intizárí karte the. Ek din Phil kaí ghante 

ba'd hosh men áyá, us kí ánkhen cháron taraf kisí ko 
dhúndhne lagín. Us kí má ne púchhá, “ Duláre, kyá 
hai? Kyá cháhte ho?” Larlte ne jawáb diyá, “ Merí 
piyárí Mabel kahán hai? ” Mabel píchhe baithí thí 
aur apná nám sunke jald Phil ke pás áí. 

Tab chhote maríz ne kamzor áwáz se kahá, ©“ Gít 
gáiye,” aur Mabel palang ke pás ghutne tekkar gít 
gáne lagí. Jis waqt yih khatm húá, phir áwáz áí, 
©“ Ek aur,” phir,“ Ek aur,” jab tak ki nínd áí aur 
Phil khúb sone lagá. 

Ba d-asán kisí ne Mabel ko mana’ na kiyá aur wuh 
chhote maría kí kháss tímárdár muqarrar húí. 

Ákhir ek rát áí, jab sab ke dil dharakte the ki kal 
talak kyá hogá. Khásskar Phil ke báp ko lá-intihá 
ranj o gam thá, us ke dii men is khiyál ne jagah páí 
ki sháyad yih merí sazá hai. is liye ki main ne apní 
betí se burá sulúk kivá, aur isí khiyál ke sabab se wuh 
aur bhí ziyáda pareshán thá. Gair-mumkm thá ki 
wuh apne bețe ke liye du á kare. kyúnki Khndá zarár 
aise gunahgár kí du'á na suntá. 

Go ki ghar ke sab log Phil ke kamre men jama’ 
the, tau bhí us kí ghargharáhat ke siwá koí áwáz sun- 
áí na detí thí. Nágahán qufli khámoshí tút gayá, 
Mabel ke báp ne barí iétirábí se kahá, “ Betí, tam hí 
apne bháí kí zindagí Khudá se mángo. Wuh zarúr 
tumhárí sunegá." Fauran sabhon ne palang ke chár- 
on taraf ghutne teke aur thartharátí áwáz se Mabel ne 
minnat kí ki yih piyárá larká ham se judá n ho jáe. 

Yih du'á khatm hote hí ek aur áwáz sunáí dene 
lagí, aur betábí se ghar ke málik ne yún du'á mángí. 
“ Ai Khudá, mere gunáhon ko mu'áf kar, aur yih 
'ináyet kar ki hamárá dulárá jíe yá mare,ham sab Terí 
taraf rujú' hon aur Tere hí wáste apní zindagí basar 
karen." 

Phil kaí ghanton tak waisá hí pará rahá, ba'd- 
azán ánkhen khul gaín aur Mabel kí taraf nazar kí, 
tab áhista se kahá, “ Bahin, mujhe god men lo.” 
Mabel:ne fauran god men uthá liyá aur tahalne lagí. 
Phir áwáz áí, “Gít gáo," aur isí tarah se gít gáte hús 

Mabel tahaltí rahí. yahán tak ki háth pánw kánpne 
lage. 

Tab báp ne u» ke pás ákar barí ulfat se kahá, *“ Be- 
tí piyárí, mujhe do, tumháre háth dukhte honge.” 
Mabel ne de diyá aur us ranj ke waqt us ke dil men 
barí khushí paidá húí, kyúnki use yagín húá ki wuh 
bádal mere úpar se hat gayá. 

Phil báp kí taraf nazar kar ke muskurává. go ki us 
ne bhí samjhá aur khush húá. 

Dúsre din báp ne betí ko akelí pákar god men leke 
kahá, “ Betí, ab main khúb samajhtá hún ki tum pah- 
le Khudá kí ho, aur píchhe merí. Tum zindagí bhar 
pahle Khudá kí maraí bajá láyá karo.” Tab báp aur 
betí men ek naí mubabbat shurú' húí. 

Mabel kí du á qabúl húí aur Phil maut ke panje se 
bach gayá. Rafta rafta us kí hálat men taraqqí húí. 
aur khauf játá rabá. 

Ek roz us ne apní bahin se kahá, “ Bahin, kyá húá, 
is ghar men sab kuchh nayá ma'lúm detá hai, roz roz 
bandagí hotí hai aur Abbá ab bare shauq se Baibal 
parhte aur du'á mángá karte hain, siwá is ke sab tum 
se bare khush ma lúm dete hain; is ká kyá sabab hai?” 

Mabel ne jawáb diyá, © Ai duláre, sabab tum hí ho, 
jis waqt tum qaríb ul marg pare the, ham sabhon kí 
ánkhen khul gaín, aur ham ne dekhá ki rúhání báten 
sach much muqaddam hain.” 

Phir Phil ne kahá, “ Bahin, tumhárí ánkhen barí 
der se khulí hain. merí ráe men sabab tum hí ho. 


BAB IV. 


Pánch baras guzre, jab se phir maut ke panje se 
bach jáke, Phil dobára apne 'asíson ko mil gayá. 

Tab se is sáre gharáne men bará farg ma'lúm detá 
hai, khásskar ghar ká málik mutlaq nayá shakhs ban 
gayå hai. 

Roz roz subh o shám du'á bandagí hotí. aur har 
amr se sáf záhir hotá hai ki usí makán m;n Khudá kí 
vád hotí hai. 

Járe ká mausam thá aur sardí ke máre sab log dar- 
wáza band kiye andar baithe the. Nágahán kisí ke 
pánw kí áhat sunáí dí. 

Phil ke wálid ne kahá, “ Betá. jáke dekho, kaun 
áyá hai?” 

Thorí der men Phil ne wápas ákar kahá. “ Abbá, 
yih wuhí shakhs hai, jo us waqt áyá thá,jab main bil- 
kull chhotá sá thá. Us ká nám Mr. Singh hai.” 

Mabel aur us ká báp donon chaunk pare. Jab se 
yih faisala húá ki Mabel kí shádí is waqt na hogí,tab 
se us ká zikr kabhí na húá. Go ki wálid ko malúm 
thá ki Mr. Singh dúsre shahr men naukarí karne ko 
gae hain. 

Sochte sochte barámde par jáke Mabel ke báp apne 
mihmán ae mile aur ba'd-azán donon sáth kamre men 


áe. 

Ta'ajjub kí bát hai ki Philne Mr. Singh ko pahchán 
liyá, kyúnki súrat o sírat men bará tafáwat ho gayá. 
Poshák aisí waza'dár na thí, lekin khusúsan chihre 
men tabdílí ho gaí thí. 

Mabel ne kamre ko chhorne ká iráda kiyá,lekin phir 
apná qasd badal diyá aur baithí rahí. 

Jab khair o 'áfiyat púchh chuke, tab 'ámm tarah kí 
guftogú hone lagí. Khásskar Phil kí bímárí ká ba- 
yán sunáyá gayá thá. 

Yih larká hamesha bát chít karne ke liye khúb tai- 
yár thá, is liye jab mauda” milá, us ne mihmán se pú- 
chhá,“ Kyá áp ne merí bímárí kí khabar nahín suní?’ 

Mr. Singh ne jawáb diyá. “ Nahín. main ne khabar 
nahín páí. Shávad is ká sabab vih hai ki main bahut 
dúr chalá gayá thá.” 

Tab Mabel ke wálid ne kahá, “ Hamen us waqt bará 
ranj húá. lekin ham IKhudá ke bare shukrguzár ban 
gae hain.” 

Mr. Singh ne jawáb diyá. “ Hán. beshakk jab ki 
layká bach gayá. áp log zarúr bare shukrguzár 
the." 

Mabel ká wálid. * Hán, ham is bát se nháyat 
mashkúr the. lekin vih merá kháss matlab na thá; us 
se peshtar ham log goyá nínd men pare the. lekin jis 
waqt malk ul maut hamárí dahlíz par á khará húá. 
ham jág gae aur umnied karte hain. ki ham phir 
kabhí aisí nínd men na parenge.” 

Mr, Singh. “ Áp batáive. kis nínd ká zikr áp karte 
hain? * 

Mabel ká wálid. “ Ham goyá khwáb dekhte the ki 
vih dunyá aur us ká mál o “ishrat aslí chíz bain. 
Khudá ká shukr ho ki us ne ham ko dikhláyá ki rú- 
hání chízen muqaddam hain.” 

Tab Phil ne samjhá ki ab merí bárí hai aur yún 
kahá: “ Abbá. áp bhúl gac. merí bahin Mabel khúb 
jágtí thí. aur sháyad us ne ham ko jagá diyá.” 

Mabel ká báp. “ Betá, chup raho. ham log bát chít 
kar rahe bain.” 

Mr. Singh ne Mabel kí taraf nazar kí, lekin us kí 
ánkhen siláí ke kám par lagí húí thín. 

Thorí der men us ne rukhsat lí. 

Jis waqt wuh chalá gayá thá, Mabel kí wálida ne 
apne ádmí se kahá, © Agar ham logon men tabdílí ho 
gaí hai to Mr. Singh men aur bhí ziyáda farq hogá: 
wuh bilkull nayá shakhs ma'lúm hotá hai.” 

Phil. “ Hán, abbá, áp ne dekhá, us roz jab wuh 
áyá thá, us kí poshák aisí khúbsúrat thí ki ab tak 
mujhe yád hai.” 

Mabel ká wálid. “ Albatta us men barí tabdílí 
nazar átí hai, lekin batá nahín saktá ki us ká kyá 
sabab ha. 

Phil. “Sháyad wuh bhí jág gayá hai. kvún 
nahín." 

Mabel ne kuchh nahín kahá. lekin us ke dil men bhí 
Phil ká khiyál áyá. 

Hafte bhar tak Mr. Singh phir nahín áe. tab wuah 
hasb i dastúr shám ko áe. 

Jab thorí sí bát chít húí. us ne kahá. “ Usí roz áp 
ne apná bayán sunáyá. áp kí 'ináyat ho to main apná 
baván áp ko sunáúngá.“" 

Mabel ká wálid. “ Zarúr sunáive. ham log barí 
khushí se sunenge.'' 

Tab Mr. Singh kahne lagá. “ Un dinon men main 
bahut hí náráz húá. yahán tak ki vahán rahná mujhe 
burá lagtá thá, is liye main ne iráda kiyá ki is shahr 
ko chhor ke dúsre shahr men já rahún. Khair main 
chalá gayá. 

j Ek hí shahr men rahná nágawár húá aur sair karne 
agá. 

taigan ek shahr men pahunchá, jahýn main ne 
Masíhíon kí barí jamá'at ko páyá. Main ne kisí se 
púchhá, “ Yahán kyá ho rahá hai.main ne itne Masíhí- 
on ko ek hí jagah men kabhí nahín dekhá.” 

Tab main ne jawáb pává. * Yahán ek Convention 
ho rahá hai aur dúr dúr ke Masíhí ikatthe húe.” 

Convention ká nám kabhí -uná nahín aur ta'ajjub 
karne lagá ki yih kyá nayá tamáshá hai, bihtar hai 
ki main jáke dekhún. 

Daryáft húá ki sab log ek dere men jama’ hote 
hain, aur “ain waqt par main bhí házir húá. 

Kaise batáún ki main ne wahán kyá hál páyá. 

Takhmínan hazár ádmí íkatthe húe, aur jab sab 
milke gít gáne lage, main ne aisí áwáz kabhí nahín 
suní, 

Ba'd-azán ek bháí ne du'á kí. Tab mujhe ma'lúm 
húá ki yih koí 'ámm jamá at nahín hai. 

Yaqin thá ki Khudá isí jagah men hai, aur yih log 
Khudá se milne ke liye yahán házir húe. Main bil- 
kult Khudá se milná nahín cháhtá thá, is wajh se 
chupke se uthke dere se nikal chalá. 

Din bhar mere dil m°» barí be-chainí rahí. Main 
phir dere ko na jáná ckahtá thá. Taubhí soyá koí, 
jo mujh se zoráwar haiwahán khínch rabá thá. Wuh 
gálib húá. aur shám ke waqt main phir jamá at men 
shámil húá 

Main ne gít. du á. wa'z. vab snná, lekin kháss isí 
khiyál se mere dil par asar húá ki IKhudá is jagah 
men hai aur main us se ehhip nahín saktá hún. Raf- 
ta rafta merí ánkhou ke sámhne apní sárí zindagí ke 
gunáh á maujúd húe. Hán. bahut se kám bhí jin ko 
maip ne gunáh na samjhá thá. ab aise ná-pák aur na- 
jis aikháí dete the kı main sharm ke máre rone lagá. 

Ab main har ek majlis men házir hotá thá aur ja1sá 
ki piyásá ádmí pání pítá hai, main har ek bát ko sun- 
tá rahá, lekin bojh aur bhí ziyáda bhárí hotá játá thá. 

Khair. ákhirí din ává. mere dil men yih khiyál thá 
ki agar main áj ke din tasallí na páún to kyá karún? 
Mujhe ma'lúm thá ki aur log jin ke wuhí hál ho gae, 
tasallí aur árám páke ab niháyat khush the. lekin me- 
re liye kahín tasallí na miltí thí. 

Áichirí meeting shurú? húí,bahutere Khudá ká shukr 
aur sitáish kar rahe the aur main táríkí men baithá 
thá. 

Phir bardásht na ho sakí. main ne uthke kahá, 
~ Mere liye du á kíjiye. kyúnki main sab se bará gu- 
nahgár hún," tab ghutnc tekke rone lagá. 

Ek bháí ne uthke mere liye du á kí, lekin main ne 
nahín suní. Main dúsre kí áwáz sun rahá thá. 

Ma Túm detá thá ki Khudáwand Yisú Masíh mere 
pás khare hoke apne chhide húe háth mujhe dikhlá 
rahá thá. 

Tab main ne jáná ki goki mere gunáh az-hadd the, 
taubhí Masíh ká khún unhen dho saktá thá, aur shi- 
kasta dil se main ne us par ímán láke kahá, Ai mere 
Khudá, Ai mere Khudáwand, Main Khudá se mil 
gayá, lekin dar játá rahá, kvúnki yagín thá ki mere 
sab gunáh mu áf húe. . 

Áp logon ne síkhá ki rúhání báten muqaddam bain, 
main ne bhí yih síkh liyá. Khudá ká shukr ho. 

í Ámin.“ Mabel ke wálid ne kahá, aur Mabel jo dil 
ó ján se sun rahí thí, us nc apne chihre ko háth men 
chhipáyá, aur Khudá ká shukr kiyá. 

Us waqt se leke Mr. Singh barábar áne jáne lage 
aur sab khush the, kyúnki wuh Masíh men un ká 
"sí; bháí thá. 

Wuh Masíh kí khidmat karne men bahut hí sar- 
garm bhí thá, aur aksar wuh sab ápas men saláh kar- 
te the, ki ham log xpne Khudáwand kí Bádsháhat ko 
phailáne ke liye kyá koshish karen ? 

Ek din aisá húá ki Mabel ke wálid Mr. Singh ke 
sáth kahín já rahe the. Us ne dekhá ki áj merá sáthí 
chup sá hai, ma lúm detá ki wuh kisí barí fikr men 
hai. Thorí der mea ma'lúm húá ki yih kaun sí bát 
hai. Nágahán khámoshí kí muhr tút gaí aur Mr. 
Singh ne kuchh lihá; se kahá, “ Main is waqt áp se 
ek bát púchhná cháhtá hún, jis par merí sárí dunyá- 
wí khushí mauqúf hai. 

Mabel ke báp ne jawáb diyá, “ Achchhá, jo kuchh 
dil men hai, farmáiye." 

Tab Mr. Singh ne kahá, “ Áp ko yád hogá ki pánch 
baras húe, main ne cháhá ki áp kí betí merí bíbí ho 

áe. 

: Main ne barí galatí kíkyúnki main bilkull use páne 
ke láig na thá. Main nahín kahtá ki ab láid hún, le- 
kin ham donon ek hí ráh par chalnewále hain, aur ek 
hí Málik kí khidmat karná cháhte hain. 

Un dinon men áp tází the, lekin wuh khud rází na 
mii Áp kyá samajhte, us ká dil waisá hí hai yá na- 
hín? 

Mabel ke báp ne fauran jawáb diyá. “ Bháí. un 
dinon men main rází thá, is liye ki main ne samjhá ki 
is intizám se merí betí kí dunyáwí taraqqí hogí, aur 
merí tabí'at mutlaq jismání thí. Merí betí kí tabí'at 
aur thí aur wuh rúhání taraqqí kí khwáhishmand thí, 
aur is liye manzúr na kiyá. 

Ab us ke dil ká hál mujhe ma'lúm nahín. Wuh to 
kuchh bachcha nahín hai, ñp khud us se púchhiye, 
agar wuh rází hai, main niháyat khush hoúngá. 

Dúsre din Mabel ke wálid ne apní betí se kahá, 
“ Betí, mere kamre men jáke likhne kí mez durust 
karo. Sab chízen ultí pultí hain.” 

Mabel fauran apne báp ke kahne ke muwáfig gaí, 
thorá “arsa guzrá ki Mr. Singh ne áke púchhá, 
“ Mujhe áne kí ijázat hai?” aur jawáb ká intizár bhí 
na kiyá, lekin Mabel ke pás áyá aur yún kahne lagá. 

“ Main áp se ek bát púchhne ke liye áyá hún. 
Pánch baras húe, main ne cháhá thá ki áp se shádí 
karún, lekin áp rází na thín, ab main daryáft kartá 
hún ki áp ká dil waisá hí hai yá us men kuchh tab- 
dílí ho gaí 7?? 

Dhímí áwáz se Mabel ne kahá, “ Hán, tabdílí to 
húí." Phir Mr. Singh ne púchhá, “ To ab áp rásí 
hain.” 

Aur Mabel ne kahá,“ Agar more wálidain rází hain 
main bhí rází hún.” 

Jab yih khabar phailí ki Mabel kí mangní Mr. 
Singh ke sáth ho gaí, tab sab ko barí khushí húí. 

Khásskar Phil bará shádmán húá, kyúnki wuh Mr. 
Singh ká bará dost thá. Us ke pás jáke us ne kán 
men kahá, “ Mujhe ma llúm hai ki merí bahin ne áp 
ko kvún pasand kiyá?" Mr. Singh ne púchhá, “Ach- 
chhá, to batáo, kyún 7”? 

Phir Phil ne chupke se kahá, “ Ia liye ki áp bhí ab 
rúhání báton ko muqaddam jánte hain.” I 


BAB V. 


Shádí ká din á gayá thá aur baz log apne dilon 
men púchh rahe the ki kis tarah ká intizám kiyá gayá 
hai. Sach púchho is khiyál ká yihí sabab thá ki 
sabhon par 'ayán húá ki Mabel aur Mr. Singh donon 
rúhání mizáj rakhte hain, aur har amr men yih gaur- 
talab bát thí ki Khudá ko kyá pasand hogá! 

Filhaqíqat shádí ke intizám ke báre men bahut guf- 
togú húí, aur khándán ke har ek shakhs ne kuchh na 
kuchh kahá thá. Sab se ziyáda Phil apní ráe batátá 
thá, ki“ Merí dánist men Mabel ke barábar koí bhí 
nahín hai, aur is liye zarár hai ki us kí shádí barí 
dhúm dhám ke sáth ho.” 

Yih sunte hí Mr. Singh ne kahá, “ Achehhá Phil, 
yih to batáo ki tumháre nazdík dhúm dhám se kyá 
matlab hai?” 

Phil barí khushí se kahne lagá, “ Merá matlab yih 
hai ki Mabel kí poshák is qadr be-bahá aur nafís ho 
ki dekhne se sab ta'ajjub karenge.” 

Mr. Singh. “Khar, aur kyá?” 

Phil. “ Girje kí árástagí zarúr ho, aur kháne píne 
kí chízen bahut hí achchhíaur mazedár honí cháhiyen, 
bájá bhí honá cháhiye.” 

Jab Phil ká bayán khatm ho gayá thá, Mr. Singh 
ne kahá, “ Phil, tum bhúl gae ho ki ham logon ká 
khiyál hai ki ráhání báten mugaddam hain, aisí dhúm 
men rúhání báton ke liye jagab kahán hai? ” 

Phil ne bare ta'ajjub se jawáb diyá, “ Shádí men 
rúhání báton kí kyá zarúrat hai, yih to dunyáwí tarí- 
qa hai?” 

Mr. Singh. “ Betá, tum ne is íyat ko nahín parhá, 
& Pas tuin kháo yá pío, yá jo kuchh karo, sab Khudá 
ke jalál ke liye karo.” Agar ham kháne píne se 
Khudá ke jalál ko záhir kar sakte to zarúr ham shád í 
men bhí kar sakte hain.” 

Phil bahut máyús hoke bolá, “ Háe, háe, ham shád í 

ke waqt bhí gít gáen aur du'á mángen, yih mujhe 
kuchh achchhá bhí nahín lagtá.”' 

Tab Mabel ne barí shafagat se púchhá,“Piyáre bháí, 
yih batáo, hamárá kháss mihmán us waqt kaun hogá 7” 

Phil sochne lagá, “ Mujhe kyá ma'lúm, abhí tak 
main ne sab ká nám nahín suná, kyá ta'ajjub ki áp 
log musíbatzadon aur muflison ke siwá kisí ko na bu- 
láenge." 

Mabel apne bháí kí báten sunkar muskaráne lagí, 
tab barí sanjídagí se kahá, “ Phil, tum bhúl gae ho 
ki ham log kháss Khudáwand Yisú' Masíh se minnat 
karte hain ki Wuh hamáre bích men maujád ho. 

Thorí der ke liye Phil chup ho rahá, tab fakhriya 
kahne lagá, “ Kvá Injíl men nahín likhá hai ki Khu- 
dáwand Yisú? Masíh shádí ko gayá, aur wahán logon 
ke liye us ne mai ko banáyá, mujhe yaqín hai ki áp 
log bilkull mai na piláenge 7” 

Mr. Singh chhote larke ko jawáb dene ke liye tai- 
' yár húá; zará taammul karke us ne kahá, “ Beshakk 
Phil, jo tum ne batáyá, sach much ek mushkil hai,aur 
us ke báre men bahut kuchh likhá játá, aur kahá bhí 
játá hai. Baz log yaqín karte hain ki wuh mai jo 
Khudáwand ne banáí, so nashewálí chíz na thí, aur 
apne khiyál ke muwáfiq is bát ko sábit karte hain. 
Yih main nahín kah saktá hún, balki is bát par yaqín 
kartá, ki hamáre Khudáwand Yisú' Masíh ne kabhí 
koí chíz na banáí jis ke zarí'e se ádmíon ko nugsán 
húá, aur wuh gunáh men phans gae. Hamen yád 
rachná cháhiye ki us zamáne men nashebází kí “ádat 
na thí jaisá ki is zamáne men hai. Jo ho so ho, ha- 
men is bát ká faisala karná kuchh mushkil nahín hai 
kyúnki Ásmání Bádsháhat ká qánún yih hai ki main 
kuchh na karún jis se mere bháí ke liye thokar ká 
bá'is ho. Darhagíqat merá bháí sharáb píne se tho- 
kar khátá hai, is liye mujhe wájib hai ki main kabhí 
na píún. na apne ghar men áne dún. Kyá main apní 
khushí ke liye us chíz ko isti mál karún jis se merá 
bháí halák hotá hai? Hargiz nahin.” 

Phil ne Mr. Singh kí báten sanjídagí se sunín, aur 

phir kahá, “ Achchhá, sáhib, áp ká faisala ho chuká 
hai, main kyá kah saktá hún, lekin agar sharáb na 
milegá. bahut log náráz honge.” 

Mr. Singh ne kahá, “ Achchhá, náráz hone do, un 
kí nárázagí se kyá, agar Khudá khush ho; yih gaur- 
talab bát hai ki Khndá kí kyá maraí hai? ” 

Jis waqt shádí ká din ává—go ki ba'z logon ne 
hansí kí, aur Phil ke khiyál ke muwáfia sharáb na 
páne ke sabab se náráz húe, taubhí auron ne khushí 
kí, aur yih kahá ki aisí 'umda shádí kabhí na húí. 
Dulhan aur dulhá ke chihre ásmání khushí se raunaq- 
afroz húe, aur go ki dunyáwí kám men mashgúl the, 
taubhí Khudá kí sachchí 'ibádat us waqt húí. 

Usí roz kí shám ko miyán bíbí apne hí ghar akele 
baithe húe ápas men bát chít kar rahe the. Asnáe 
guftogú men Mabel ne kahá, “ Áj tamám din ek ávat 
mere dil men gúnj rahí hai.” 

” nm Singh ne kahá, “ Achchhá, batáiye, kyá 
ai? 

Phir Mabel ne kahá, “ Yih ávat hai, Tum pahle 
Khudá kí bádsháhat aur us kí rástbází ko dhúndho, 
to yih sab chízen bhí tumhen milengí.” Beshakk, 
ham logon ne mutlaq is bát kí sachcháí sábit kí. De- 
khiye, Khudá ne hamen sab ni'maten 'ináyat kín, ha- 
men kisí tarah kí kamí nahín hai.” 

Mr. Singh ne barí sargarmí se kahá,“ Hán, beshakk 
áp kí bát bilkull durust hai. Kásh ki ziyáda log is 
áyat ko mánte to itne máyús log nazar na áte.” 

Mabel ne púchhá, “ Áp ká kyá matlab hai? ” 

Mr. Singh ne jawáb diyá, “ Merá matlab yih hai ki 
ziyáda log pahle dunyáwí chízon kí talásh karte hain 
to aksar wuh un ko nahín páte, aur Khudá kí bád- 
sháhat aur us kí rástbází se bhí mahrúm rah játe.” 

Phir Mabel ne kahá, “ Merí dánist men bahut acb- 
chhá hogá ki ham log us áyat ko ek card par likhwá- 
ke apne kamre kí díwár par lagáen, to jab báhar ke 
log hamárí khushhálí ko dekhke púchhenge, is bát ká 
kyá sabab hai to ham log us áyat se ishára karke 
jawáb denge. Iská yihí sabab hai; áp bhí pahle 

Khudá kí bádsháhat aur Us kí rástbází ko dhúndhiye 
to yih sab chízen bhí áp ko mil jáengí.? 

Mr. Singh ne apní bíbí kí bát ko dil se manzúr 
kiyá aur is kí wajh yih hai ki us ghar men yih gawáh 
hamesha khámoshí se sábit kartá ha1, ki sach much 
rúhání báten muqaddam hain, aur jo koí pahle Khudá 
kí bádsháhat aur Us kí rástbází ko dhúndhte hain, 
faqat un hí ko nahín páte. lekin aur sab achehhí chiz- 
en bhí hásil karte hain. 


IMAN LANE KI MUSHKILAT. 
Ex Tamoirwar Qissa. 


Tarjuma kiya gayá. 

Ek din aisá húá ki ek kamlá karamkallá ke patte 
par rengtá phirtá thá, aur ek titlí jo usí patte par 
baithí thí, yún us se guftogú karne lagí. “ Dekho, 
yih piyáre nanhe ande jo yahán pare hain, thore 
"arse men mere bachche un men se niklenge; lekin 
afsos, sad-afsos! merí tabí'at niháyat ?alíl hai. Be- 
shakk zindagí ke din thore bágí hain, aur jab main na 
rahúngí, kaun mere bachchon kí khabar-gírí karegá ? 
Kamlá, tum bahut hí mihrbán aur shafíq ho,kyá tum 
mere becháre bachchon ko páloge, jis waqt main unhen 
yatím chhor aúngá 1” 

Kamlá ne koí jawáb na diyá, aur titlí phir kahne 
lagí, “ Tumhen kaí báton ko yád karná hogá, kháss 
bát yih hai, unhen apná kháná na khiláo, kyúnki wuh 
is qadar názuk-mizáj honge ki os aur shahd un ká 
kháná hogá, aur jab wuh urne ke qábil ho jáen, unhen 
pahle zará urne dená. Ai, hai, main bhúl gaí ki tum 
tokhud urte nahín, yih barí mushkil hai, Iekin kyá 
karún, ab fursat nahín hai ki main dúsre pálnewále 
kí talásh karún. Main ne barí nádání kí ki apne 
andon ko aisí jagah men diyá jahán kamlá ke siwáe 
aur koí nahín miltá hai. Khair, zarúr mere becháre 
bachchon kí khabardárí karoge. Háe, háe, merá sir 
ghúmtá hai, piyáre kamlá, os aur shahd na bhuláo- 


Yih kahte hí titlí ká dam nikal gayá, aur kamlá, 
jis ne ab tak koí jawáb na diyá thá, andon ke pás 
akelá rah gayá. 

Tab wuh kahne lagá, “ Ai bechárí titlí, tum ne bará 
'ajíb pálnewálá apne bachchon ke liye pasand kiyá. 
Agar tumhárí hoshiyárí tumhárí khúbsúratí ke bará- 
bar hotí to tum kabhí aisá intizám na kartín. Main 

jo rengnewálá hún, uraewálíon kí khabarg 
kar saktá hún, aur wuh merí kaun bát 
Ba-har súrat titlí mir chukí thí aur ande patte-ỌẸ 
pare the, aur cnúaki ka nlá bará ķhushmizáj thá, is 
liye as ne manzár kiyá ki jo kuchh man kar 
saktá hún, main karúngíá. Táham fikr ke máre us 
rát ko knchh nínd na áí, agar so játá, sháyad koí 
andá uthá le játá, is liye har lahza un ke cháron 
taraf ghúmtá rahá, yahán tak ki tamám tángen 
dukhne lagín. 

Is ghabráhat men vih khiyál paidá húá thá, ki 
main kisí jánwar se saláh lún aur sochte sochte yád 
áyá ki qaríb ke khet men ek chandúl ne apná ghons- 
lá banáyá. 

Kamlá ne us chandáúl ko kahlá bhejá ki az ráhi 
mihrbání mere pás áiye, kyúnki bará zarúrí kám hai. 
Fauran chandúl ur áyá, aur kamlá kí báten sunkar 
khámoshí se nílgún ásmán kí taraf ur gayá, aur 
nazaron se gáib ho gayá. Barí der tak kamlá us kí 
intizárí men rahá, lekin wuh áyá nahín. Ákhirkár us 
kí áwáz sunáí dí aur kamlá máre khushí ke phúle na 
samátá thá. Jis waqt chandúl us ke pás á pahunchá, 
us ne kahá, “ Niháyat hí khushí kí khabar hai, lekin 
afsos ki tum merí bát par yaqín na karoge.” Kamlá 
náráz ho kar bol uthá, “ Kvún nahín, jo kuchh main 
suntá hún, main us par yaqín kartá hún,” 

Chandáúl ne jawáb diyá, “ Khair, to suniye, pahle 
main tum ko batátá hún,ki wuh bachche kaun sá khá- 
ná kháenge. Tam kyá samajhte ho? Bhalá, atkal se 
batá do.” 

Áh i sard khínchkar kamlá ne kahá, “ Os aur 
shahd, aur kyá ?” 

Chandúl ne kahá, “ Nahín, hargiz nahín. Bahat 
"ámm chíxs khúenge jise tum ásáni se páoge.? 

Kamlá ne kahá, “ Karamkallá ke patton ke siwá 
main ásáni se kyá pá saktá hún?“ Cnandúl khushí. 
se kahní lagá, “ Shábásh, tum ne bilkull thík jawáb 


diyá, tumhen in bachchon ko karamkallá ke patton 
se khiláná hogá.” 

Barí nárázagí se kamlá ne jawáb diyá, “ Hargiz 
nahín,in bachchon kí mán kí ákhirí wasíyat yih thí ki 
main wuh kháná na khiláún.” 

Phir chandúl ne kahá,* Un ki bechárí má kuchh 
bhí nahín jántí thí; lekin tum kyún mujh se saláh 
lete ho, aur phir merá kahná nahín mánte ho? Tum 
kisí bát par yaqín nahín karte ho." 

Kamlá bol uthá, “ Áp aisá na kahiye. main sab 
báton par yadín kartá hún." 

Chandúl, “ Achchhá to yih batáo ki un andon men 
se kyá paidá hogá?” 

Kamlá, “ Siwáe titlí, aur kyá! Áp kyún púchhte 
hain?” 

“© Khair, to main kahtá hún ki un andon se kamle 
niklenge;' aur yih kahkar chandúl balandí par par- 
wáz kar gayá. Kamlá rengte rengte udásí se kahtá 
thá, “ Kásh ki main bhí ur saktá, to main bhí bahut 
kuchh síkh letá.” 

Chandúl jo zará níche áyá, yih sunkar yún gáne 
lagá, “ Khair, sab se 'ajíb bát suno, tum bhí ek titlí ho 
Jáoge. 

Kamlá náráz hokar bolá, “ Ur jáo yahán se, merí 
badnasíbí par mat hanso, main phir kabhí tum se 
saláh na mángúngá. 

Phir chandúl gáne lagá, “ Main ne kahá ki tum 
yaqín na karoge.” 

Phir kamlá ne kahá, “ Main sab báton par yaqín 
kartá hún, jo yaqín ke láiq hain, lekin kaun yaqín 
karegá ki titlí ke ande se kamlá niklegá, aur ki kamlá 
titlí ban jáegá ? 

Tab chandúl ne kahá, “ Ai kamlá, main tum ko 
batátá hún ki yih kyá ráz hai. Main to aisá únchá 
urtá hún ki bahut sí ’ajíb chízon ko dekhtá hún, 
lekin tum jo zamín par rengte ho, tum zamín ke 
siwáe kuchh bhí nazar nahín karte ho, aur is liye 
'ajíb báton par yaqín nahín kar sakte aur bahut 
kuchh jo mumkin hal, gair mumkin samajhte ho.” 

Kamiá. “ Áp kí bát durust nahín hain. Main ba- 
khúbí jántá hún ki kyá mumkin hai, lekin yih merá 

lambá patlá badan aur bahut sí tángen titlí kí khúb- 
súrat shakl ban jáná to zarúr gair mumkin 
hai.” 

Chandál, “ Ai nádán kamlá, tum nahín jánte ho, ki 
jo báten hamárí samajh se báhar hain, ham ímán se 
gubúl kar sakte hain ” 

Kamlá, “ Ímán kyá chíz hai? aur main us ko kyún- 
kar pá saktá hún?” Jis waqt yih sawál us ke munh 
se niklá, wuh chaunk pará, us ke pás kuchh rengtá 
thá. Tabkyá dekhá ki andon se kaí kamle nikal áe the. 
Sharminda hokar us ne iqrár kiyá, “ Hán, beshakk 
yih bát samajh se báhar hai, Í ekin ímán láne se báhar 
na honá cháhiye.” 


MASIH KI KHADIMA 


Prem Singh aur us kí bíbí Marthá, Itwár kí shám ko 
barí sanjídagí aur khámoshí se kháná khá rahe the. 
Sháyad is ká yih sæbab thá ki in donou men se Mar- 
thá ziyáda bít krrnewálí thí, aur isí mauga’ par das- 
túr ke khiláf wab bilkull ehupeháp baithí thí. 
Kháne ke kúrtm hon pir Prein Singh ne apní bíbí 
se púchhá, “ Kyá koí ranj kí bát hai ki áp aisí khá- 
mosh baithí hain?” 

Marthá. “ Hán.bashakk ranj kí bát to hai. dis 
waqt Pádrí sáhib wa'z suní rahe the, aur khásskar 
jis wagt bár bár yih kh rahe the, ki tum Masíh kí 
khádima ho, main ne apne dil se púchhá ki main 
Masíh kí khidmat men kyá kartí hún? More dil ne 
yih gawáhí dí kì tú Mnsíh kí khádima tak kahlá jáne 
ke bhí aábil nahín.” 

Prem Singh apní bíbí kí bát sunts hí chuk pará. 
Wauh bakhúbí jántá thá ki merí bíbí sachchí Masíhí 
hai, kyúnki thorá 'arsa guzrá, ek Mission húá aur yih 
donon az sar i nau paidá húe, aur nae sire se apní 
zindagí guzránne lage, Yih wa`z jis ne Marthá ke 
dil par aisá asar kiyá, us ne bhí suná lekin us par 
itná pur-tásír na hús, aur agar us kí bíbí yib zikr 
na kartí hotí, to wuh zarúr us ká khivál phir na 
kartá. 

Taammul karke us ne kahá, “ Áp ko ghabráne kí 
kuchh zarúrat nahín hai. Áp yaqínan sachchí Masíhí 
hain aur dil se Khudáwand ko piyár kartí bain.” 

Marthá. “ To yihí bát hai, jis ke sabab se main 
ghabrátí hún. Pádrí Sáhib ne kahá ki har koí jo 
Khudáwand Masíh ko piyár kartá hai, zarúr bil zarúr 
Us kí khidmat karegá. Mere dil men Masíh kí mn- 
habbat se kyá fáida, agar main us ká izhár nahín 
kartí hún 2 

Hán, ab yád áyá, Pádrí Sáhib ne yih bhí kahá ki 
agar ham Masíh ke hain aur Us kí khidmat nahín 

karte to ham chor hain. Jo dúsre ká gaban karte hain. 
Mujh ko yihí mushkil parí hat. ki main Masíh kí 
khidmat kis súrat se karún? 

Prem Singh. “ Hán, beshakk mushkilto hai. uh 
log Jo Khudá ke kám ke wáste muqarrar hain, bahut 
kuchh kar sakte hain, lekin kaun sá kám hai, jo áp ke 
láiq hai?” 

Yih kahke Prem Singh uthke angnáí men chalá 
gayá, aur us ko yib khiyál thá ki zará is mazmún 
ko sochkar is ke báre men kuchh guftogú karún. 

Marthá ká dilí bojh aur bhí ziyáda bhárí ho gayá 
thá. Us ne apne ádmí se kuchh madad nahín páí, to 
ab kis se mánge? Andar kí kothrí men jáke us ne 
ghuine tek ke yún du'á mángí, “ Ai Khudáwand, Tú 
jántá hai ki main sach much Tujhe piyár kartí hún 
aur Terí khidmat karná cháhtí hún, mujhe dikhlá de 
ki main kis tarah se Terí khádima ban saktí hún?“ 

Ba'd-azán Marthá ko tasallí húí, kyúnki use yagín 
húá, ki merí duwá qubúl húí aur ’ain waqt par 
jawáb miltgá. Dúsre din sawere Baibal parhte 
parhte us kí nazar is áyat par parí, “Pas tum 
kháo yá pío, yá jo kuchh karo, sab Khudá ke jalál 
ke liye karo.” Isko parhná thá ki Marthá sochne 
lagí. “ Beshakk yih áyat merí du'á ká jawáb hai. 
Kyá mere wáste apne rozána qaul o fl se Khudá- 
wand Masíh kí khidmat karná mumkin hai? 

Kyá roz-marra ke kám se, ya'ne kháná pakáná, 
siláí karná, bachchon kí ķhabardárí, aise kámon se 
Khudá ká jalál záhir ho saktá hai?” Is khiyál se 
Marthá ká dil bág bág ho gayá aur wuh umúr i 
khándán jo mazdárí kí súrat men ab tak pesh áte 
the, ab un se núrání jalál barasne lagá. Shám ke waqt 
jab donon miyán bíbí phir baithe, Prem Singh ne 
Marthá ke raunagdár chihre ko dekhke kahá, “ Ab 
ranj nahín hai.” 

Marthá ne muskuráke kahá, “ Nahín, ab to nahín 
hai, kyúnki main ne daryáft kyá ki main bhí Khudá- 
wand Yisú” Masíh kí khádima ban saktí hún." Tab 
apní áyat ko sunáyá. 

Prem Singh ne khámoshí se suná, lekin apne dil 
men kahá, “ Agar merí bíbí Khudá ke jalál ke wáste 
apne sáre kám kar saktí hai, to mujhe bhí apná hí 
kám isí tarah se karná cháhiye.? 

Marthá is bát kí bábat aur bhí ziyáda síkhná 
cháhtí thí, aur is iráde se jab Baibal parhtí, mazmún 
házá kí áyaten. jin men Masíh kí khidmat ká zikr ho. 
talásh kartí thí. ek roz yih áyat milf, “ Agar koí 
shakhs merí khidmat kare to wuh mere píchhe ho le 
aur jahán main hún. wahán merá khádim bhí hogá;” 
aur dúsre din yih milí, “ Ham apne haqq men yih 
kahte hain ki Masih kí khátir tumháre gulám hain.” 
Is áyat ko parhte hí wuh sochne lagí, “ Mere maujú- 
da kám káfi nahín hain, agar main Masíh kí khádima 
hún, to Usí kí khátir auron kí bándí banná cháhive." 
Phir du'á mángne lagí. “ Ai Khudá, dikhlá de ki 
main kyúnkar auron kí khidmat kar saktí hún.” 

Tín roz ke ba'd is du ?á ká jawáb milá. Marthá ko 
khabar milí ki ek parosin bímár parí hai. In donon 
men kuchh dostí na thí, kyúnki bad-mizájí' ke sabab 
yih maríz auron se bahut kam miltí thí. Pahle 
Marthá ko us ke pás jáná nágawár ma lúm húá, lekin 
jab yád áyá ki “ Tum Masíh ke khádim ho,” fauran 
us ne dil men kahá, “ Ai Khudáwand, main Terí khá- 
tir is kí bándí ban jáúngí," aur us ke pás jáne men 
derí na kí. Us parosin ko bará ta'ajjub húá jab ki 
Marthá yih kahke us ke ghar áí, “ Kyá main áp ká 
kuchh kám kar saktí hún? ” 

Beshakk, bahut kám karná pará. Maríza ke liye 
kháná pakáná, bachchon ko khiláná, ghar durust kar- 
ná, wg. Shám ko jab sab kuchh thík karke Marthá 
apne ghar jáne lagí, maríza ne us se kahá, “ Batáiye, 
áp ne kyún is qadar merí khidmat kí, kisí ne mere 
wáste kabhí aisá nahín kiyá.” 

Barí khushí se Marthá ne jawáb diyá, “ Bahin, main 
Masíh kí khádima hún aur Us ne mujhe bhejá.” 

Us roz Marthá ke liye ek naí zindagí shurú' húií. 
Roz roz kisí na kisí kí khidmat karne ke liye use 
mauga’ miltá thá, aur rafta rafta wuh aisí mashhúr 

ho gaí thí ki musíbat ke waqt har ‘aurat ká yih qaul 
hotá thá ki “ Zarúr jáke Marthá bahin se madad 
mángúngi.' 

Ek roz Marthá ne apne ádmí se kahá. “ Áj main ne 
ek niháyat hí 'umda áyat páí.” Prem Singh ne 
kahá, “ Achchhá, to batáo kyá hai?” 

Marthá ne barí khushí se yih sunává, “ Us ke ban- 
de Us kí khidmat karenge, aur wuh Us ká munh de- 
khenge.?" “Main azhadd khush hún ki majh ko kabhí 
Masíh kí khidmat chhorne kí zarúrat na paregí.“ 

Prem Singh. “ Kyún?” 

Marthá. “ Kyánki Us kí khidmat is qadr masar- 
rat-bakhsh hai ki main kabhí us se judá honá nahín 
cháhtí hún.” Prem Singh ne apní bíbí kí báten sun- 
te hí kahá. “ Aur main bhí áp ká namúna dekhke 
Khvdáwand Yisú' Masíh kí khidmat men shámil húá, 
aur main bhí us men abad ul ábád mashgúl rahná 
cháhtá hún.” 


ABADI JALAL. 


Ek roz ká zikr hai ki Prem Singh nágahán andar 
kí kothí men gayá, to kyá dekhá ki us kí bíbí Baibal 
mez par rakhe húe parh rahí thí. Apne ádmí kí 
áwáz sunke sar utháyá, aur us ko malúm húá, ki 
bíbí ká chihra khushí ke máre raunaq-dár bai. Us 
ke pás jáke us ne púchhá, “ Kyá parhtí ho ki is qadar 
khushí paidá húí? ” 

Marthá. “ Kyún khushí na karún, jab ki main 
Khudá ke jalál kí ummedáwár hún?” 

Is áyat ko suniye to áp bhí khushí karenge. * Yisú” 
Masíh ke wasíle se ímán ke sabab us fazl tak hamárí 
rasáí bhí húí, jis par qáim hain; aur Khudá ke jalál 
kí ummed par fakhr Karen.” Yih bhí suniye, “Ab 
Khudá jo har tarah ke fazl ká chashma hal, jis ne 
tum ko Masíh men apne abadí jalál ke liye buláyá, 
tumháre thorí muddat tak dukh utháne ke ba'd, áp 
hí tumhen kámil, aur qáim aur mazbút karegá.' 
Kyá yih mumkin hai, ki main jánún ki Khudá ne 
mujh ná-láiq ko buláyá ki Us kejalál men sharík hún, 

aur khushí na manáún! Jis waqt main in báton par 
gaur kartí hún. main khushi ke máre phúlí nahín 
samá saktí. 

Prem Singh ne apní bíbí ke pás baithke kahá, 
« Áp kí bát bilkall durust hai, lekin afsos sad afsos. 
wuh log bahut kam hain, jo un kí haqígat ko jánkar 
isí tarab khushí hásil karte hain.” 

Marthá. “ Mere nazdík is ká sabab yih hai, hamá- 
rí ánkhen is qadar dunyáwí chízon par lagí rahtín ki 
Ásmáni chízen hamen dikháí nahín deti hain. Agar 
ham ís bát par, ya'ne ki ham Khndá ke jalál men 
sharík honge, yaqín karte, ham Paulus Rasúl ke sáth 
kahte, “ Kyúnki merí dánish men is zamáne ke dukh 
dard is láid nahín ki us jalál ke muqábil ho saken, jo 
ham par záhir honewálá hai aur ham kabhí chhotí 
mushkilát aur ranj kí báton ke sabab sena ghabráte, 
jis tarah ham aksar ghabráte hain. Jab tak ki ham 
auron men kuchh tafáwut nahín rakhte hain, to 
kyúnkar kah sakte hain ki ham is jalál ke ummedwár 
hain ?’ 

Thore ‘arse ba'd Marthá ko in báton ko sábit karne 
ke liye mauqa’ milá thá. Barsát ke mausim men 
sakht bukhár kí bímárí phailne lagí, aur Prem Singh 
kå gharána us se na bachá thá. Pahle donon bach- 
che bímár par gae, aur bukhár itní shiddat se charhá 
ki bachne kí ummed játí rahí, Ákhir men bukhár 
utar gayá,aur go ki zu'f bahut thá, bachne kí ummed 
phir paidá húí. Phir Marthá is bímárí men mubtilá 
húí aur us kí ján bare khatre men parí thí. 

Ab púchhná cháhiye ki us ká ímán is ázmáish men 
kaisá páyá gayá! Us ne khud us waqt ká bayán ek 
dost ko likhá hai, so ham bhí is khatt ko parh ke us 
kí kaifiyat daryáft karenge. 

“ Merí pyárí bahin, Main áp ko is musíbat ke wagt 
ká bayán kyúnkar likhún, aur yih bhí batáún ki main 
ne us waqt kyá síkhá, aur kyá rúhání fáida hásil 
kiyá?" 

Pahle mere do bețe bímár húe, aur jis waqt mujhe 
khauf hone lagá ki merí god un se khálí ho jáegí, usí 

waqt záhir húá ki wuh isgadr pyáre hain ki main 
un ko jáne nahin de sakti. Ek rát merá ádmí zará 
árám karne ke live dúsre kamre men gayá thá. aur 
main akelí donon bachehon ke pás baithí thí, donon 
be-hosh pare the, aur shakk thá. ki sháyad kabhí pair 
hosh men na áenge Fs qadar ranj oalam thá ki kyá 
batáún “ Apni pareshaní men main ne vih quá ki 
~ Ai Khudá, main Terí hún, mujhe ta-allí de anr 
merá dil mazbút kar." Thori der men ma lúm detá thá 
ki koí mere kán men yih alfáz bol rahá hai. © Go ki 
main maut ke sáve kí wádí men phirún. mujhe kuchh 
khanf o khatar na hogá, kyúnki Tú mere sáth hai; 
terí chharí nur terí láthí wuh hí meri tasallí ke báis 
hain Be „hakk main maut ke sáye Rí wádí men 
phirtí thí. lekin ma lúm detá thá. ki kisí ne merá háth 
apne háth men tbám liyá, aur sáf záhir thá. ki 
Khudáwand mere sáth hai. Goisá merá dil ek chatán 
par im ho gayá thá. aur sárá khauf aur ghabráhat 
játí rahi. Main ne apne do bachehon ko Khudá ke háth 
men de divá, kı jíen yá maren, Us ke pásrahen. Khair, 
mar nahin gae, rafta rafta bukhár nlar gayá, aur wuh 
tágat páne lage. Malúm detá thá, ki main ne un ko 
dobára Khudá ke háth se pá liyá. 

Lekin bímárí ká waqt ab tak khatm na húá. 
Jab donon bachehon kí tabiat kuchh sambhal gaí, 
main khud is bækhár men giraftár húí. Merí bímárí 
men yih farq thá ki main sáre waqt ho-h men rahí, go 
ki zuf ke máre main aksar bol na sakti thí. Ek roz 
main ne apne ádmí ko apne pás rote dekhá, aur is se 
samjhá ki shávad is bímárí se na bachúngí. Pahle 
apne ádmí aur bachchon ke dukh ke sabab zará 
ghabráne lag. tab vád áí kimain ne un ko Khudá 
ke háth men de divá. to Lsí ke háth men chhor saktí 
hún. Nágahán yih do alfáx merí ánkhon ke sámhne 
chamak gae. “ Abadí Jalál“ aur nihávat khushí húí 
ki b main Khudá ke jalál men sharík húngí. 

Main ne ánkhen kholke ádmí ko isháre se apne pás 

- buláyá tab barí mushkil so yih al áz sunáe, “ Abadí 
Já'ál” Sháyad us ne hamárí guftogú kí vád kí 


a4 


kyúnki ánsúon ko ponchhke, muskurá ke bare dulár 
se púchhá. “ Kyá tnm Us ká jalál dekhná cháhtí 
ho?“ 

Go ki main ne kuchh nahín kahá. Us ne chihre se 
pahchán liyá ki main hán hán, bolná eháhtí thí. 
Palang par ghutne tekkar usne Khudá ká shukr kiyá 
ki Usne ham donon ko apne abadí jalál ke tiye 
buláyá. Main apná hál kvúnkar batáún!í (Gowá 
mant nur bímárí gáib ho gaín. aur un ke balle men 
zindagí aur jalál váhir the. Main apne “aon ke 
live siyáda Fuil na karsaktí kvúnki yagín thá. ki wuh 
bhí thorí der men mere pás áenge, aur us jalál men 
sharík honge. 

Lekin jalsá áp jánte hain, main ab takis dunvá i 
fání men házir hún, hán, wuh sone ke pháfak jo mere 
sámhne khul gae. phir band húe. Lekin jis tarah 
main jáne ke liye taiyár thí, main waisá hí rahne 
ke liye bhí khush hún. Ek bát sach hai, jab ham 
marne ke liye taiyár hain to ham zarúr jíne ke liye 
bhí taiyár Dain. Hamáre Khudáwand ká fazl zinda- 
gi aur maut donon ke liye káfí hai. 

Raqima áp kí dost. Martra SixGu. 

Jis waqt yih khatt Marthá ke dost ko milá, wah 
barí fikr men dúbne lagí. Yih sawál us ke sámhne 
pesh áyá. Kyá main bhí marne ke wáste a hún ? 
Us ko pih jawáb dená pará, na main marne ke wáste 

taiyár, na jíne ke wáste. aur yih khwábhish padi húí, 
ki main donon ke liye taiyár ho ke, Abadí Jalál men 
sharík ho jáún. sí tarah Marthá ne apne dost ko 
Masíh ke pás khínch liyá. 


KE] 


IKHTIYARI AUR TABIÐARI. 


Ek TAMSILWSR Qissa. 


Tarjuma. 


Ek mazbút jawán shahd kí makkhí ne shahd jama’ 


karne ke liye apne chhatte ko chhor diyá. 

Dúr urte urte wuh ek khush-numá bág men pahun- 
chi, yahán rang ba-rang ke khushbúdár phúlon se 
bahut sá shahd jama’ karke wuh wápas jáne ke liye 
taiyár húí, ki ittifáqan wuh ghar kí khulí húí khirkí 
se urke ek kamre ke andar áí. 

Yih kháná kamra thá, aur ghar ke log us waqt 
kháne par baithe the. Bát chít ke shor o gul se 
shahd kí makkhí ghabrá gaí, táham mez par kuchh 
mitháí dekhkar wuh kháne ke liye us par baith gaf. 
Ná- gabán ek lipk’ ne use dekhá aur chillá uthá, 
é Dekho dekho, shahd kí makkhí hai, ham use 
pakren. 

Darte darte bechárí makkhí idhar udbar urne lagí, 
aur baye zor se ek díwár se takráí. Jab zará hosh 
men áí.wuh is díwár par chalne phirne lagí. 

'Dhorí der men Kisí kí áwáz sunáí dene lag SÍ aur us ne 
dekhá ki do larke bare ta'ajjub se mujhe “dekh rale 
hain. Tab un men seek ne kahá, “ Dekho bahin, yih 
to mihnat karnewálí makkhí hai, us ne zarúr barí 
mashagg it kí hogí, kyúnki us ke pás bahut kuchh 
jama’ hai”? 

Larkí ne púchhá, © Kyá wuh khud shahd banátí 
has?" 

Larke ne jawáb diyá, “ Hán, wub use phúlon ke 
andar se nikáltí. Aksar main ne un ko mihnat karte 
ðekhá hai. Lekin us ká faqat yihí kám nahín hai, 
wuh aur bahut kuchh kartí hai, bechárí wuh mihnat 
karnewálí makkhí hai. 

Tab larkí ne kahá, “ Agar wuh œtknat karti hai, 
to tum us go bechárí kyún kahtí tag? 


Larke ne jawáb diyá, “ Kyá tumhen ma lúm nahín 
hai, ki kamáre mámún kahte hain ki sab log jo auron 
ke wáste mihnat karte hain, becháre aur tars ke 
láiq hain.” 

Yihmahzis makkhí ká hál has. chhatte men malika 
makkhí hukm dene ke live baithí rabtí bain, aur sab 
makkhíán un kí tábi dár hokar mihnat kartí bain, 
un ke siwá sust makkhíán bhí hain.jo kuchh nahín 
kartí hain. 

Larki ne vih sunkar kahá.“To tín qism kí makkhíán 
hain. Rání jo hukm detí bain. mhnat karnewálí jo 
har waqt kám kartí hún. aur wuh jo kuchh nahín 
kartí hain.” 

Larká, © Hán. tum ne thík barán kiydi.” 

Larkí. “ Lekin yib batáo ki nn men se yih farq 
kis tarah ho játá hai. aur kaun fai-ala kartá bai, ki 
kaun malika hogí, aur kaun mihnat karnewálí !" 

Larká. © Achchhá, main batátá bún. kal málí ne 
mujhe batáyá ki shurú imen sab billkull ek-sán bain, 
lekin tarah tarah ká kháná hai, aur tarah tarah ke 

bar aur jaisá kháná anr jaisá ghar waisí hí makkhíán 
hai Dekho, sab kháná khá chukí hain. ab hamen 
jáná hai.” 

Larkí. 7ará thahro, jab tak ki main makkhí ko 
jáne detí hún, tab use apne rúmál men leke aur 
mihrbání se nazar karke us ne kahá. “ Ai bechárí, 
agar tum dúsre qism ke ghar men rahne játín, aur 
dúsre qism ká kháná khátín to taum malika ban játín, 
kaise afsos kí bát bai, ki aisá na húá. Ab tumhen 
zindagí bhar mihnat karná paregí. vih kahke us ne 
Aah hiláyá aur shahd kí makkhí phir ázád ho gaí 
thí. 

Bág to waisá hí khush numá thá. aur har kahín 
phúlon kí khúbsúratí aur klhushbú maujúd thí, lekin 
"cchárí makkhí ke liys sab kuchh badal gayá, aur 
= "í ehiz men mazá na thá. 

shorí der men wuh chhatte men pahunchí, jisou: ne 
-awere aisí khushnúdí se chhor diyá. 


Jaldí se wuh shahd, jise us ne jama’ kiyá, nikál. 

karus amír makkhí se kahá. “ Main sab se ziyáda 
bechain hún.” in 

Ek buddhí makkhí ne jo nazdík baithí thí, púchhá, 
í Kyún tum ne kyá kiyá, tum par kyá áfat gusrí !” 

Sair karnewálí makkhí ne barí be-sabrí se kabá, 
“ Kuchh nahín. kuchh nahín. áj main ne bahut sair 
kí aur apne báre men bahut kuchh síkhá 1$ liye 
mujhe malúm ho gnyá, ki main sab se láchár hún.” 

Buddhí makkhí ue kahá. © Yih to batáo, kis ne 
tum ko ai-í behúda-goí sikhláí * 

Makkhí ne jawáb diyá. “ Jo main ne sílkhá, so sach 
hai, aur kuchh parwál nahín ki kis ne mujhe batáyá." 

Buddhí shahd kí makkhí. “ Beshakk, lekin yih 
barí hairat kí bát hai, ki tum apne áp ko is liye 
samajhtí ho ki kisí nádán ne tumhen aisá hí kabá, 
tum khúb jántí bo ki tum láchárna thín jab tak ki 
tum ne dúsre kí bát na suni. Merí ráe men tum 
bari be-wagúl ho, dekin aisà kahne se kucbh faida 
nahín, is liye main chalí jáúngí.? , 

Tab láchár shahd kí makkhí ne apne bháíon ko 
pás bulákar sab báten, jo is ke sunne men áí thín, 
un ko sunáín. 

Sab ko ta'ajjub húá. aur ba'z náráz ho gain. 

Sair karnewálí síahd kí makkhí apní báton ke 
asar se khush hoxar barí sargarmí se sunáne lagí ki 
malika ká honá bilkull ná-munásib bát hai, aur 
kuchh zarúr bhí nahín, bahut bihtar hotá sgar sab 
ke sab barábar hotín. SPEER 

Sab sunnewálon ke dil inen bará josh paidá búá, 
ba?zon ne nasíhat kí ki wuh sab malika ho jáen, lekin 
is mu ámale men koí kám karnewálí na hoti. n 

Dúston ne kabá “ Nahín, nahín, yih bihtar hogá ki 
koí mabka na ho. balki sab kí sab kám karnewálíán. 

Tab ek buddhí ne púchhá. “ Is men kyá fáida 
hogá, ham sab kám karnewálíán to hain.” , 

Ákhir men shám bo gaí au: nínd men din kí ghab- 
hat aur pareshání bhéil gaí fhín. "Alassabáh, phir 
wuhí guftogú hone lagí, aur yih intizám kiyá gayá ki 
kof malika na ho. 

Yih bát sabne manzúr kí aur bagair koí hádí 
wuh sab chhatta ko chhor ke báhar ur gaín. Pahlí 
bát ká faisala yih karná pará ki nayá chħatta kahán 
banáen. 

Kisí ne kahá. “© Ek bág men sarúr, 

Dásrí nekahá. Khet men.” 

Tísrí ne kabá. ©“ Darakht sab se achehlá hai.” 

Phir chauthí ne kahá. ©“ Mwen ráe men dara)cht 
kí dálí bahut achehhí hai.” 

Tab bará Jhagrá hone lagá, aur sair karnewalí 
makkhí ne bar: gusse se kahá. © Main tum se barí 
náráz hún. ádhá din jhagrá karne men guzar gayá, aur 
ham ne kuchh bhí na kiyá." 

Jhagrá karnewálíon ne jawáb divá. “ Kyá tum 
malika ban gaí ho. Jáo aur apní khushi karo.” 

Fauran shahd kí makkhíne un kí bát mání aur 
phúlon ke pás ur jákar shahd nikálne lagí. Itne 
"arae men wuh apná sárá dukh o taklíf bhúl gaí, aur 
nibáyat khush húí 

Thore din men ek ‘aziz us taraf áí nur makkhí ko 
akelá dekhkar púchhne lagí. > Tumhárí sáthí kahán 
hain?” Makkhí ne jawáb diyá, main ne unben bág 
ke báhar chhor diyá. 

To wuh kyá kartí bain ? 

“© Jhagrá karti bain.” 

e Kis kí babat men! 

© Ki wuh kyá karen?” 

“ Wah babut ‘unda kám hajl” 

ee To tum batáo, ham kyá karen?” 

“To pahle batáo, tumhárí umr kyá hai?” 

“ Sát din.” 

“ Aur main?” 

“ Kaí mahíne sháyad.” 

ís Tumhárí bát durust hai. main bahut buddhí hún. 
A.chehhá, piyárí, ab ham laráí karen." 

“ Laráí karen. kyún? Main tum se bahut zor rakh- 
tí hún, aur iumbáre chot lagegí.“ 

“To agar main tum se kum-zor hún, tum kyún 
mujh se saláh mángtí ho!” 

“í Kam-zorí se kvá matlab hai?” 

“ Main tum se ís live saláh mángtí hún ki tum 
dáná ho aur main nádán." I 

“ Tum kyá boltí ho, baddhí aur jawán, kamgzor 
aur ná-tawán, dánishmand aur nádán. sab kvónkar 
barábar hain?” Achchhá ab ham faisala karen ki 
ham donon sáth rahengí. T 

í Bahut achchhá, bælki ham kahán rahenoe? © 

é Pahle batáo ki ham donon men se kann is bát ká 
faisala kare?” : l 

“« Tum zarár, kyúnki tum dániskmand ho.” 

« Achehhá aur kaun kháná jama`karegá 7" 

« Main karúngí, kvúnki: main zoráwar hún.“ 

“ Bahut achehhá, main malika hún. nur tum kám 
karnewálí.” i 

Ab sair karnewálí shahd kí makkhí níhávat khush 
aur bashshásh thí, anr fauran apní pahlí sáthíon ko 
hatáne ko gaí. Wuh ab tak jhagrá kar rahí thín, 
lekin apní naí bát se un kí tabiat bhar gaí thí. bay 
kám karne gaín, ba'z ghar gafn. 

Jis waqt hamárí do shahd kí makkhíán chhatte 
men jáná cháhtí thín, to kisí ne un ko rok liyá. 
Kvún á 

“Thorí der men ubhen ma lúra ho gayá. Ek malika 
kí lásh nazar áí, jise kám Rarne áit makkhíán dafn 
karne ke hve khíneh rahí thín. 

Is ko dekhkar barí iztirábí se shahd kí makkhí ne 
púchhá. “ Kvá háá? Kyá mumkin hai ki yik hamá- 
rí malika kí lásh hai?” 

Nahín, nahin. aisá nahín hai, áj hamárí do jawán 
malika nelaráí kí aur wuh j Jo un men se kamzor thí, 
mar gaí. 

Safar karnewálí makkhí kuchh udás hone J gí 
Kyúnk: us ke dil men BE khivál paidá húá thá. ki 
sháyad agar ham sab apní apní jagah men hotín to 
wih laráí nahín heotí. 

Buddhí makkhí ne kahá, dekho. malika bhí bará. 
bar nahín hai. 

Shahd kí makkhí ne jawáb dipá, Hán, be-shákk, 

ab yih bát merí samajh mcn á 


gaí. aur main phir 
aisí nádán na húngí. 


& 


Mori RI Barr Drix gI Bargsnrsir. 


Bare Din ká subh húá anr cháron taraf ghanton 
aur bájon kí áwáz se záhir húá ki áj <hádmání aur 
khushí ká din hai 

Anand Singh apne barámade par baithe hús hugga 
pí rahá thá, us ke dil men knehb khushi na thí, aur 
auron kí khushí bhí ns ko nágawár thí. Pichhle Bare 
Din se ek barí musíbat ne us ke ghar aur dil par sáya 
kiyá, kyúnki us kí ‘azíz jawán bíbí us se judá ho gaí 
thí, aur jahán munt húí, wahán khushí kyúnkar mil 
saktí hai? Anand Smgh ke walidain Masihi the aur 
isí liye wuh bhí Masíhí thá. aur anne bháion men is 
bát par fakhr kartá thá ki main ne kibhí koí náláiq 
kám nahín kiyá. lekin hamesha nek nám rakhá hai. 
Agar kisí ne us sé púehhá, kı “Kyá áp hagígat men 
Khudáwand Yisú Masíh par ímán rakhte hain 
Yih zurúr bare jo-h se jawab deti, ki “Maun zurúr 
Us par ímán akhtá hún. kyún asá sawál púchhte 
hain ¿” ETIA 

Áj kal us ke ímán kí ázmáish ho gaí thí. aur záhir 
húá kı wuh ímán his tarah kå har! Yih sawál us ke 
dil men paidá húá kı jis waqt maut átí aur hamáre 
'azizon ko le játí, agar us waqt hamárá dil itná ran- 
jída aur tanhá hotá, jilná un logon ká jinhon ne 
Masíh ká nám nahín snná to Masíhí hone se kyá 
fáida? Hán, beshakk kyá fáida ? 

Jab wuh aise soch men pará thá, nágahán ek chhotí 
larkí, yih kahtí húí ns ke pás daurií áí, ki “Ni Abbá, 
Bará Din á gayá, áp khush hæin, hai ná?“ Apní 
chhotí betí ko dekh kar Prem Singh ke chihre par 
kuchh khushí númáyán thí. Us ne us ko Motí nám 
diyá aur hagígat men wuh nsí kí motí thí. 

Apne wálid kí god men charh ke us ne us ke kán 
men kahá, “Abbá ján, main áp ko ek bát batáná cháh- 
tí hún, ya'ne áj ke din main bahut hí nek larkí hún- 
gí, aisí nek ki áp ne mujhe kabhí nahín dekhá,* — -.; 

Anand Singh ne muskarákar púchhá, “Is bát ká 
kyá sabab hai?” Motí ne barí sanjídagí se kahá, “Is 
ká sabab yih hai, ki kal hamárí Ustání ne ham 
larkíon se kahá ki ham logon ká dastúr hai ki Bare 
Din par balchshish den aur aksar ham bhúl játe hain 
ki Khudáwand Yisú” wuhí hai jisko ziyáda dená 
lázim hai, kyúnki Us ká janam din hai. Main aur 
larkíon ke sámhne kuchh púchhne se sharmátí thí 
lekin School band hote waqt main ne Ustání se kahá, 
“Áp mujhe batáiye ki main KĶhudáwand Yisú” ko kyá 
de saktí hún, kyúnki main khushí se Us ko tuhfa dúngí.” 

Zará taammul karke us ne kahá, “Merí dánish 
men Khudáwand Yisú’ is se ziyáda khush hogá, ki 
tum achchhí larkí ban jáo. (Abbá, áp ko ma'lúm 
hai, ki main aksar nek larkí nahín hún, aur go ki áp 
mujhe sazá nahín dete, merí Ustání zarúr detí hain}. 
Us roz tum koshish karo ki barábar tábi'dár raho, 
aur apní khushí karne ke badle men auron kí khushí 
karo. Yaqínan isí tarah se tum Khudáwand Yisú’ 
ko khush karogí.” Isliye main isí tarah se koshish 
kartí hún. Abbá ján, áp Khudáwand Yisú’ ko kuchh 
nazr karenge, hai na?” 

Jawáb páne se peshtar us kí god se utarke Motí ne 
apne báp ká háth pakar ke kahá, “Abbá ján, áp mere 
såth áiye, main áp ko kuchh dikhláná cháhtí hún merí 
ek aur barí bát hai. Áj Bará Din hai, is liye merí do 
barí báten hain.” 

Jab Motí apne wálid ko dúsre kamre men le gaí, 
aur yih kahke díwár par ek likhí húí áyat dikháí, ki 
“Dekho, yib áp ke liye merí Bare Din kí bakhshish 
hai: aur main ne apne háth se us ko banáyá hai.” 

Anand Singh ne áyat ko dekhkar yih alfáz parhe, 
“Aj ke din tumháre liye ek Naját-dahinda paidá húá 
hai, Jo Masih Khudáwand hai.” 

Yih alfáz tez rang men bane húe the, aur záhiran 
bachche ká kám thá, is sabab se wuh báp kí ráe men 
aut bhí ziyáda beshqímat thá. Bahut dinon se Motí 
us ko baná rahí thí, aur apne wálid kí khushí dekh- 
kar niháyat khush húí. x. 

Nágahán wuh bol uthí, “Ai Abbá, áp girje ko jáne 
ke liye taiyár nahín hain, aur ghanta baj rahá hai. 
Åj hí ke din derí karní munásib nahíu hai. Zarúr 
jaldi kíjiye." 

Anand Singh ne girje ko jáne ká kuchhiráda nahín 
kiyá, áj kal us ne yih dastúr chhor diyá, lekin yih 
dekhkar ki betí kí máyúsí bahut hogí, us ne kahá 
“ Achchhá, na ghabráo. main jald taiyár ho jáungá, 
aur apne kamre men gavá. Motí ko kabhí khabar 
na thí ki more hí sabab se merá wálid girje ko gayá. 
Go ki Itwár ke din aksar baithnekí jagah khálí rahtí, 
táham áj ke din sab bhar gaí thín. Girje kí arástagí 
bhí húí thí aur baifhne se peshtar Prem Singh ne 
dekhá, ki ok sutún par wuh hí alfáz lage hain, jin ko 
Motí ne mere liye banáyá thá; ya'ní “Áj ke din Dáúd 
ke shahr men ek Naját-dahinda paidá húá, ya'ne 
Masíh jo Khudáwand hai.” 

Khushí ke gít Us kí sitáish men gáe gae, jis ke 
Mujassam hone se Ásmán aur Zamín mil gae, aur 
mumkin.ho gayá ki insán Khudá kí mánind ban jáen. 

Anand Singh gáne men sharík na húá thá kyúnki us 
ká dil gáná nahín cháhtá thá. Pahle us ko gáne ká 
bará shauq thá, aur wuh apní bíbí samet girje ke gá- 
ne men madadgár thá. Jab seus kí bíbí kí áwáz 
zamín par band húí, tab se us ne apní áwáa bhí band 
karwáí. Afsos, ki us ne yád nahín kiyá, ki agar is 
dunyá ká gáná itná hí 'umda aur dilkash hai to kitná 
hí ziyáda Ásmán ká gáná míthá hogá, aur merí bíbí 
kí áwáz, jo aisí pasand átí thí, aur bhí ziyáda piyárí 
aur míthí hogí. 

Bár bár Motí ne apne wálid ke chihre par ánkhen 
lagáín, goyá wuh us se púchhná cháhtí thí, ki áj Bará 
Din hai, áp kyún nahín gáte hain, us ne liház se kuchh 
na kahá, lekin khud ziráda zor se gáne lagí. 

Go ki ma'lúm detá thá, ki Anand Singh ke khiyál 
kahín dúr ur gae, táham wuh sach much zamín kí 
taraf nahín, balki Ásmán kí taraf lage the, aur bår 
bár dil lagáke, us ne wuh alfáz parhe jo us ke sámh- 
ne nazar áte the, ya'ní, “Áj tumháre liye ek Naját. 

dahinda paidá húá jo Masíh Khudáswand hai.” Parhte 
parhte malúm húá ki wuh alfáz Wajáf-dahinda, 
us ke dil par nagsh húe, aur wuh apne áp se púchhne 
lagá, “Main us Naját-dahinda kí bábat kyá jántá hún, 
auris bát ká matlab kvá samajhtá hún. ki Wuh Ásmán 
se utrá, táki un ko naját de, jo halák honewále the.” 

Itne arse men wa’z ká shur’ húá aur us kí taraf 
mutawajjih hokar us ne yih báten sunín, “Us roz se 
peshtar kabhí yih khabar Ásmán aur Zamín men na 
phailí ki koí paidá húá hai, Jo apne logon ko un ke 
gunáhon se naját degá. Kyá taajjub kí bát hai, ki 
1900 baras ke bad Hindustán hí men nahín balki 
tamám dunyá men Us kí sitáish ho rahí hai, jo Khudá 
ke jalál kí raunaq aur Us kí zát ká naqsh hokar 
ádmí ban gayá, táki Wuh apne bháíon ko us dushman 
se bacháe, jin ke qabze men wuh pare the. 

Ai bháío, ai bahino, áp log is Naját-dahinda ko 
jánte hain jo Masíh Khudáwand hai? Kyá Us ne 
áp ko gunáhon se naját dí? Kyá Wuh is waqt áp ko 
naját detá hai? 

Anand Singh sun rahá thá, aur us ke dil ne jawáb 

-diyá, “Nahín, main us ko nahín jántá hún, main kabhí 
Us se nahín milá, main ne kabhí Us se naját páne kí 
minnat nahín kí.” 
. Tab Motí kí bát yád áí, us waqt us ko sunte hí wuh 
muskaráne lagá, lekin ab us ká matlab us kí samajh 
men áne lagá. Beshakk naját páne ká yih matlab 
thá, Khudá ká farmánbardár honá, auron kí bhaláí 
kí koshish karná, apní khushí na karná. . 

Tab us kí ánkhen khul gaín, aur us ne apne áp ko 
dekhá hai. 

Us ne kab Khudá kí farmánbardárí kí? Us ne 
kab samjhá ki agar main Masíhí nám rakhne ke 
qábil ho jáúngá to mujhe apne -áp ká inkár karná, 
apní khushí nahín, lekin auron kí. 

Motí ne kahá, main ek hí din aisá hí karúngí, lekin 
beshakk sab Masíhíon ko har waqt aisá hí karná 
lázim thá. y 

Tab us ke dil men ek barí khwáhish paidá húí, ki 

main ek naí zindagí shurú’ karún, aur Masíh ke afzal 
mubárak nám rakhne ke qábil ho jáún. 

Nágahán us ko ma'lúm húá, ki wa'z khatm húá, aur 
jamá'at kharí húí. Tab ákhirí gít gáyá gayá. Wuh 
us ko khúb jántá thá. 


“Main jaisá hún na 'uzr kar, 
Sirf tere khún par ásrá dhar, 

Aur takiya terí da'wat par, 
Tujh pás Masíh ab átá hún." 


Aur Anand Singh kå munh khul gayá, aur wuh 
alfáz jin ko us ne aksar labon se gáyá, ab wuh dil se 
gá rahá thá. 

Ba'd us ke `Ashá i Rabbání húí. Bár bár Anand 
Singh ne hasb i dastúr lá-parwáí se rotí kháí, aur 
mai pí, aur kabhí sawál us ke dil men na áyá, ki 
kyá main is ko lene ke láiq hún? Lekin ab kí mar- 
taba us kí náláiqí is qadar us par záhir húí, ki wuh 
mez ke pás jáne se dartá thá, lekin goyá koí us ko 
khínch letá aur thorí der men wuh auron ke sáth 
ghutná tektá thá. 

Wuhí alfáz jinhen wuh aksar augát sun chuká thá, 
ab bilkulll naye sunáí dete the. Dilo ján se us ne 
apne gunáhon ká igrár kiyá, aur us Naját-dahinda 
ke nám se mu'áfí mángí, jin ke áne kí haqíqat usí roz 
us par záhir húí. In alfáz ko sunte hí, “Ai tum logo 
jo thake aur bare bojh se dabe ho, mere pás áo, aur 
main tumhen árám dúngá.” Us ne jawáb diyá, “Ai 
Khudáwand, main áyá hún." 

To aisá húá kí us Bare Din wuhí Naját-dahinda jo 
1900 baras peshtar Ásmán ko chhorkar dunyá men 
áyá, phir ek gunahgár ke dil men dákhil húá, jis ko 
naját dene ke liye Us.ne apní ján dí, aur phir ek 
gunahgár ke liye jis ne tauba kí, ásmán par khushí 
manáí gaí thí. Jis waqt Anand Singh girje se nikal 
gayá, us ko ma'lúm detá thá, ki main nayá shakhs ban 
gayá hún. Wuh Anand Singh jo girje men dákhil húá, 

„ranjída, bojh ke níche dabá húá thá, yih bhfáil 
Ehush o khurram thá, Ab dunyá kí súrat us Ke 

sámhne badal gaí thí, <úraj ziyáda tezí se chamaktá 
thá, us ke doston kí milansárí us ko ziyáda achchhí 
lagtí thí. Beshakk is ká sabab yih thá ki wuh Yisú’ 
Masíh men nayá makhlúq ban gayá thá. , 

Jab wuh ghar ko pahunchá, Motí barámde par us 
kí ráh dekh rahí thí, aur apne báp kechihre ko dekh- 
kar wuh bol uthí, “Ai abbá, subh ko áp bilkull khush 
na the. lekin is wagt áp mere barábar khush ma'lúm 
dete hain. Kyá kisí ne áp ko ek tuhfa diyá 1 

Anand Singl apní betí ká háth pakarke use us 
kamre men le gayá jis kí díwár par us kí áyat lagí 
thí, aur yih kahá, “Hán, betí main ne ek niháyat 
m tuhfa páyá hai, jis se main bahut hí khush 

ún. 

“To batáiye abbá,wuh kahán hai, áp mujhe dikhlá- 
ne ke wáste us ko kyún nahín le áe?” 

Anand Singh ne kahá, “Suno betí,” © Aur main sab 
kuchh batáúngá, main ne us ko Kahín nahín chhor 
diyá, Khudá na kare ki main kabhí us ko chhor dún." 

Motí aisí hairán thí, us ne aur kuchh na kahá aur 
Anand Singh phir kahne lagá, “Betí, tum jántí ho ki 
áj kí khushí ká kyá bá'is hai, hai na?“ 

Motí ne tezí se jawáb diyá, “Hán, main zarúr jántí 
hún, aur kyá? Yih Khudáwand Yisú’ ká Janam din 
hai. Us ke Janam din bahut se ho gae, hainaí” 

'“Hán, beshakk betí,)? Us áyat men likhá hai ki 
bahut din húe, ek Naját-dahinda paidá húá jo Masíh 
Khudáwand hai. 

Main ne bachpan hí se is bát ko jáná, lekin áj hí ke 
din main ne us Naját-dahinda ko dekhá hai, aur Us 
kí áwáz suní. 

Muta'ajjib hokar Motí ne kahá, “Abbá, áp batáiye 
ki Khudáwand Yisú? ko kahán dekhá, to main bhí Us 
ko dekhúngí. Merá khiyál thá, ki jab ham mar 
jáenge, jis tarah se merí má mar gaí, tab ham Masíh 
ka dekhenge, aur Us kí áwáz sunenge. Abbá ján, áp 
-ká matlab yih nahín hai, ki áp bhí mar jáenge, ta 
maig bilkull akelí hoúngí.“ . 

WNabín, nahín, betí, yih merá matlab nahín kai,” 

ham zinda hokar Khudáwand Yisú’ ko dekh sakte 
hain. Wauh ham se kahtá hai, “Mere pás áo, aur jis 
waqt ham Us ke pás játe hain, ham Us ko dekhte 
hain, aur Us kí áwáz sunte hain.” 

Motí bol uthí, “Hán, hán, ab main samajhtí hún, 
áp apní bátiní ánkhon se Us ko dekhte hain; lekin áp 
ne nahín batáyá ki áp ko kyá bakhshish mılí hai.” 

“Hán, betí, main ne to batáyá, Khudáwand Yisú 
khud merí balhshish hai. Us ne apane áp ko mujhe 
diyá hai.” 

Motí muskaráne lagí, “Yih to barí ’ajíb bát hai. 
Main ne Khudánand Yisú’ ko ek tuhfa diyá aur Us 
ne áp ko ek bakhshish dí, lekin zarúr hai ki áp bhí 
Us ko kuchh den, kvúnki Usí ká Janam din hai.” 

Anand Singh ne jawáb diyá, “Betí. main Us ko 
ian de chuká hún, main ne apne áp ko Us ko de 

iyá. 

Jab din khatm húá, aur Motí kí ánkhen nínd se 
bhárí hone lagín, us ne apne wálid se kahá, “Abbá 
ján, go ki áj merí má hamáre sáth nahín hai, taubhí 
barí khushí húí, aur sab se achchhá Bará Din húá.” 

Anand Singh ne kahá, “Betí, yih merí tamám zindagí 
ká sab se achchhá din húá. 

Phir Motí ne kahá, “Sháyad Khudáwand Yisú? 
jántá thá, ki ham donon akele honge, is liye Wuh 
khud hamáre pás áyá hai. Kyá áp kí ráe men merí; 
má ko ma'lúm hogá, ki ham aise khush hain, wuh bhí 
is se khush hongí. hai na?” 

Anand Singh ne jawáb diyá, “Sháyad Khudáwand 
Yisú' ne us ko batáyá, to wuh zarúr hamárí khushí 
se khush hongí. 

Phir Motí ne kahá, “Merí má ham se bahut dúr to 
nahín hai, kyúnki Khudáwand Yisú' usí ke sáth hái, 
aur hamáre sáth bhí.” 

Us kí betí ke alfáz sunkar Anand Singh kedilmen 
barí shádmání húí, beshakk yih bát sach thí, us roz us 
ne apne Naját-dahinda ko páyá aur us kí bíbí bhí us 
ke nazdík á gaí. 

Isí tarah se Anand Singh ne síkhá ki Khudá ke 

Bete ká Mujassam hone ká din tamám dunyś ke liye 
hamesha khushí ká din rahegá, is liye ki Wuh jo us 
roz apné'logon ko gunáh se naját dene ke liye áya, ab 
tak zinda hai, aur har ek ke dil men jo Use qubúl 
karne ke liye taiyár hai, rahne ke liye áegá. 


EK TAMSILWAR QISSA. 


KATNE sí Taáragagi. 


Ek khushnumá bág men guláb ke per kastat se ng 
rahe the. ghar ke áge. píchhe, jahán kahín nigáh játí, 
wahán rang ba-rang khúbsúrat phúl nazar áte the, 
aur un kí khushbú se hawá mu'attar hotí thí. 

Ek dúsre ko dekhkar wuh ápas men kahte the. 
kaun khúbsúratí men hamáre barábar hai? Wah 
kaun sá bág hai jahán aise *'umda guláb milte hain? 
Be-shakk hamárá málik niháyat khushnasíb hain. 
Dekho, hamárá rang kaisá dil-kash, hamárí sútaten 
kaisí pasandída, hamárí khnshbú kaisí dil-fareb. 

Roz roz málí áyá kartá thá aur kuchh phúlon ko 
tor ke le játá thá, aur wuh jo bágí rahte the. apne 
sáthíon kí judáí se ranjída-khátir ho játe. lekin un 
ko yih tasallí milí ki wuh hamáre má ik ke ghar kí 
árástagí ke liye káte gae. 

Ek roz aisá húá ki tamám kaifiyat badal gaí. Málí 
hasb í dastúr guláb ke peron ke bích men áyá, lekin 
us ke háth men 'ámm tarah kí qainchí na thí. lekin 
aisí barí 'ajíb qainchí ki us ko dekhne se sab guláu 
tharráne lage. Málí ne kuchh udásí se phúlon ko de- 
khá aur áh í sard khínchkar kahá, “ Afsos ki aise 
‘umda phúl tabáh hon, lekin áyanda un se nur bhí 
ziyáda phúl milenge. Tab háth men qainchí lekar 
wuh peron ko zor se kátne lagá aur na ek, na do. balki 
bís yá tís phúl ek dam zamín par gir gae. 

Tab us 'umda khushnumá bág men áh o nála kí 
áwáz sunáí dene lagí, kvúnki phúlon kí tabáhí ká din 
áyá thá aur kahín tasallí nahín miltí. Bare zabar- 
dast háth se málí káttá rahá yahán tak ki nange per 
har kahín dikháí dete the, aur zamín par phúlon ke 
dher pare the. 

Ákhir men málí ne apná kám khatm karke phúlon . 
men se kuchh uthá liye, aur kuchh phenk diye, Coe 

Bág ke dúsre hisse men aur pep the jo apaí khúb- 
súratí par názán the; apne ham-jinson ká burá hál 
dehhkar wuh ápas men kahne lage, “ Háe, háe, be-shakk 
un ke phúl kam the, vá un men kuchh nuqs páe játe 
the, is wáste wuh tabáh kiye gae; ham to aise lkhúb- 
súrat aur be-'aib hain ki koí hamen tabáh na karegá, 
be-shakk málí kisí na kisí sabab se un phúlon se ná- 
ráz thá aur gusse se un ko barbád kiyá. Kal un kí 
bát aur thí, kyánki mílí wuh khauf-nák qainchí leke 
un hí gulábon ke bích men bhí áyá aur un khúbsúrat 
phúlon ko kátne lagá. Phir ranj aur mátam kí áwáz 
wahán bhí sunáí detí thí aur thorí hí der men wuh 
per, jo apní khúbsúratí par názán the, chhote aur 
nange pare the. 

Ab ghar ke ek taraf guláb ke per bágí the aur wuh 
kánpte húe kahne lage, kal hamárí bárí hogí, ham bhí 
zurúr barbád ho jáenge. Háe, háe, málí wuh muhlik 
qainchí leke áyá aur gulábon ne apne sir jhukáe aur 
tabáh hone ke liye taiyár the. Lekin kya dekhá, ki 
go ki málí kátne lagá tau bhí itná bahut nahín kátá 
aur peron par bahut se phúl báqí the. Wuh phúl Jo 
bach gae, apní khush-nasíbí par názán the, lekin málí 
ne dhímí áwáz se kahá, “ Yih Mem sáhiba kí barí 
nádání hai, agar main un ko bhí púre tavr se kát letá 
to bahut hí fáida hotá.” 

Ab kátne ká kám khatm húá, bág kí khúbsúratí bhí 
khatm húí, hawá mu'attar nahín hotí thí, aur phúlon 
ko dekhns ke liye koí nahín átá thá; khushnumá bág 
wírán jagah ho gaí thí. 

Do tín roz ba'd jab kuchh dil-jama'í ho gaí, do per 
ápas men guftogú kar rahe the. Ek ne dúsre se kahá, 
“ Bháí, main soch rahá hún ki sháyad ham log galatí 
karte hain. Ham to málí se náráz hokar kurkuráte 
hain, ki us ne hamárá nuqsán kiyá, aur ham ko tabáh 
kar diyá, lekin yád rakhná cháhiye ki ham to apne 
nahín hain, ham apne málik ke hain, aur agar hamárá 
nuqsán húá to un ká nugsán bhí húá, hamárí khúb- 
súratí se us kí ta'ríf kí játí hai, aur hamáre bure hál 
se us kí badnámí.“ 

Dúsre per ne púchhá, “ To tumhárá kyá matlab 
hai?” 

Pahlá per. Bháí. merá matlab yih hai ki ham 
yaqín karen. ki hamárá málik hamárí taragaí aur 
bhaláí cháhtá hai. Agar ham sabr karen to sháyad 
ham ákhirish us ká matlab samjhenge. 

Tab tísre per ne bare gusse se kahá, ©“ Tum bare 
nádán ho, kátne se taraqqí kyúnkar ho saktí hai, 
tabáhí se bhaláí kyúnkar ho?” 

Pahlá per. “Hán, bháí tum thík bolte ho, main 
be-shakk nádán hún, lekin nádání bhí baron par 
bharosa rakh saktí hai, aur jo ho, so ho, main yaqín 
karúngá ki hamáre málik apne hí perou kí taraqqi 
aur khúbsúratí cháhte hain, aur wuh kabhí kuchh na 
Earenge, jis se un ke peron kí khúbsúratí játí rahe 

Tísre per ne barí hidárat se kahá, “Achchhá, yád 
rakho, tumhárá hál kaisá thá aur ab kaisá hai, tab 
batáo, ki tumháre málik ne tumhárí khúbsúratí ke 
wáste koshish kí yá nahín?” 

Phir per ne jawáb diyá, “Bháí, main kah chuká 
hún, ki main nádán hún, lekin main apne málik kí 
dánáí aur muhabbat sábit kar chukó hún, is liye 
main sabr kartá hún.” 

Tísre per ne hanske kahś, “Achchhá, batáo, kab 
tak sabr karoge?” 

“Kyá batáún, jab tak main hún, tab tak.” 

Tísrá per. ““Achchhá, aur jab yih thorí sí lakrí, 
jo tum ko bádaí hai, kátí aur jaláí jáegí, to kyá 7” 

Pahlá per. Bháí, main ne kahá ki main nádán hún, 
aur apne málik kí báton ko samajhne ke láig nahín 
balki main apne málik kí muhabbat ko jántá hún, 
aur bas. 

Chha mahíne guzar chuke hain ab per ká kyá hál? 
Wuh wírán jagah kahán hai, jis men faqat ranj o 
mátam kí áwáz sunáí detí thí? Wuh to kahín hai 
nahín balki phir khúbsúrat, khushnumá bág us ke 
badle men nazar átá hai. 

Un chhote káte húe peron kí jagah men 'umda 
khúbsúrat phúldár per har kahín dikháí dete hain, 

to kyá málí ne nie per lagáe hon? Hargiz nahín. 
To.kyá húá?  Achchhá, snniye, ki per ápas men kyá 
kahte hain? To sháyad ham samajh lenge. 

Wuhí tínon per ápas men báten kar rahe hain. Ek 
to barí shádmání se boltá hai. “Ai bháí, khushí ke 
máre phúlá nahín samátá, dekho merí dálíán phúlon 
ke bojh se jhuktí hain, us zamáne men kabhí itne 
nahín the. Áj hamáre málik khud áe aur niháyat 
khush hokar us ne málí se kahá, “Beshakk, main un 
phúlon ko numáish-gáh ko bhej dúngá aur zurúr bil- 
zurár in'ám milegá." Main niháyat khush húg ki 
merí khúbsúratí aisí mashhúr ho jáegí, aur sab názir- 
ín hamárí ta'ríf karenge. 

Tab pahlá per bolne lagá, “Bháí, main kháss karke 
khush hún, is liye ki merí khúbsúratí se mere málik ká 
bará nám ho jáegá. Un ranj ke dinon men main isí 
liye afsurda-khátir thá ki merá málik khush nahín, 
main un ke liye be-kám hún." 

Dúsre per ne kahá, “Ai bháí, un dinon ká zikr mat 
karo; un kí yád se main kánpne lagtá, kyá mumkin 
hai ki koí waqt merá kuchh aisá burá hál thá.” 

Tísrá per. Bháí, main tum ko ek bát batátá hún. 
jise main ne síkh Livá; us musíbat ke zarí'e se ham ne 
yih pasandída khúbsúratí hásil kí. Agar ham na 
káte játe to kabhí us naubat par na pahunchte. 

Pahle per ne barí dil sozí se kahá, * Bháí, yih to ek 
Dará bhed hai, lekin ek roz hamárá málik aur málí 
ápas men bát chít kar rahe the ki málik ne kahá, 
“Ab mujhe yaqín hai ki jitne ziyáda wuh káte játe, 
utne hí ziyáda phúldár ho játe. Go ki main un ke 
bure hál dekhne se gurez kartá hún. 

Tísrá per. Bháí, ek bát zurúr sach hai, ki ham 
kabhí apne málik kí muhabbat ke báre men shakk na 
láenge; jo ho so ho, main yadín karúngá, ki wuh 
hamárí taraqqí aur khúbsúratí cháhtá hai. 

Dúsrá per. Hán bháí, tum sach bolte ho, yih main 
bhí kah saktá hún, ki jis hál men main hún, so 
main rází hún, kyá chhotá nangá per, yá khúb- 
súrat phúldár per, kyúnki faqat ek bát cháhiye 

ki merá málik khush ho, aur mere zaríe se us ki 
ta'ríf kí jae. 

Tab us bág men ek surílí áwáz sunáí dene lagí. 
aur yih alfáz sunne men áe. “Aur bilfil har qism kí 
tambíh khushí kí nahín, balki gam ká bá?is ma lúm 
hotí hai: magar jo us ko sahke pukhta ho gaye hain, 
un ko ba'd men chain ke sáth rástbází ká phal bakh- 
shish hai.” `Ibráníon 12:2. 


Ex Mupanag EN. 


Anandí bare soch men baithí húí thí, Itwár ká din 
thá, aur girjó men yih wird sunáyá gayá, ki 
Khudáwand Yisú’ ne ek bewa ko Haikal ke kha- 
záne men do paise dálte húe dekhá, aur us kií 
ta'ríf kí. 

Anandí ke dil men yih khiyál paidá húá thá ki 
mujhe yagín hai ki agar mere pás do hí paise hote 
main kabhí girje men na detí; to kyá sabab hai ki 
mujh men aur us kangál bewa men itná farq hai? 
Beshakk, jab Khudáwand ne sab ke sámhne us kí 
ta?ríf kí, us kí barí 'izzat húí. 

Agarchi Anandí itní garíb na thí ki do hí paise 
us ke pás báqí the, táham us kí basar kuchh mushkil 
se hotí thí. Is ká sabab yih thá ki thorá “arsa húá 
us ká ádmí guzar gayá thá, aur us ke tín bachche 
the, to kyá ta'ajjúb kí bát ki us ke pás khairát dene 
ke liye paise kam the. 

Wuh khiyál jo Itwár ke din us ke dil men paidá 
húá, to Pír ko játá na rahá, lekin roz-ba-roz aur bhí 
ziyáda zor pakartá thá. Wuh Khudáwand Ýisú? 
Masíh kí sachchí shágird thí, aur is khiyál se bahut 
ghabrátí thí, ki Khudáwand Yisú' merí ta'ríf kabhí 
na karegá, hán, ho bhí saktá ki wuh mujh se náráz 
ho, aur púchhegá ki tum ne auron ke liye kyún kuchh 
nahín diyá, yá girje ke khazáne men kyún paisá nahín 
dálá? to sharm ke máre main kyá jawáb dúngí? Jis- 
waqt is khiyál se bahut begarár ho gaí, tab du'á 
mángne lagí ki Ai Khudá, is mu'ámale men mujhe 
sikhá de, ki main kyá karún. Ba'd-azán us ká bojh 

kuchh halká húá, aur wuh ráh dekhtí thí ki merí 
du’ ká jawáb kab milegá. 

Thore din guzar gae the, ki ek roz Anandí kí ek 
ján-pahchán áí thí, aur bát chít karte húe us ne kahá, 
ki “Main ande kí talásh men hún, kisí Mem sáhiba 
ke ghar men koí bímár hai, aur us ke liye ande chá- 
hiyen, is liye main ne Mem sáhiba se wa'da kiyá ki 
main un ke liye koshish karúngí, mujhe khiyál thá 
ki sháyad áp murgíán páití hain.” 

Anandí ne jawáb diyá, “Mere to koí murgíán na- 
hín hain, nahín to main khushí se ande detí. Thorí 
der men wuh 'aurat chalí gaí, aur gharwálí ekelí 
baithí rahí. Báten sochte hí afsos karne lagí, ki 
agar mere pás ande hote to main barí khushí se detí 
aur isí tarah se paise jama’ karti. Nágahán yih 
khiyál us ke dil men paidá húá, ki main kyún mur- 
gíán na pálún, aur yún fáltú paisá jama karke 
khairát men de dún? Sháyad yih khiyál merí du'á 
ká jawáb hai. 

Phir yih mushkil sámhne áí ki murgíon ke liye 
dám kahán se milenge? yih mushkil jald ásán ho gaí. 
Anandí ne sút mangwáke kuchh lace banáí; jab yih 
bik gaí, phir aur sút mangwáke aur lace banáí 
rafta rafta yahán tak paise jama’ ho gae ki 
FAN chhotí murgíon ke dám dene ke gábil ho gaí 
thí. 

Barí khushí se Anandí ne apní murgíon ko pálá, 
aur beshakk Khudá ne us kí koshish par barí barakat 
bakhshí, kyúnki jo koí us ke ande khátá thá, so kahtá 
thá ki aise 'umda ande main ne kabhí nahín kháe. 
Ek chábí ká sandúq mangwáke us ne us men paise is 
iráde se jama’ kiye, ki sál ke tamám hone tak phir 
nahín kholúngí. 

Mahíne mahíne barí khushí se dekhtí thí, ki sandúq 
bhárí hotá játá hai. Khair, kholne ká din á gayá, 
aur Anandí barí khushí aur ummed se apne paise 
ginne lagí. Jis waqt us ne dekhá ki Rs. 11-4 hain, 
to is qadar shádmán húí ki ánkhon men ánsú bhar áe, 
Ghutne tekkar us ne Khudá ká shukr adá kiyá, kyún. 

ki us ko yadín thá ki Khudá kí barakat se main aisí 
kámyáb húí, ; 

Ba'd azán ek aur kám us ko`karná pará, ya`ní fai- 
sala karná kiin rupíon ke sáth kyá karún. Us ne 
pahle us se mashwara kiyá, jis kí ķhidmat men us ne 
paise kamáe, phir ek dost se saláh lí jo ķhúb samajh- 
dár thí. Álkhirash yih hisáb kiyá gayá, ki girje ke 
chande men í rupiye, kangálon ke liye 3 rupae, gair- 
Masíhíon ke bich men kám ke liye 3 rupae, marízon 
ke liye 2 rupae chár áne. 

To kyá Anandí apní kámyábí se khush hoke baith 
gaí? Hargiz nahín, sál ba sál wuh aur bhí ziyáda 
kartí játí thí, anr auron ne bhí us ke namúne ko de- 
khá, aur isí tarah kí koshish karne lagí. Kásh ki is 
chhote bayán kí parhnewálíán bhí is mubárak kám 
men sbarík ho jáen. 


GUMGASHTA NAHIN BALKI RASIDA. 
EK TAMSILWAR QISSA. 
Tarjim. 


Kisí jangal men ek táláb thá jis ke har chahár ta- 
raf khush-numá darakhtthe aur jis men bahut se 
kíre makore aur bhunge rahte the. Un men se ek 
bhamírí kí Kírí, (ya'ne ek qism ká kírá jo paidáish 
men ba-súrat kírá hotá aur bil-ákhir ek khúbsúrat 
chamkílí makkhí nikaltá hai,) is bát par sochá kartí 
thí ki jis waqt mendak táláb ko chhorkar úpar charh- 
tá to kahán játá hai? Is táláb, ya'ne dunyá ke báhar 
kyá hotá hai? 

Sochte sochte us ne apne kisí sáthí se daryáft kiyá 
ki,“ Bhalá, is ráz ko batá sakte ho ki jis waqt men- 
dak yahán se játá, wuh kahán játá hai? 

Dúsre kíre ne jawáb diyá ki hamen is se kyá garaz 
ki mendak kahán játá hai? Hamen apne kám se kám 
hai, us se kyá sarokár? 

Pahle bolnewále ne kahá, “ Main is se bahut mush- 
táq hún. Jab tum log mujh se áge barh játe ho to go 
ki tum merí nigáh se gáib Es játe, phir bhí yih mujhe 
ma'lám hai ki tum thore áge barh gae ho, magar men- 
dak ká mu'ámala bilkull aur hai. Kyá áp kí ráe men 
wuh dunyá ko chhor detá hai, phir dunyá ke báhar 
kyá hai? 

Sunnewále ne jawáb diyá, “Chup raho, yún be- 
fáida bak bak mat karo, isí dunyá ke kár o bár men 
mashgúl raho aur áyanda jahán ke ķhiyálát men sir 
na phiráo.” 

Kírí in báton se kuchh past himmat ho gaí, tau bhí 
wuh mendak ko bhúl nahín saktí thí, aur thore arse 
men phir mukarrar aise hí sawálát daryáft karne lagí. 

Rafta rafta us ne auron ko bhí ubhárá aur tab wuh 
sab mil ke idhar udhar púchhte phirte the. 

Ná-gahán pání men barí halchal húí aur dekho ek 
bará mendak chhote kíron ke bích men kúdá. 

Fauran kisí kíre nc dúsre se kabá, “ Lo.isí mendak 
se daryáft karo ki wuh kahán jáyá kartá." 

Yih kahná to bahut ásán thá, lekin jis waqt chhotí 
kírí bare mendak se bolná cháhtí thí, us ká dil dha- 
rakne lagá, táham himmat bándhkar wuh barí 'ájizí 
aur adab se kahne lagí, “ Ai janáb, is náláiq bandí ko 
kuchh bolne kí ijázat hai? ” 

Mendak ne us par nigáh dálkar jawáb diyá. “ Bih- 
tar hai ki náláiq bandí chup rahe.” 

Phir kírí ne kahá, “ Kuchh “arz karne kí ijázat dí- 
jiye to áp kí barí 'ináyat hogí.” 

Mendak ne kahá, “ Achchhá, hamárí balá se bake 

áo. 

Kánptí húí kírí bolí, “ Huzúr, main áp se kuchh 
daryáft kiyá cháhtí hún." 

“ Achchhá púchho, kvá hai? ” 

Tab barí iztirábí se kírí ne kahá, “ Janáb, yih far- 
máiye, is dunyá ke báhar kyá hai? > 

Mendak, “ Tum kis dunyá ká zikr kartí ho! 

Kírí, “ Yihí hamárí dunyá, ya'ne hamárá táláb.“ 

Phir mendak ne barí hiqárat se kahá, © Tum isí tá- 
meá zikr kartí ho, tum is ko dunyá samjhí baithí 

o? 

Kírí zará tursh-rú hokar bolí, “ Hán, hán, main is 
bin ká zikr kartí hún, merí ráe men wuh dunyá 

ai. 

Mendak, “ Wáh wáh, tum barí hoshyár ho, ab yih 
batáo, agar vih táláb dunyá hai to is ke áge kyá hai?” 

Kírí, “ Yihí bát to hai, jo main áp se daryáft kiyá 
cháhtí hún.” 

Mendak, “ Achchhá to main batátá hún, is táláb ke 
áge súkhí zamín hai.” 

Thorí der dono álam í sukút men baithe rahe, tab 
kírí ne púchhá, “ To batáiye Janáb, kyá wahán bhí 
tairne kí jagah hai? ” 

Mendak. “ Kyá koí khushkí par fair saktá hai/ 
yih to gair mumkin hai? “ 

Kírí, *“ Mihrbání karke yih to batáiye ki khushkí 
kyá hai? `“ 

Mendak. * Tum to barí satánewálí ho, suno, khush- 
kí kuehh aisí hí hai jaise táláb ká kíchar, balki pání 
na hone kí wajh se súkhí.” 

Kírí, “ Pání nahín hai! to phir aur kyá hai? “ 

Mendak, “ Yih sawál mushkil har. Agar is kå 
káfí jawáb dún to tumhárí samajh men kyúnkar 
áegá. Merí dáni-t men to aisí báton ko chhor do 
jo tumhárí samajh se báhar hain kyúnki yik lá-hásil 
hai.” 

Kírí." Huzúr, merí gustákhí mu`áf kíji: e, merí ráe 
men to bahut kuchh hásil hogá, is waqt main bahut 
hí beqarár hún, agar kuchh ilm hásil karne se mujhe 
qarár ho to bahut bihtar hai.” 

Mendak, “ Tum merí bát kyún nahín mántí ho, ki 
ghabráná be-fáida hai. Tau bhí agar tum rází nahín 
ho saktí ho to merí píth par baitho, aur main tum ko 
khushkí tak pahuncháúngá, tab tum ánkhon se dekho- 
gí ki wahán kyá hai?” 

Kírí ne bahut khush hokar kahá, “ Main áp kí is 
ináyat kí niháyat mamnún aur mashkúr hún.” 

Mendak, “ Achchhá, merí píth par charh baitho, aur 
zor se pakro, nahín to gir jáogí." 

Kírí ne mendak kí s láh par 'amal kiyá aur táláb 
ke kináre tak pahunchí. 

Usí waqt mendak ne kahá, © Ab mazbútí se pakre 
raho, aur yih kahkar táláb se úpar charhke ghás par 
pahunchá aur bolá, “ Ab dekho,khuskkí kaisí ma'lúm 
hotí hai?” Magir jawáb na páyá. 

Tab mendak ne samjhá ki kírí us kí píth par se gir 
gaí hogí aur us kí talásh men pání ke pás gayá, lekin 
kahín pata nahín lagá. 

Bechárí kírí ká to yih hál húá ki harchand us ne 
mendak ko mazbútí se pakrá, phir bhí jis waqt men- 
dak úpar charhá, gir parí, aur girí to aisí asíyat utháí 
ki fauran faisala kiyá ki táláb ke báhar bajuz maut 

aur kuchh nahín hai, aur mendak kí sárí báten jhúth 
samjhín. 

Shám ke waqt jab kírí kháne kí talásh se laut áí 
thí, us ne mendak ko ek patthar par baithe húe páyá 
aur us se bolí, “ Kyá janáb, áp yahán tashríf rakhte 
hain, main khúb samajh gaí hún ki áp ne mujhe dho- 
khá diyá, aur yih bhí aábil í yaqín hai, ki áp is táláb 
ke báhar tashríf nahín le jáyá karte hain.” 

Mendak, “ Áp kí aisí báten mujhe bahut burí ma" 
lúm detí hain, lekin tumhárí nádání mu'áf kartá hún. 
Tum yaqín jáno ki jis waqt main ne tum ko apní pith 
par nahín páyá to bahut ghabráyá aur pachhtáyá, 
tum ne kyún mere kahne ke muwáfiq mazbútí se nahín 
pakrá? ” 

Ab kírí kuchh náráz hone lagí to mendak bolá, 
“« Achchhá, jo kuchh húá to bayán sunáo, main suntá 
hún." 

Tab kírí ne apne hádise ká bayán sunáyá, aur 
khatm karke kahá, “ Ab yih bát sáf záhir húí ki dun- 
yá ke báhar maut ke siwá aur kuchh nahín hai, to 
such batáiye ki áp kahán játe hain? ” 

Is ke jawáb men medak ne kahá, “ Achchhá, merí 
dástán suniye, jis waqt main tum ko dhúndh rahá 
thá, main ne ek niháyat dil-chasp nazára dekhá." 

Kírí ne bare ishtiyáq se púchhá, “ Batáiye, áp ne 
kyá dekhá“ * 

Mendak, “ Main ne tumháre ek bháí ko dekhá jo 
pání ko chhorkar úpar charh rahá thá, yih sochkar 
ki tum log pání bahut pasand karte ho, main muta'aj- 
jib hokar use dekhtá rahá, tab main ne kyá dekhá ki 
us kírí ká badan phat gayá aur rafta rafta us men se 
ek 'umda chamkílí makkhí nikal áí, aur apne paron 
ko dhúp men phailáke wuh shu'le kí tarah chamaktí 
húí ur gaí.” 

Kírí, “ Beshakk yih niháyat ’ajíb bayán hai.” 

Mendak, “ Achchhá, to batáo ki tumhárí ráe us ke 
báre men kyá hai? ” 

Kírí, “ Jo áp kí ráe hai merí ráe bhí hai.” 

Mendak, “ Tumhárí barí mihrbání. merí ráe men 

to yih bát Jo main ne dekhí haï, tamháre tajassus ká 
sabab hai. Ab main khúb samajhtá hún ki yihí sabab 
hai ki tum hamesha dúsrí dunyá ke báre men sawál 
púchhtí ho.” 

Fuil “ Hán., beshakk, basharte áp kí bát qálbil í i'ti- 
gád ho." 

Mendak, “ To yád karná ki tumhárí be-ímáni se 
mujhe kuchh harj na hogá. lekin taumhárá nugsán 
zurúr hogá.” 

Kírí, “ To áp kí ráe men wuh ‘umda kķhushnumá 
makkhí pahle merí mánind faqat ek kírí thí?” 

Mendak ne is ká koí jawáb nahín diyá lekin kírí se 
kahá.“ Ab rát hone la2í,so jáo, main bhí so játá hún. 


ESTHER AUR MARYAM KA QISSA. 
BAB I. 


Naql hai ki ek roz kisí gáwn men yih ķhabar mash- 
húr húí ki rát ko ek ‘aurat daf'atan haiza se mar gaí. 
Agar shahr hotá to sháyad bahut kam log -unte.lekin 
thore logon men se ek ká marná barí bát ma lúm detí 
hai; is wáste bará charchá húá. Sunnewálíon men ek 
'aurat náme Maryam thí, jis ko ziyáda ranj thá. Wuh 
marhúma kí parosin thí aur donon ke ghar ámne sám- 
ne the. Sháyad Maryam ke ranj ká vihí sabab thá 
ki go ki wuh Dáúd kí má se is qadar nazdík rahtí thí, 
táham jhagre ke máre do baras se us ne usse ek bát 
na kahí. 

Jis waqt E-ther kí tabíat ziyáda kharáb hone lagí, 
us ke ádmí ne Maryam ke pás ákar, use jagáyá, aur 
kahá ki “ Áp mihrbání karke Dáúd kí má ke pás áiye 
kyúnki us ká bahut hí burá hál hai. Pahle Maryam 
ne jáne ko manzúr na kiyá, phir pachhtáke chalí gaí. 
Algaraz Esther do tín ghante ke ’arse men tamám 
húí, aur subh ko dafn húá. 

Ab Maryam ko baithne aur sochne kí fursat milf, 
aur beshakk wuh bare soch men parí thí. Guzrí húí 
báten us ke sámne pesh áín, us ká jhagrá Esther ke 
sáth, aur phir us kí muhlik bímárí.aur nágahání maut. 
Ek bát se wuh barí khush thí ki jis waqt main buláí gaí 
thí, main ne jáne ká inkár na kiyá. 

Tab ek aur khiyál us ke dil men paidá húá; Esther 
ke dafn hone ke waqt logon ne gít gáyá, jis kí pahlí 
bát yih thí, “ Hamesha Rabb ke sáth.” Maryam ko 
is bát se ta’ajjub húá kyúnki sabhon ke liye gít nahín 
gáyá játá thá. sháyad is ká yih sabab thá ki Esther 
achchhí gánewálí thí, aur girje men rág uthátí thí. 
Wuh chár alfáz Maryam ke dil men gúnj rahe the 
aur wuh un ko bhúl nahín saktí thí. Kal Esther 
mailá kuchailá kaprá pahine húe gusse men chillá 

rahí thi, á) wuh Khudá ke sáth hai. Uske hái men 
be-shakk tabdílí ho gaí thí. kvá us ke dil kí tabdílí bhí 
húí é 

Tab yih sawál us ke sámhne pesh áyá, wuh kaisí 
jagah hogí jis men Esther ab khushí aur árám ke sáth 
rahtí hai? Ís khiyál se wuh apní taraf dekbne lagí. 
aur us ko iqrár karná pará ki main Esther par “ib 
lagá nahín sarxtí hún. main us se kuchh bihtar nahín 
hún; main bhí lartí jhagartí hún, apne bachchon ko 
mártí píttí hún, main bhí Khudá se milne ke liye 
Esther se ziyáda kuchh bhí taiyár nahín hún. 

Tab apne áp ko samjháne lagí ki mujhe is qadar 
ghabráne kí kyá zarúrat. Kyá ham dono Masíhí 
nahín hain” Aur kyá sab Masíhí log Ásmán ko nahín 
pahunchte hain! Sháyad ráste par kuchh ho játá hai 
jis ke zarí'e se wuh log jotaiyár nahín hain, taiyár 
ban játe hain. Khair, jo ho so ho, vih merá kám na- 
hín hai, jo main kar saktí hún, main to kartí hún, 
girje ko jáyá kartí, kabhí kabhí Baibal kodekhtí, aur 
du’ bhí kartí hún, aur kyá báaí hai? 

Go ki Maryam isí tarah apne dil ko tasallí-bakhsh 
báten sunátí thí. táham wuh mántá nahín thá. aur 
ghabráhat band nahín hotí thí. 

Ek din us ne apne ádmí se púchhá ki, “ Áp kí ráe 
men Esther bahin ab kahán hai? " 

Us ká ádmí yih sunkar chaunk pará tab kahá, 
Sí Tum kyún aisí bát púchhtí ho!“ Kyá Baibal men 
nahín likhá hai ki jo koí Yisú' Masíh par ímán lítá 
hai, so ásmán par játá hai? “ Yih kahkar wuh chalá 
gayá. 

Apne ádmí kí bát sunkar Maryam ko kuchh tasallí 
húí, Baibal ká nám sunne se use yád áyá ki us kitáb 
se main kuchh síkh saktí hún. Jawání men wuh us 
ko barábar parhá kartí thí, lekin áj kal kám dhan- 
dhon men phanskar bahut kam dekhtí thí. 

Mauga' pákar us ne kitáb kí talásh kí, aur jab páí, 
rúmál se ponchhá aur kuchh parhne ke liye baith gaí. 
Us ko yád rahá ki Mukáshafa kí kitáb men ásmán ká 
bayán likhá hai, is liye us maqám par Baibal kholke 

dekhne lagí. Us ue vih umda bayán pává aur barí 
khushí se parhne lagi, beshakk. Masíhí honá barí mu- 
bárak bá; hai. Áge parhte hí vih alfáz pesh íe, 
“ Koí nápák chíz kisí tarah is men dákhil nahín ho 
saktí hai.”to Esther ká had mizáj aur burí báten us men 
kyúnkar pahunch saktí hain? Yih sawál bhí niklí. 
Merí burí ádaten us men kyúnkar ho saktí bhain? Ís 
baván men girje ko jáne aur Masíhí nám rakhne ká 
kuchh zikr bhí nahín thá balki yih ki us men koí 
ná-pák chíz dákhil nahín ho saktí hai? * 

Tab Maryam ke sámhne us kí zindagí bhar ke 
gunáh dikháí dene lage, aur wuh niháyat sharmáne 
aur darne lagí. Phir kitáb men dekhá aur yih parhá, 
“ Rúh aur dulhin kahtí hain ki á, aur jo koí piyásá ho, 
wuh áe aur jo koí cháhe áe,aur áb i hayát muft piye.” 

Kull báten us kí samajh men nahín áín; lekin itná 
us ne samjhá ki main buláí játí hún. Beshakk wuh 
jo ásmán ká Málik hai, use sárí nápákí se pák kar 
saktá thá aur daķhl dená Usí ke ikhtiyár men thá. 

Tab us ne Us ke pás jákar apná sab bayán sunáyá, 
aur apne áp ko Us ko supurd kiyá, aur us Khudá- 
wand ne, jis ne use apne pás buláyá, use qabúl kiyá, 

aur ásmání ghar ko jáne ke liye taiyár kiyá. 


BAB II. 


Maryam niháyat gussa húí aur wuh yih samajht 
thí ki gussa bejá hai. 

Bát yih hai ki kal school men Mattí ne Maryam kí 
chhotí betí Shántí ko márá aur jis waqt Shántí kí má 
ne Mattí kí má se shikáyat kí, us ne jawáb deke kahá, 
ki “ Shántí barí badmizáj larkí haisaur agar Mattí ne 
sach much márá to bahut achehhá kiyá.” ~ 

Ba’d- azán donon máon men bará jhagrá húá, aur 
ghar wápas ákar Maryam n->: kahá ki, “ Jab tak dam 
men dam h i. Mattí kí má se kabhí na bolúngí. na 
Shántí ko phir school men jáne dúngí. 

Din bhar us ke dil men gusse ká túfán josh mártá 
rahá aur wuh Mattí kí má aur us kí badzubání ko yád 
karke intiqám lená cháhtí thí, ákhir í kár rát ho gaí 
aur yih musibat ká din tamám húá. 

Us roz se ki Maryam ne apne áp ko Yisú” Masih ke 

háth men saunp diyá, wuh har subh Baibal ko parhtí 
aur du’ mángtí thí, lekin us mazkúra i bálá roz jis 
waqt us ne kitáb apne háth men lí to kyá dekhá ki 
bajáe tasallí-baķhsh báton ke páne ke ab sab bilkull 
be-mazá ho gayá. 
„ Jis waqt du'á mángne lagí, Khudá itná dúr ma'lúm 
- hotá thá, ki us ne jald khatm kar dí, aur apne dil 
men kahá, is waqt bahut íhak gaí hún, aur sar men 
dard hai. Kal tak achchhí ho jáúngí tab khúb dil 
lagáke Khudá kí 3bádat karúngí. 

Subh hote hí Mariyam ne samjhá, ki áj sab kuchh 
hasb i dastúr ho jáegá, lekin wági” men kuchh bhí 
nahín durust húá. Baibal ke parhne men dil nahín 
lagtá thá, du'á mángne ká shauq játá rahá, aur din 
bhar kof kám thík taur se na chalá. 

Shám ke waqt sab se ziyáda ranj kí bát yih húí, ki 
Shántí ke báp ne Mattí ke báp se takrár ká bayán su- 
ná, aur apní bíbí se náráz hokar bahnt kuchh kahá 
thá. Mariyam apní báton se pashemán hoke fauran 

inkár karne lagí, ki main ne kabhí aisá na kahá, aur 
yih dekhkar ki merá ádmí bhí mujh se náráz húá. 
wuh Mattí kí má se aur bhí ziyáda khafá húí. 

Roz ba roz tis ká dilí hál aur bhí bigartá gayá, aur 
yih dekhke ki Baibal ko parhne s` aur du'á mángne 
se kuchh fáida hásil nahín hotá. rafta rafta yih 'ádat 
chhut gaí, aur thorí der tak Mariy am jaisí kí taisí 
baní rahí. Aisi hálit ká qiyám gair-mumkin thá, 
wuh achehhá Garariyá jis ne Apní bher ko páyá, phir 
do-bára use dhúndhne lagá, 

Ek roz ká zikr hai ki Mariyam malúl khátir akelí 
baithí thí,anr ekbárgí yih bát vád áí ki main ne bahut 
dinon se Baíbal ko nahín dekhá. Tab kitáb háth 
men leke parhne ke liye baith gaí. Warq ulatne lagí, 
ákhir í kár Patrus ká khatt parhne lagí aur yih alfáz 
sámhne áe, “ Jis tarah tumhárá bulánewálá Pák hai, 
tum apne sáre chál o chalan men pák bano.“ Parhte 
hí wuh chaunk parí aur un alfáz ko do-bára parhá. 
Us ke dil men Khudá kí áwáz phir sunáne lagí. 

Tab goyá sukút men guftogú húí, go ki faqat ek hí 
bolnewálí záhir thí. Yih bátchít is tarah se húí. 
Áwáz. “ Tum pák bano jaisá ki main pák hún.“ 
Yih tumháre hí liye Khudá ká hukm hai. 

Mariyam. “ Merá chál o chalan burá to nahín 
hai.” 

Áwáz. “ Yád rakho, tumhárá chál o chalan Mattí 
kí má ke sámhne kaisá thá?” 

Mariyam. “ Yih to merá qusúr na thá. Mattí kí 
má ká chá? o chalan be-shakk burá thá, mere khafá 
hone ká bará sabab thá.” 

Áwáz. “ Kvá Mattí ke gunáh ke sabab tumhen 
gunáh karne kí ijázat milí. Ag:r tum is’uzr se rází 
ho, kyá Khudá rází hai?” 

Mariyam. “ Yih to chhotí bát hai, Khudá us kí 
khabar na legá.” - 

Awá;. Kyá lighá hai, zará gaur karo. “ Tum 
apne sáre chál o chalan ke liház se pák bano.” Yih 
nahín likhá hai, chhotí báton ko chhorke, yá yih jis 
wagt auron ne gunáh kiyá. Khudá ká hukm sáf hai, 

© Tum apne sáre chál o chalan ke liház se pák 
bano.” 

Mariyam. Áh ı sard khínchkar, © Main to auron 
se kuchh burí nahín hún. sab log waisá hí karte 
Bain.” 

Áwáa. “ Achchhá, sará yád karo, jis wagt tum 
Khudáwand Yisú Masíh ke pás áí thín, tum ne Us 
se kyá wa'da kiyá 4" 

Mariyam. Áukhon men ánsú bhar láke, “ Hán, 
main ne be-shakk 1qrár kiyá. ki main Tujhe khush 
karne kí koshish karúngí." 

áwáz. “ Bhalá, to tum kyá kKarogí 7” 

Mariyam. “ Koshish karúngí ki phir aise gusse kí 
báten na bolún,” 

Áwáz. “ Bas?” 

Mariyam. “ Hán, bas. Aur kyá?? 

Áwáz band ho gaí 

Ba'd is ke Maryam aur bhí ziváda dilgír húí, us ke 
dil par aisá bhárí bojh pará rahá. ki na rát ko nínd áí, 
na din ko bhúirh lagí. Kisí bát par dıl nahín lagtá 
thá, aur yihí bát hamesha gúnjtí rahí, ©“ Tum apne 
sáre chál o chalan ke hhá; se pák bano.” 

Jab kaí din is hálat men guzar chuke the, to ek 
rát ko ghabráhat vahán tak barh gaí thí, kt Mariyam 
palang par se uthíaur akelí barámade par baith gaí. 
Malúl khátir hoke bolí, ki “ Main kyá karán? Ai 
Khudá, merí madad kar.” 

Fauran yih alfáz us ke dil men sunáí diye. “ Ai 
tum logo jo thake aur bare bojh se dabe ho, mere pás 
áo, aur main tumhen árám dúngá." 

Yih sunte hí Mariyam kí sakht-dilí játí rahí aur 
ro ro keusne baminnat kahá, kı “ Ai Khudáwand, 
main phir Tere pás áí hún, meá gunáh mu'áf kar, 
aur jo kuchh Tú majh se kahegá, so main karúngí. 
Us waqt bojh kuchh halká ho gayá, lekin táríkí chháí 
rahí. Mariyam phir palang par jáke so gaí. Subh 

hir Baibal ko leke usí áyat ko dekhne lagí, aur do- 
Pára wuhí áwáz bolne lagí. " Ab tum kyá karogi?” 
Mariyam chaunk parí, phir us ne apne dil men 

kahá, ki “ Main jáke Mattí kí má se mu áfí mán- 
gúngí.” 

Be-shakk aisá karná niháyat mushkil bát thí, lekin 
Mariyam ne sachche dil se kahá, ki “Jo kuchh Tú 
mujh se kahtá hai, so main karúngí," is liye fauran 
Mattí ke ghar ko jáke mu'áfí mángí. 

Mattí kí má ko aisá taajjub húá ki pareshán hoke 
hansnelagí. Is qism ká mu'ámala kabhí us ke sámh- 
ne nahín húá. 

Phir bhí Mariyam ne kahá, ki “ Áp mu'áf kíjiye- 

á? 

Mattí kí má ne majbúr hoke jawáb diyá, ki “ Hán, 
be-shakk mu'áf karúngí, aur na ghabráiye.“ Mariyam 
apne ghar laut áí, aur go ki bojh men bará farq ho 
gayá, tau bhí ab tak kuchh bhí báqí hí thá. Jis waqt 
us ká ádmí ghar men áyá, daf'atan use yád áyá, ki 
us roz main apne ádmí se 'uzr karke jhúth boli. 
Phir chihre pr udásí chhá gaí, aur us ká ádmí dekh- 
ke púchhne lagá, “ Kyá húá?” 

Mariyam ne zará taammul karke jawáb diyá, “ Us 
roz jab áp ne Mattí kí má kenám ká zikr kiyá, main 
ne jhúth uzr kiyá.” 

Daniel chaunk pará, be-shakk Mariyam men jhúth 
bolne kí 'ádat thí to kyún jhúth bolne se ghabrátí thí? 

Phir us ne kahá, “ Tumhárí dat yúnhí hai, is 
men kyá'" 

Mariyam (pashemán hokar) bolí,“ Ab main is 
'ádat ko chhor dúngí.” Daniel ne kahá, “ Babut 
bihtar, batáo to sahí, kyún is qadar pák ho gaíg." 
Mariyam ne phir jawáb diyá, “ Khudá ká hukm hai 
ki ham pák banen aur main dil s2 cháhtí hún kí Use 
khush karán.” 

Daniel ta’ajjub se khámosh ho gayá. 

Jis waqt Mariyam ne yih kahá, tamám bojh dil se 
uth gayá, aur ásmání núr tezí se chamakne lagá. Us 
ne ba-ķhúbí samajh liyá, ki us gunáh se jo main ne 
kiyá, so us ne Khudá ke munh ko chhipáyá aur agar 
main Usí ke sáth chalná cháhtí hún, to sarúr hał ki 
main apne sáre chál o chalan ke liház se pák banún 


TAMSILWAR QISSA. 
TARBIYAT DENE Ka NATIJA. 
Tarjuma. 


Ek khushnumá bág men rang barang khúbsúrat 
phúl barí khushí aur milansárí se rahte the, ki ná- 
gahán ek dushman ne un ke darmiyán ákar sab kuchh 
bigár dálá. Yih hawá thí jo khud apne hál se ná- 
khush hokar auron kí khushí dekhkar náráz ho játí 
thí. Wauh ek niháyat 'umda phúl jo lakrí se bandhá 
thá, ke pás jákar yún kahne lagí, “ Mujhe ta'ajjub 
hotá hat ki áp itní bardásht karte hain; áj ke din 
main ne dekhá ki málí ne áp par bará zulm kiyá, aur 
"ab main sunná cháhtí hún ki yih sulúk áp ko kaisá 

lagtá hai. i 

Hairán hokar phúl ne kahá, “Zulm! is se áp ká 
kyá matlab hai? Jo kuchh málí kartá hai, wuh 
hamáre fáide aur taraqqí ke wáste hai, aur ham us ke 
niháyat shukrguzár hain.” sé 

Hawá. “ Yih áp kí ráe hai, lekin merí to nrhín 
hai. Áj main ne áp kí bahin ko dekhá hai, jo jangal 
Men rahtí hai, wuh apní khushí ke muwáfiq idhar 
udhar barhtí játí hai, aur áp becháre ek lakrí par 
bandhe bandháe har waqt sídhe khare hote hain. 
Main áp par bará tars khátí hún, balki áp. aise 
khush o khurram nazar áte hain, go ki áp apne hál 
se`bilkull khush hain. Be-shakk, áp is qadar apní 
khúbsúratí men maho hain, balki áp ko ma'lúm nahín 
hotá hai ki main sabhon kí nazar men gaidí hún. 

Phúl ko hawá kí báton se sharm dámangír húí, aur 
sir jhukáke khámosh ho gayá. Tab ek dúsrá phúl is 
guftogú men sharík hokar hawá se kahne lagá, “ Jo 
áp ne bel se kahá to bilkull thík hai, lekin mere báre 
men to thík nahín hai. Mere koí díhátí rishtadár 
nahín hain, aur jo khabardárí málí kartá hai so bahut 

hí zarúrí hai. IS mulk kí áb o hawá bahut muzir hai 
aur agar hamárí barí dekh-bhál na hotí to ham zarúr 
halák hote.“ 

Yih sunkar hawá ne kahá, “ Áp to barí dánish- 
mand hain, aur beshakk jo áp ne áb o hawá aur málí 
kí koshish ká zikr kiyá to bilkull sach hat. lekin merí 
bát yih Fai kijab áp kuchh barh gae hain to munásib 
hai ki áp khudmukhtárí ke sáth phalen aur phúlen, 
aur na ki málí kí khushí ke mntábig jo har waqt áp 
ko káttá aur bándhtá har Áp men itní khúbsúratí 
hai ki aisí koshish kí kuchh zarúrat nahín hai.“ 

Hawá kí báten sunkar bel bhí to sochne lagí ki 
© Yih bát bilkull durust, jab ki main aisí khúbsúrat 
hún to kyún apní khushí ke muwáfiq na phú- 
lún 7” 

Itne 'arse men guláb ká per jo daríb sun rahá thá, 
bolá, “ Filhaqíqat málí kí koshish sə hamen bará 
fáida hotá hai. Dekhiye ki mujh men aur janglí 
gulábon men kaisá fara hai. ya ní rang aur baráí aur 
khushbú men ham bahut hí sabaqat le játe hain.” 

Hawá ne isbát ko manzúr kiyá, ki“ Beshakk fáida 
bahut hai, lekin merá kahná yih hai ki wájib hai ki 
har ek phúl apní fitrat aur khushí ke muwáfiq phúlen 
aur na ki málí kí hidáyat se. Ai guláb. gaur kíjiye, 
áp ke kaise khushnumá aur umda phúl hain, yib ná- 
mumkin hai ki áp ziyáda únche yá chaure ho jáen, 
aur kaise mumkin haiki áp kí khúbsúrat kalíán 
ziyáda hon." 

Guláb khushí se apní ta ríf sun rahá thá, aur jab 
use yád áyá ki sál men do martaba málí ákar merí 
sab dálíon ko kát letá hai to us ne kahá, “ Áp kí bát 
durust hai, aisá karná bare zulm kí bát hai.” 

Tab hawá bág men ghúmtí húí ek ķhúbsúrat Sosan 
ke pás gaí aur us se kahne lagí, “ Áp ko dekhkar 
mujhe bará ianj hotá hai, áp ko aisí badsúrat lakrí 
kí kyá zarúrat hai? Áp aise khúbsúrat hain, táham 
itní tágat nahín hai ki bagair lakrí khare ho sakte? 
Sharm! Yih sab bándhná aur kátná mujh ko bará 
nágawár hotá hai. Ázádgí kháss aur sab se beshqí- 

mat chíz hai, isí liye khúbsúrat phúlou ko gaidí dekh- 
kar main pareshán i khátir ho játí hún." 

Yih sankar Sosan ne Kahá, " Aur main Shí niháyat 
pareshín hún, kásh ki main ís rassí ko tor saktí jo 
mujhe aisá bándh letí hai, tab main bhí. ázád ho 
játí." I 

Us kí be-fáida koshish ko dekhkar hawá hanstí 
hanstí áge barhí, aur dúsre phúlon se bhí wuhí báten 
kahne lagí. Thatthebází se us ne un se kahá. “ Há 
há, ab huzúr ko qaid-ķhána achchhá lagtá, kátne aur 
bándhne se áp bahut khush hain. Shábásh, shá- 
básh '* 

Tab yih sunkar Sosan niháyat gusse men kahne 
lagá. “ Ap kí barí galati hai, ham log faqat láchárí 
se aisí be-'izzatí aur taklíf kí bardásht karte hain. Áp 
hamárí madad kíjiye aur ham sab ázád ho jáenge.” 

Tab hawá ne apní kámyábí se bahut hí khush ho- 
kar wa'da kiyá ki mauda' pákar main zarúr tum 
sabhon ko ázád kar dúneí. Sárí rát becháre phúl 
apní burí hálat par nála karte the, aur yih bhí kahte 
the ki hawá ne wa’da to kiyá, lekin kuchh bhi nahín 
kiyá. 

Subh ko un ká khiyál badal gayá, jab ásmán par 
bádal ghir áe aur hawá aise zor se chalne lagí ki 
bare bare darakht us ke sámhne jhuk játe the. Wauh 
zor se chillátí gaí, © Ai becháre phúl, ab tumhárá 
mauga” pahunchá, ab tumhárí ázádgí ká waqt á 

ayá.” 

Phúl khaufzada hoke jawáb dete the,“ Ab hamárá 
waqt á gayá,” lekin kánpte húe apne riháí denewále 
kí ráh dekhte the. Barí jaldí aur ásání se us ne apná 
kám kiyá: pahle bel kí lakrí gir gaí, tab dúsre bel kí 
rassí tút gaí, aur lamhe bhar men sab phúl ázád ho 
gae the. Hawá kí koshish khúb pur-tásír húí aur 
ádhe ghante men yih khushnumá bág ek wírán jangal 
ho gayá thá. Jis waqt hawá aur kahín chalí gaí, 
músládhár pání barsá, lekin shám ke waqt matla’ sáf 
ho gayá aur becháre phúlon ko apne hál par nazar 
karne ká mauqa' milá. 

Khúbsúrat sufed Sosan barí mushkil se khará rah 
saktá thá is liye ki us ká danthal chatakh gayá aur 
aisá ma'lúm hotá thá ki thore ‘arse men zamín par 
gir jáegá. Guláb ká aur bhí burá hál thá. Us kí 
Íakrí ke gir jáne se wuh zamín par gir gayá, aur us 
ke khúbsúrat phúl kíchar menlat pat ho gae. Wuh 
uthná cháhtá thá, lekin kuchh bhí na kar saká. Isí 
tarah se sab phúlon kí hálat thí ki beshakk rassí aur 
lakrí se ázád ho ke kíchar ke qaid-kháne men phans 

ae. 

: Itní der men málí apne bág men áyá. Háe, háe, 
kaisí halákat húí! Tamám phúlon kí khúbsúratí játí 
rahí, aur us kí mihnat aur mashaqqat ká in'ám bil- 
kull barbád húá. 

Ek hafta guzar gayá aur jo phúl púrí halákat se 
bach gae the, barí udásí -e ápas men bát chít karne 


age. 

Guláb pahle bol uthá, “ Ai bháí, musíbat ke zarí'e 
se ham logon ne kuchh tallím hásil kí.” Sosan ne, 
jis men itná farq ho gayá thá ki wuh mushkil se 
pahcháná játá thá, sawál kiyá, “ Áp ká kyá matlab 
hai? Batláiye.” Guláb ne jawáb diyá, “ Merá 
matlab yih hai ki ham ne yih síkh liyá ki hamárá 
dost kaun hai, aur hamárá dushman kaun?” Pahle 
hamárí ráe men málí hamárá dushman thá aur hawá 
hamárí dost. Ab ham par sáf záhir húá ki jo kuchh 
málí kátne aur bándhne men hamen taklíf pahunchátá 
hai, hamárí taraqqí aur fáide ke wáste kartá hai, aur 
hawá to be-shakk hamárí halákat cháhtí thí, aur is 
liye hamen kurkuráne aur ná-khush hone ko ubhárá.” 

Dúsre phúl ne kahá, “ Lekin ázádgí bahut 'umda 
aur beshqímat chíz to hai.” Guláb ne. jawáb diyá, 
“Hán, be-shakk, lekin ázádgí aur ķhudmuķhtárí men 
kuchk farq hai. Ham logon kí ázádgí to bahut hai, 
lekin hidáyat páne se hamárí taraqqí bahut hotí hai 
is ke bar’aks khudmukhtárí se hamárá azhadd nugsáil 
hotá hai.” 

Us waqt málí apne phúlon ko dekhne ke liye áyá, 
aur guftogú khatm húí. 


ASLI AUR NAOLL. 
BAB I. 


Itwár ká din thá, aur Priska apne ghar men baithí 
húí thí. In dinon us ko sakht bukķhár áyá thá, aur 
go ki ab wuh bilkull utar gayá thá, táham kamzorí 
ke máre wuh girje ko jáne ke láiq na thí. 

Baibal parhne aur du'á mángne men waqt jald 
guzar gayá, aur jab kisí ne darwáze par khatkhatáyá, 
Priska chaunk parí. Jis waqt darwáza khul gayá, 
Hannah jous kí ek ján pahchán thí, andar chalí áí. 
Mizáj-pursí ke ba'd yún guftogú shurú' húí. 

Priska. Áp zurúr girje se áí hongí, mujhe bará 
afsos húá ki main já na sakí, áp mihrbání se wa'z ká 
mazmún sunáiye to kuchh tasallí hogí. 

Hannah. Yih to barí mushkil hai, sab ká sab mujhe 
yád kahán se hogá? Ek bát main zurúr batá saktí 
hún kyúnki wuh 'ajíb bát hai jo dil par naqsh ho gaí. 

Priska. Achchhá sunáiye. . 

Hannah. Pádrí sáhib ne kahá thá ki bahut se log 
jo Masíhí kahláte hain, jahannam ko já rabe hain. 
Xib Zurúr galat hai kyúnki fil-haqígat sab Masíhí 

< ásmán par já rahe hain. 

© Priska.. Merí dánist men Pádrí sáhib kí bát bilkull 
-sach hai. Áp batáiye, Khudá ke Kalám men kahán 
mundarj hai, ki Masíhí nám rakhne se koí ásmán par 
pahunchegá ? 

Hannah. Main áp kí bát sunkar barí muta'ajjib 
húí; agar Masíhí hone se ham log ásmán par na 
pahunchenge to bhalá Masíhí hone se kyá fáida ? 

Priska. Bahin, suniye, main ne hargiz na kahá, 
ki Masíhí log ásmán par na pahunchenge, balki yih 
ki faqat Masíhí nám rakhne se wahán na pahunchen- 
ge. Ín dono men ásmán o zamín ká farq hai. 

Hannah. Áp apná matlab samjháiye, main bilkull 
nahín samajhtí hún. 

Priska. Bahin, main apní hí bát nahín batátí hún 
balki ham log Khudá ke Kalám se darváft karen, ki 
Wuh kyá farmátá hai. Ab do báten hamáre sámhne 
pesh áín, ya ne ki ásmán par pahunchne kí shart, aur 
Masíhí hone ká matlab kyá ha. Áj kedin ham 
pahlí bát par kuchh gaur karen, to dúsre din dúsrí 
bát ke báre men síkken. 

Hannah. Khair, jo áp batáne cháhtí hain, batáiye, 
main to sun rahí hún. 

Priska. Bahin, wuh bát jo ham ne apní tajrubakárí 
se síkhí wuh ziváda hamáre dilon par nagsh ho játí, 
is. hye main shurú” men apne tajrube se áp ko ek 
chhotí kahání snnátí hún. Sháyad áp ko yád hogá 
ki guzre baras merí eklautí betí játí rahí. 

Hannah. Hán, beshakk yád bai. 

Priska. Un dinon men main fil-hagíqgat maut ke 
sáye kí wádí men phirtí thí. Betí kí judáí se merá 
dil shikast húá, lekin siwáe is ranj ke mere úpar ek 
nihávat bhárí bojh pará thá, jis se koí wáqiť na rahá. 
Marte waqt merí betí ne mujh se kahá, ©“ Ammán ján, 
main Khudáwand Yisú' Masíh ke pás játí hún, thore 
din men áp bhí áensi." 

Us wagt tak main ne ásmán ko dúr hí se dekbá, 
aur yaqin kiyá k) marte waqt wahán pahunchúngí. 
Jab ki Masíhí thí, kyún na pahunehún!“ Ab ásmán 
mere nazdík á gayá thá, aur merí khhwáhish thí, ki 
jo kuchh main us ke báre men daryáft kar salti hún 
so daryáft karún. Is liye main Baibal men us ká 
bayán dhúndhne lagí, aur kháss yih bát mujh par 
záhir húí ki wuh pák jagah hai. 

Is áyat ko suniye, “Aur us men koí nápák chíz, yá 
koí shalkhs jo ghinaune kám kartá, yá jhúthí báten 
garhtá hai, hargiz dákhil na hogá, magar wuhí jin 
“Re nám Barre kí Kitáb í Hayát men likhe húe hain.” 

Bár bár aise alfáz bhí mere sámhne pesh áe. “Wuh 
sufed jáma pahine húe the, aur unhon ne apne jámon 
ko Barre ke khún men sufed kiyá.>". 

Phir main ne Matí kí Injíl men Khudáwand Yisú? 
Masíh kí báten parhín ki, “Jo mujh se, ai Khúdá- 

wand, ai Khudáwand kahte hain, un men se har ek 
ásmán kí bádsáhat men dákhil na hogá. magar wuhí 
jo mere ásmání Báp kí maraí par chaltá hai.” 

Mere dil ne gawáhí dí ki main pák nahín hún, ki 
main ne gunáhon se makhlasí nahín páí. ki main 
Khudá kí mapaí par chalnewáli nahín hún. Phir ek 
roz yih áyaten mere sámhne pesh áín, “Báp ká shukr 
karte raho, jis ne ham ko is láiq banává ki núr men 
muqaddason ke sáth mírás ká hissa páen. usí ne ham 
ko táríkí ke gabze se chhurákar apne 'azíz Bete kí 
Bádsháhat men dákhil kiyá, jis men ham ko makh- 
lasí, ya'ne gunáhon kí mu áfí hásil hai.“ 

Kaun kab saktá hai. ki main muqaddas logon ke 
sáth mírás páne ke láiq thí? Main apní hí ánkhon 
men bilkall hí ná-láig dikháí detí thí to kitná hí 
ziyáda Khudá ke sámhne. 

Yih bhí main kah nahin saktí. ki táríkí se nikal- 
kar Khudáwand Yisú Masíh kí Bádsháhat men 
dákhil ho chakí thí; beshakk main ab tak táríkí men 
ghúm rahí thí. 

Roz ba-roz merí be-chainí barhtí játí thí, kahín 
tasallí nahín miltí. 

Jis waqt main ne apne dil kí pareshání ká kisí 
rafíq se zikr kiyá, us ne kahá. “Áp kvún ghabrátí 

hain, áp to Masíhí hain, aur kyá zurúr hai? 
' Usse main bolí, “Bahin, áj kal yih bát mujh par 
záhir húí, ki bahut low jo apne nazdík, aur auron ke 
nazdík Masíhí hain, Khudá kí ráe men Masíhí nahín 
hain. Mumkin hai ki ham is bát ke báre men dhoká 
khá rahe hon. 

Phir mere rafiq ne kahá. “Áp baptisma pá ehukí 
hain, aur 'Ashá i Rabbání men sharík hotí hain, aur 
kyá zurúrat hai?” Yih sankar main ne jawáb diyá, 
“Achchhá, bakin, áp mujhe wuh áyat batáise jis men 
hkhá hai ki jo kof baptisma pátá haj aur “Ashái 
Rabbání men sharík hotá hai, so ásmán par jagah 
páegá.” 

Us ne kuchh taammul karke kahá, “Sháyad yihí 
alfáz nahín likhe hein, lekin yih zurúr likbá hai ki 

jo koí ímán látå aur baptisma pátá hai, so naját 
páegá.” 

Is jawáb se main zará hairán húí auv jab mauga’ 
milá tab is bát par sochne lagí. Sochte sochte yih 
khivál mere dil men paidá húá, kı ímán kyá chíz bai, 
aur ímán láne se kyá matlab, kyúnki yaqín thá ki 
wuh ímán j> chál chalan. aur kámon aur báton par 
kuchh asar nahín kartá hai, Khudá kesámhne ímán 
hai bhí nahín. 

Iam na bhúlen ki Ya'qúb ke khatt men likhá bai, 
“Ímán bhí agar us ke sáth a'mál na hon, to apní zát 
se murda hai.” Isí se záhir hotá hai ki ek qism ká 
ímán hai jo bekár hai. Mumkin hai. ki bahuteron 
ká ímán aisá hí ho. 

Ílannah. Achcbhá, apná bayán snnátí jáiye, mujhe 
thorí der men jáná hai. 

Priska. Khair, ek roz main ne apne parhne men 
vih slfáz páe, “Jis ke pás Betá hai, us ke pás zin- 
dagí hai, aur jis ke pás Betá nahín hai, us ke pás 
zindagı nahíu hai.” 

Fauran merí ánkhen khul gaín. Wáqa'í men go ki 
main ímán rakhtí thí, ki Yisú’ Masíh Ibn i Ulláh 
aur jahán ká Naját-dihinda hai, táham main kah 
'nahín saktí thí ki main ne Us ko apne hí Naját-dihin- 
da hone ke liye pá liyá. 

Wuh mujh se bahut hí dúr ma`lúm detá thá. Tab 
main Masíh kí talabgár ho gaí, ma'lúm detá thá, ki 
agar main Masíh ko na páún, main jíúpgí bhí nahín. 

Hannah. Bahin, main áp kí báten sunte hí bilkull 
hairán ho játí hún; main ne aisí báten kisí ke munh 
se nahín sunin. Kaun jántá hai ki Yisú' Masíh ke 
talabgár hone kí zurúrat hai? 

Priska. Beshakk, áp kí bát durust hai; bahut se 
aise hain, jo rúhání zindagí se mutlaq ná-wágif hain, 
táham wuh aslí aur haqíqí chíz hai, hán, jismání 
zindagí se barhkar, kyúņki yih fání hai, aur wuh 
gur ni Áp Púlus Rasúl ke khatt parhiye to áp 

ekhengí ki rúhání zindagí hairat-angez chíz ħal, 
Khair, qissa kotáh merí talásh anjám tak pahunchí. 

Main kyúpkar is gahrí bát ká bayán sunáýn? Ek 
din maig kuchh phúl leke apní betí kí qabr kí árásta- 
gí karne ko gaí; us waqt do tarah kí bhúkh mere 
dil men thín! Main apní betí se bhúkhí thí aur is se 
ziyáda main Khudá kí bhúkhí thí. 

Yih khwáhisb bhí mere dil men áí ki ek Jhalak 
apní betí ko dekh leti. 

Yih to zurúr ná-mumkin thá, lekin kyá mubádá 
mumkin thá kı Khudáwand Yısú’ ko dekh letí, Ghar 
ko játe waqt yıhí du á máng rahí thí, “Ai Khudá- 
wand, apne áp ko mujh par záhir kar.” Í 

Ghar men pabunchte hí main ne Baibal ko khol 
diyá aur Yúhanná kí Enjíl ká chaudahwán báb parh- 
nelagí. ikkíswín áyat parhte hí ma'lúm detá thá, ki 
vih mere hí wáste likhí gaí; ya'ne, “Jis ke pás mere 
hukm ħain, aur wuh un par amal kartá hai, wuhí 
mujh se muhabbat rakhtá hai, aur jo mujh se muhab- 
bat rakhtá hai, wuh mere Báp ká pyárá hogá, aur 
main us se muhabbat rakhúngá, aur apne áp ko us par 
záhir karúngá." 

Beshakk Yisú Masíh apne áp ko mujh par záhir 
karne par ámáda thá, lekin is shart par ki main Us 
ke hukmon par amal karún E 

Wul:í bát jo main kaí roz se kah rahí thí, nágahán 
- merí samajh men áí, ya'ne maile háth se ham rúhání 
barakat pá nahín sakte hain. Agar ham Khudáwand 
Yisú’ ko dekhne cháhte bain, to ham Us ke hakmon 
par 'amal karen. 

Bahin, jo kuchh báqí hai, Ķhudáwand jántá hai, 
itná main kah saktí hún ki usí waqt, usí jagah 
Khudáwand Yisú’ Masíh ne apne áp ko mujh par 
sáhir kiyá, aur main Us par aisí farefta húí ki tab se 
ia ke bagair sab kuchh be-lutf aur be-maza ho gayu 

ai. 

Sach hai. 


Sab dunyá bin Tere bai kháií, 
Jahán hai bin Tere tárík; 

Sáth Tere hai dukh men khush-hálí ! 
Dil khush hai, jab Tú hai nazdík.” 

Hannah Ábdída hoke kahne lagí, “Bahin, áp mere 
wáste du'á kíjive ki main bhí Masíh ko dekhún. Kisí 
ne aisí búten mujhe kabhí na sunáín, nahín to mu- 
bádá main bhí Masíh kí talabgár ho játí.” 

Priska. Achchhá bahin, jis waqt jí cháhtá hai 
mere pás áise aur ham yún hí guftogú karen. ltwár 
ke din fursat ziyáda haı, so usí waqt áyá kíjiye. 

Hannah. Zurúr áúngí, kvúnki áp kí báton se yib 
shakk paidá húá ki shávad main koí Masíhí nahín 
hún, aur ákhirí din darwáza mere sámhne band rahe- 
gá. Abáp thak gaí hongí aur merá shauhar merí 
ráh dekhtá hogá, is live játí hún. 

Priska Salám bahin, vád takhive, agle Itwár ko 
main Zurúr áp kí ráh dekhúngí, lekin agar us se 
peshtar áp áná cháhtí hain,to áiye. 

Jis vagt Hannah chalí gaí thí, Priska khámosh 
baithí rahí, lekin wuh dáil men du á mángtí thí, Ai 
Khudáwand, apne áp ko is pvárí bahin ko bhí záhir 
kar, táki wuh bhí tujhe dekhkar farefta ho jáe. 


BÁB II. 


Hannah apne ghar ko játe wagt aise bare soch men 
thí ki na kuchh dekhá na suná, Iskin pahunchte hí 
jald bedar ho gaí. Us ká shauhar darwáze par khará 
thá aur apní bíbí ko dekhkar bare gusse se kahne 
lagá, “ Á) Pádrí Sáhib ne bará was sanáyá hogá ki 
itní der tak tum ko ehhuttí nahín mil. Agar yih 
dastúr ho jáe to ghar men rahná bihtar hogá.” 

Hannah tursh-rú hokar kháná pakáne lagí, lekin 
kuchh bhí na bolí. 

Thorí der ke bad us ke do larke ghar áe aur kháná 
taiyár na píne se rone lage. Tab bechárí má aur bhí 
ziyáda ghabrá gaí, aur subh kí kull báten dil se játí 
rahín. Din bhar dunyá ke bikhere men mubtilá rahí 
anr sab ásmání aur rúhání báten gáib ho gaín. 

Ráít ko tamím aht i khándán barámada men gote 
the, aur jis waqt khámoshí men parí, Hannah phir 
hosh men áí. 

Úpar dekhte hí sitáre baríkkhushnumá í se cùamakte 
nazir áe, anr Cháron taraf itmínán aur chain numá- 
yán the. Rifla rafta Hannah ke ,pareshán dil men 
kuchh kuchh sukún húá, aur aise mauqa’ par subh kí 
guftogú yád áí, 

Áh i sard Khínchkar wuh dil men kahne lagi, be- 
shakk Priska bahin ke liye koí mushkil nahín hai, 
koí bál bichche us ke ghar men nahín hain, har ek 
bát ke liye fursat hai. Agar mará hál un ká sá hotá 
to mamkin hai ki main bhí díndár aur hek ban játí. 
Ab láchár hún, bát chít karne se kyá fáida hotá hai. 
Ab ke Itwár main na jáúngí, tab Priska bahin Ko wázih 
hogá kř mujhe is qadar samjhíne se kuchh hásil na 
hogá. Tí soch mən nínd á gaí aur Hannáh dunyáwí 
aur ásmíní donon báton se gáfil ho gaí. að 

Go ki us ne aisá iráda kiyá, táham jab Itwár kå din 
áyá, us ká dil áp se áp Priska kí taráf mutawájjih 
hone lagá, aur yih khiyál paidá húá, ki subh ko“na 

jáúngí, nahín to phir bakherá ho jáegá, balki shám ko 
jáúngi. 

Jis sáði girje men bandagí shurú' húí, ma'lúm detá 
thá ki jumá'at bahut ehhotí hai, mubádá baz log 
Pádrí Sáhib kí báton se náráz hokar házir na húe 
the. Priska apní mvmálí jagah men baithí húí thí, 
aur go li ab tak chihre par bímárí aur kamzorí 
ke ásár numáyán the, táham dilí khushí aur itmínán 
bhí chihre se 'ayán hote the. 

Girje se nikalte waqt Hannah se mulágát húí, aur 
faisala kiyá gayá ki us waqt nahíg balki shám ko 
guftogú karne ká manqa’ háth áegá. 

Mahíne ká shurú' thá, aur jis waqt báten karne ke 
liyeyih dono makán ke báhar baithí thín, chánd nikal 
hí rahá thá. Hannáh ká chihra kuchh udás pákar. 
Priska ne kahá, “Bahin, batáiye, in dinon men kuchh 
taklíf húí, bashre se kuchh aisá hí ma'lúm detá hai?” 

Hannah ne jawáb diyá, “ Kyá batáún, har waqt 
kuchh na kuchh taklíf hotí hai, paison ká bakherá, 
kám dhandhon kí mihnat, bachchon kí fikr, kyúnkar 
taklíf na ho?” 

Bachchon ká nám sunkar Priska ke chihre par bhí 
udásí chhá gaí, kásh ki us ko bachchon kí fikr karní 
partí, afsos ki us ke ghar men kof bachcha bhí na 
miltá thá. : 

Apní sáthí ko khámosh pákar Hannáh phir bolne 
lagí, “ Main is waqt áp ke pás yih kahne ke liye áí 
hún ki mere liye kuchh taklíf na kíjiye, merí tabí'at 
túhání to nahín hai, aur jab tak ki main is qadar kám 
dhandhon men mubtilá rahtí, main is qadar Baibal 
parine aur du'á mángne men mashgúl nahín rah saktí 

ún. 

--Beshakk áp ko bahut muhlat hai balki mujhe 
kuchh furzat nahín. Jis waqt main áp kí báten sun 
rahí thí, main ne achchhí Masíhí hone ká musam- 
mam iráda kiyá, lekin ghar ko pahunchte hí fauran 
dunyáwí báton men phans gaí, aur. tab se un men 
phansí rahí, áp to Zurúr ásmán par pahunchengí, 
magar main kyá karán?” i 

Ab Priska ko bolne kí tágat áí aur wub mnuskurá- 
kar kahnelagí, “ Bahin, ek hí ghante ke liye zurúr 
rúhání báton ke liye sab dunyáwí chízon ko darkinár 
karke ham apne dúsre masmún par gaur karen, áp 
ko yád hogá ki wuh kyá mazmún hai?” 

Hannah ne zará sustíse kahá, “ Mujhe vád kahán 
hai, áp batáiye.' 

Priska. Hamárá dúsrá mazmún yih hai, “Masíhí 
hone kí 'alámaten.”? Main ne Baibal mep sawál ke 
bahut se jawáb páe, lekin is waqt áp ke sámhne un 
men se ek hí pesh karúngí. Áp suniye ki Patras 
Rasúl kyá farmátá hai. “Agar koí Masíh men ho, 
wuh nayá makhlúg hai, purání chízen játí rahín, dek- 
ho sab naí ho gain.” 

Áp kahtí hain merí tabí'at rúhání nahín, merá itná 
dunyáwí kám hotá ki ásmání báton kí yád karne kí 
fursat nahín bai, lekin bahin, yagín jániye ki agar 
áp Masíh men ho jáen to áp men is qadar tabdílí ho- 
jáegí, ki wuh mushkilát jo áp ke sámhne pesh átí 
hain, bilkull ásán ho jáengí. 

Maslan kíre ke liye hawá men uiná námumkin hai, 
balki titlí ke liye jo us se paidá hotí hai, bilknil hí 
sahaj hai. Jab tak ki ham ne Masíh ko nahín páyá, 
ham kíre ke muwáfiq hain, lekin jab Masíh ko hásił 
kivá to titlí sí ban játe hain. 

Hannah. Bahin, ab main áp ká matlab samjhne 
lagí. Nayá makhlúa honá sachche Masíhí hone kí 
lámat hai, beskakk áp kí bát durust hai, lekin is 
bát se yih natíja barpá hotá hai ki sachche Masihi 
bahut hí kam hain; kírewále Masíhí bahut se hain, 
lekin titlíwále kahár milte? 

Priska. Bahin, ab hamárá kám nahín hai ki hann 
auron ke hál ke báre men faisala karen, lekin ham: 
Khudá ke kalám se daryáft karen ki nayá makhlúg 
hone ká kyá matlab hai, tab ham apne hí báre men: 
faisala kar sakenge. 

Hannáh. Achchhá bahin, batáipe. lekin itná maine 
jántí hún ki abtak kuchh naí bhí nahín bún, mujh 
men barí tabdílí kí zurúrat hai. 

Priská ne barí sanjídagí se kahá. “ Bahin, áp ke 
khiyál men is bát ká kya matlab hai, Masih men 
hond?” 

Hannah. Áp samjháiye, mujhe kyá ma'lúm hai? 

Priska. Merí samajh men iská matlab yib haj, 
Masíh men páband honá. 

Ba’z waqt yih likiá hai ki ham Masíh men hain, 
ba'z waqt vih ki, Wuh ham men hai, donon seek hí 
matlab paidá hotá hai, páband honá. ya'ne main 
Masíh men bún to jo kuchh Us men hai, so merá hai. 
Wuh mujh men hai, phir bhí Us kí zindagí, Us kí 
tágat, Us kí bharpúrí merí hain. Ham dekh chuke 
hain ki Masíhí hone kí vih zurúrat hai. naí zindagí 
hásil karná: us naí zindagí se jo Yisý Masíh men 
páí játí hai, ham nae makblúg ban játe hain. 

Hannah. Khair, kin kin báton men nayá banná 
cháhiye? 

Priska. (Faammal karke). Merí danish men har 
tarah se nayá banná cháhiye, ya'ne mizáj, khwáhish, 
muhabbat. khushí. ranj. sab ke sab badal diye jáenge. 
Áp to kahtí hain ki merí tabí at rúhání nahín hai, 
khair. Masíh men hokar áp kí tabí at naí ban jáegí, jo 
báten áp ab nahín pasand ka:tí hain, tab pasand 
karengí, jin báton ká ķhiyál ab nahín hotá, tab har 
waqt yád rahengí. 

Hannah Agar áp kí bát durust hai to surúr 
Masíhíon men auron se barí tafáwat honá cháhiye. 
Dunyáwí taraqqí ke badle men rúhání taragaí ke liy 
koshish hogí. - 

Priska. Hán babin, har ek mu'ámale men yih 
farq záhir honá cháhiye. Ya'ne ghar lene men, 
naukarí kí talásh men, bachchon ko tarbiyat dene 
men,shádí ke intizám karne men. 

Hannah. Áp kíbátón se main bilkuli hairán ho 
játí hún, apná matlab samjhá díjiye, ya'ne ki yih sab 
dunyáwí umúr aur ta'allugát Masíhí hone se-kyá 
"lága rakhte hain. ga 

Priska, Achehhá bahin, pahlí bát yih hai ki: nevyá, 
makhlúq apní khushí-nahín balki Khudá kt kéushr 

cháhtá hai, is liye tamám intizám karne men 
pahlá sawál yih pesh átá hai. Khudá kyá cháhtá hai, 
na ki main kyá cháhtí hún. Khudáwand Yisú' Masíh 
farmátá hai. “Tum pahle Khudá kí bádsháhat aur 
us kí rástbází ko dhúndho to yih sab chízen bhí tum- 
hen milengí." Is se yih sáf ma'lúm hotá hai ki agar 
merá pablá khiyál Khudá kí bádsháhat aur Us kí 
rástbází ká hogá to dunyáwí fáida aur taraqqí merá 
kháss khiyál ho nahín saktá hai. Maslan farz kíjiye 
ki ek Masíhí ustání nae kám kí talásh kar rabí hai, 
ek jagah lhálí miltí hai jahán rúhání fáida básil 
karne ká 'ajíb mauqa' hai, ek aur jagah bhí hai jahán 
rúhání fáida páne kí ummed nahín balki rupiya 
ziyáda hásil hogá. Khair. talabgár ne rupaewálí 
naukrí ziyáda pasand kí. Záhiran us ne nahín pú- 
chhá. Khudá kyá cháhtá har ki main karún, balki sáf 
dikhláyá ki main pahle dunyá aur us kí bádsháhat 
aur us kí taraggí dhúndh rahí kún. 

Hannah. Bechárí larkí, kaun aisá hai jo ziyáda 
rupiya páne ká mushtág na ho? 

Priska. Main áp ke sawál ká yih jawáb detí hún. 
Wuh shakhs jo Masíh men hokar nayá marshlúq ban 
gayá hai, wuh sab se pahle rupiya ká khiyál na kare- 
gá. 

Hannah. Phir áp ne shádí ká zikr kiyá, yih rúhá- 
ní talím sbádí ke intizám men kyá dakhl pátí bai. 

Priska. Bahut sá, wuh má báp jo sachehe Masíhí 
hain, aise dámád kí talásh karenge jo rúhání tabí at 
aur Khudáwand Yisú’ ke ķhidmat-guzár hain. na to 
wuh jo faqat dunyáwí taur se kámyáb aur iqbálmand 
bain. 

Hannah. To agar áp kí betí na martí to áp us kí 
shádí kisí garíb ádmí ke sáth karwátín, main aisí 
bát kyúnkar yaqín karún? 

Priska. (Kuchh iztirábí se,} Bahin, sháyad agar 
merí. piyárí betí mujh se judá nahín hotí to metí 
chashm i bátiní na khultí, main - faqat is dunyá ko 
dskhtí.rahtí. Jo ho- so ho, mujhe yaqin hai ki shádí 
ke intizám karne men bhí rúhání báten muqaddam 

hain. Khudá ká hukm hai. "Apní sárí ráhon men 
us ká iqrár kar aur wuh tsrí rannnmáí karegá.” 

Hannáh. To yih bát barí mushkil hai kı agar ham 
sachche Masíhí hon to har waqt muflis ra ná hogá. 

Priska. Ai bahin, áp kí bát bilkall hí ná-durust 
hai. Kyá mumkin hai ki Khudá kí ’izzat karne se 
aur Us ko pable aur wájibí jagah dene se ham muflis 
ban jáen? Khudá ke bahut s* wade un logon ke 
liye hain jo Us kí maraí pir chalte hain, aur &abúr 
men likhá hai ki Khudá apne ghádim kí iqbálmandí 
se khush hai, na ki un kí muflis; se. Ham Khudá kí 
yád karen to Wuh hamen na bhúl jáegá. 

Hannah. To áp kí dánish men faqat wuh log sich- 
che Masíhí hain Jo aise hí karte hain. 

Priska. Bahin, main kyá baláún. kyúnkar koí bát 
kahún jo KĶbndá ke Kalám ke khiláf hai. Itná 
to main kah sakti hún ki Khudá ká sabr lá-intihá hai 
aur mumkin hai, ki un men se bas; honge jo Khudá 
kí bádsháhat men nanhe bachche ke muwáfiq hain. 

Hannah. Áh isard khíncbkar. Áp kí báten sunkar 
main barí pareshán ho gaí, kyúnki main ne kabhí 
nahín samjhá ki Masíhí hone ká matlab inhín báton, 
ya ne shádí, ke kharch wg. se hotá hai. 

Priska. Bahin, áp galatí na kíjiye, main ne kabhí 
nahín kahá, kt in báton se ham Masíhí ho játe hain, 
balki yih ki yihí báten M:síhí hone kí ?alámaten 
ho já saktí hain 

Khudáwand Yisú' Masíh ke pánese zindagí hásil 
hotí hai, lekin kaun yagín karegá ki zindagí mil 
chukí hai jab tak ki wuh chá! chalan aur kámon men 
záhir nahín botí. Mukáshafa kí kitáb men ek barí 
sanjídagí kí áyat yih hai. “Main tere kámon ko ján- 
tá hún ki tú zinda kahlátá hai, aur hai murda,” ai 
bahin, kásh ki ham donon aisí ranj kí báten kabhí 
apne 'azíz Khudáwand ke munh se na sunen. 

Hannah. Bahin, áp mere liye du'á kíjiye ki main 
zinda Masíhí ho jáún, kyúnki be-shakk áp kí báta 
hain, dil bhí un kí sacheháf par gawáhí de 
381, 

Priska. Bahin, ek bát main áp ko yád diláná cháh- 
tí hún. Khudá ne is bhárí kám karne ke liye hamen 
nahín chhor diyá, balki hamáre wáste ek Madadgár 
aur Sikhlánewále ko bhej diyá. ya'ne Rúh ul Quds, 
Wuhí hai jo hamáre andarúní kám kartá hai. Usí 
ke wasíle se hai ki áp ke dil men sachehe Masíhí hone 
kí khwáhish paidá húí. 

Hannah. Achchhá bahin, batáiye, main Rúh ul 
Quds kvúnkar hásil karún? 

Priska. Khudáwand Yisú' Masíh kí bát mániye. 
“Agar tum bure hokar apne bachchon ko achehhí 
chízen dete ho, to kitná hí ziyáda tumhárá báp jo 
ásmán par hai, un ko jo us se mángte hain, Rúh uł 
Quds bakhsh degá." Tsí tarah se du’ kíjiye. “At 
Khndá, Rúh ui Quds mujhe bakhsh de aur yih ínáyat 
kar ki main kisí tarah se Us ká kám na rokúa.? 

Hannah. Kyá mumkin hai ki main aisá karún ? 

Priska. Hán, be-shakk aksar ham log apuí ziddí 
yá ná-farmánbardárí yá lá pirwáí se Us ká kám rok 
dete hain. 

Ab Hannah apne ghar ko jáne ke liye taiyár húí 
lekin rukhsat lene se peshtar donon ne ghutne tek- 
kar apní darkhwásten Us ke sámhne pesh kín jo 
apne mángewále ko hamesha 'umda chízen dene par 
musta idd hai. 


BAB III. 


Dúsrí guftogú kí ta'lím Hannah ke dil par pur-tá- 
sír húí, aur hafta bhar wuh tásír na gaí. 

Us keshauhar ne muláhiza kiyá ki merí bíbí ziyáda 
soch men hai aur ek din púchhá, “Áp barí fikr-mand 
ma lúm detí kaim, is kå kyá sabab?” 

Hannah zará hichkicháke bolí. “Hán. beshakk fikr 
to hai, sháyad agar kahún, áp hansenge.” 

Us ke shauhar ne jawáb diyá, “Hansí kí bát ho 
to zarúr hansúngá. nahín to kvún hasún #" 

Phir Hannah ne kahá. “Hansen to hansen, main 
batátí hún kıisí bát kí fikr kar rabí hún ki main 
kyúnkar sachchí Masíhí ban jáúnt” 

Apní bíbí ká jawáb pákar us ká shaubar chaunk 
pará, un dono men kabhí mazhabí guftogú na húí 
thí, aur aisá jawáb páne se wuh muta'ajjib húá. Za- 
rá thaharke us ne kuchh lá-parwáí se kabá, “Sachche 
Masíhí. wuh kvá qaum hai? Iam log to 'fsáí kah- 
láte hain, aur kyá cháhive!“ 

Hannah ne jawáb diyá, “Hán, ham beshakk 'Ísáí 
kahláte, lekin áj kal mujh par záhir ho gayá ki Ísáí 
logon aur un Masíhíon men jin ká zikr Baibal men 
hai, zamín o ásmán ká farq hai.“ 

Phir us ke shauh r ne kahá, “Tum aisí báten kis se 
sunti ho, zarúr wuh áp se tumháre dil men paidá na 
húí thín." 

Vannah ne fauran kabá, “Priska bahin se suntí 
hún.” 

Us ke shauhar ne Priská ká nám sunkar kuchh 
taajjub se kahá. 

“Kyá Priska auron ko samjháne lagí, wuh to auron 
se kuchh bihtar nahín hai?” 

Phir Hannah ne kahá, “Pahle to nahín thí, balki 
jab se us kí betí játí rahí t:b se wuh bilkull naí 
shakhs ban gaí hai. Ma'lúm detá hai ki go ki us ká 
jism samín par hai táham us ká dil ásmán par.” 

Shauhar ne jawáb diyá, “Achchhá, tum bhí aisí hí 
ho jáo, tab main bhí ek sachchí Masíhí dekhúngá 
aur is bát par yadín karúngá.” Yih kahkar wuh 
apne kám ke liye chalá gayá. 

Hannah ne us kí sidari báten sunte hí áh í sard 
Khínchí, kásh ki wub aisí Masihi ban sakti. 

Tísre Itwár wub barí khushí se Priska ke ghar ko 
chalí gaí, aur jis waqt walh donon bát chít karne ke 
liye taiyár húín, Hannah ne kabá, “Bahin, jo báten 
áp ne us waqt sanáín, wuh ab tak mere dil men gúnj 
rahí hain aur main anr síkhne ke live barí khwáhish- 
mand hún.” 

Priska ne maskurákar kahá, “Khair, ham fauran 
guftogú karen, kyúnki áj bahut kuchh kabná hai, aur 
apní Baibal kholkar kahne lagí, jis waqt main Masíhí 
hone kí 'alámatun kí talásh kartí hún, itní báten 
sámhne á játí hain, ki main bilkull hairán ho játí 
hún, ki un men se main kwansí áp ke sámhne pesh 
karún!?  Ma'iún delá hai ki agar ham ek baras tak 
Itwár ko is bát ká baván kiyá karen, táham mazmún 
khatm na hogá. Achehhá in áyaton ko. jo Títus ke 
khatt men likhí húí hein, sun líjiye. “Kyúnki 
Khudá ká wuh fazl záhir húá hai jo sáre ádmíon kí 
naját ká bá is hai, aur hamen tarbiyat detá hai, táki 
bedíní aur dunyáwí ikhwáhishon ká inkár karke, is 
maujúda jahán men parhezgárí, díndárí aur rástbází 
ke sáth zindagí guzáren.“ 

Ab áp ko khúb táhir húí ki jo kuchh main ne kahá, 
bahut kam hai. Khudá is se bahut ziváda farmátá 
hai. 

In báton se ma'lúm hotá haiki Masíhí hone kí 
'alámaten yih hain, parhezgárí, rástbází, díndárí, 
pákízagí, nek kámon men sar-garmí. 

Ai bahino, Masíhí honá beshakk koí halkí yá ásán 
bát nahín hai. 

Priska kí báten sunte hí Hannah ne barí udásí se 
kabá, “Bihtar hái ki main Masíhí nám bhí chhor 
dún, kyúnki main kabhí is ko rakhne ke láig na 
húngí. 

Priska. Aisá na kahiye, hamáre Munjí Yisú' Ma- 
síh ne be fáida Apne Áp ko hamáre wáste nahín 
diyá, aur agar Us ká matlab aur iráda hai ki ham 
log rástbáz aur díndár aur pákíza ban jáen, to Wuh 
zarúr bar áegá, aur jo koí apne áp ko Us ke mubárak 
háth men degá, to aisá hí ban jáegá. Kvá mumkin 
hai ki Khudáwand Yisú' Masíh ne Apne Áp ko fidya 
men de diyá, táki ham lo; gunáh aur dunyáwí kám- 
on men zindagí guzáren? Kyá mumkin hai ki Us 
ne ham ko Apne beshqímat khún se kharídá hai, táki 
ham apne hí wáste zindagí basar karen aur apní hí 
marzí par chalen? Hargiz, hargiz nahín. Agar 
yih ho saktá to Yisú Masíh koí naját-dihinda na 
hotá. 

Hannah. Yád rakhiye ki Khudá ham logon kí 
kamzorí aur ná-láigí se wáqif hai, aur Wuh rahím 
aur karím hai. 

Priska. Beshakk, agar Khudá azhadd rahím aur 
karím na hotá to ham sab ke sab halák ho játe, lekin 
bahin, sochiye, kyá pák ban jáne se hamárí bhaláí 
hotí hai, yá hamárá nugsán? Gunáh wuhí chíz hai 
jo hamen halák kar detá hai, aur hamen Khudá se 
judá kar detá hai. Agar Khudá hamen us men rahne 
degá, kyá Wuh rahím aur karím hogá? Kabhí nahín. 
Farz karo, áp ke chhote larke ne kuchh zahrdár chíz 
páí aur us ko kháná cháhtá hai. Yih dekhkar áp ne 
Jaldí se us ke háth se chhín lí; larká fauran rone lag- 
tá aur us ká báp, jo pás hai, kahne lagtá, “Bechára 
larká, kyún us ko kháne nahín diyá, tum barí sakht- 
dil má ho” . 

i Hannah. Beshakk, ham má log aksar aisá hí kartí 
ain. 

Priska. Aur isí tarah se apne bachchon ko barbád 
kar detí hain. Yih to insání muhabbat hai. Khndá 
kí muhabbat aisí aslí muhabbat hai, ki ham ko us 
balák karnewále gunáh se bacháne ke liye, Uá né 
apne hí Bete ko dareg na kiyá, balki ham sabhon ke 
wáste hawále kar diyá. 

Hannáh. Bahin, áp gunáh ká zikr bahut kattí 

hain, to kuchh batáiye, kaun se gunáh hain jo ham 
'Ísáí Jog ziyáda karte hain? 

Priska thorí der tak khámosh bæithí rahí, tab bolne 
lagi. Main áp ke sawál ká jawáb kyúnkar de dún? 
Main khúd ek gunahgár hán, aur is ke láig nahín ki 
auron ke gunáhon ko shumár karún. 

Hannah. Batáiye to sahí. 

Priska, (hichkicháke} bahir, jab se merí chasm i 
bátiní khul gaín tab se main ne dekhá ki bahut sí aisí 
báten hain, jin ko ham gunáh nahín samajhte hain, 
magar Khudá kí ráe men gunáh to zarúr hain. Is 
áyat men jis se ham ne parhá hai. likhá hai ki Yisú? 
Masíh ne apne áp ko fidya diyá, táki ham har ek ko 
bediní se chhurá le; is se záhir hai ki wuh kisí gunáh 
ke live uzr nahín kartá. 

Hannah. Durust, to batáiye, kaun se gunáh ó 

Priska. Khair, jo gunáh main ne apne áp men 
páyá. so main batátí hún. beshakk jhúth bolná merí 
ek barí khatá húí. 

Hannah. Muta'ajjib hokar, áp to jhúth bolnewálí 
kabhí nahín húín, beshakk, ba'z log aise hí hain ki 
ham un kí kisí bát par yaqín nahín kar sakte hain. 

Priska. Jarah tarah kejhúth bole játe hain, aur 
mujh par záhir ho gayá hai ki main aksar aisí báten 
boltí thí jo merí samajh men jhúth nahín, lskin 
Khudá kí ráe men zarúr jhúth thahráí gaín. 

Hannah. Kis tarah kí báten? 

Priska. Achchhá to aisí báten, kisí ne mujh par 
ilzám lagáyá, fauran main ne 'uzr karne men jhúth 
bát kahí. Kitní daf'a main ne kahá, “Mujhe fursat 
nahin,” jab fursat bahut thí, lekin sustí ke máre 
kuchh karne ko jí nahín cháhtá thá. Kitne martaba 
main ne kahá, “Paisa nahín hai,” jis waqt paisa thá, 
lekin main dená nahín cháhtí thí. Kabhí bát 
ziyáda barháí, kabhí bát ghatá díis men kyá sacháí 
hai? Ai bahino, mujhe hisáb karne kí kyá sarúrat 
bail áp to khúb jántí hain ki ham logon kí jhúth 
bolne kí 'ádat to hai. . 

Hannah. Hán, beshakk, agar áp apne ko jhúthí 

qarár detí hain to merí darog-goí azhadd hai. Ach- 
chhá, aur kuchh batáiye. 

Priska. IS bát ko chhor dene se peshtar ham de- 
kheù ki Ķhuđdá jhúth bolnewále ke báre men kyá 
farmátá hai. Mukáshafa kí kitáb men likhá har ki 
wuh shakhs jo jhúthí báten boltá hai, hargiz ásmán 
par dákhil na hogá. 

Hannah. Yih sankar chaunk parí, aur kabne lagi, 
“Ai hai! agar koí jhúth bolnewálá ásmán par na 
pahunchegá to ham logon men se bahut kam wahán 
milenge.” 

Zaırå khámoshí ke bvd Priska kahne lagi, “Phir 
bhí yih likhá hai ki koí sharábí ásmán kí bádsháhat 
men dákhil na hogá. kitne hí jo Masíhí kahláte hain, 
sharábí hain. 

Yih bhí lighá hai, “Kisí ke qarzdár mat ho,” 
táhain ham logon men kitne hain jo qarzdárí se bil- 
kull nahín darte hain, balki is ko har tarah se wájib 
samajhte hain. 

Hinnih, Bihin, main áp kí bít se bilkull hairán 
hún: Digur qırsdárí ham log kyánkar basır kar 
sakte hus. Jab ámadaní aur kharch barábar nahín 
hai, to qarz lene ke liye láchár hain. 

Priska. Achehhá, to bihtar hotá agar Khudá 
hamen aisá hukm nahín detá jise mánná gair-mumkin 
hai; aisá hukm har tarah se fnzúl hai. 

Hannah. To áp bataiye, áp kyá kartí hain, jab ki 
koí chíz zırúr hai aur us ke dám dene ke liye paisa 
nahín hai’ 

Priska. Bahin, ab se pahle main bhí daradác ho 
játí thí lekin jab se main ne dekhá ki Khudá ne 
mana’ kiyá, tab se yih ádat chhút gaí. 

Hanuah. Ab to intizám kyúnkar kartí hain? 

Priska. Jaisí ámadaní, waisá kharch, agar dám na 
ho, chíz bhí na ho. balki gunáh na karná; gunáh kar- 
ne se marná bhí bihtar hai. 

Hannah. Agar zindagí basar karná itná hí mush- 
kil hai to dunyá se kúch karná bihtar hogá. > 

Priski ne muskurákar páshhá, kyá qarzdár kí..bhí 

sindagí basar karná kuchh mushkil nahín hai? main 
ne us ko bará mushkil páyá. Agar wájibí kharch kar- 
ne kí 'áðat ho jáe to kitní fikr aur pareshání se bach 
játá hai, lekin bahin, yih na samajhná ki agar koí 
sháráb-khorí yá darog-goí se be-khatá ho to yih Las 
hai. Ek aur áyat sunlíjiye. “Har tarah kí talkh- 
mizájí aur qahr. aur gussa, aur sho” o gul aur badgoí, 
har qism kí badkhwáhí samet tum se dúr kí jáen.” 
Ai bahin, jis waqt main apní guzrí húí zindagí par 
gaur kartí hún, aur yád átí hai ki merá mizáj kis 
qadar be-murawwat thá, aur main in sab báton men 
khatákár thí, sharm aur ranj se mujhe roná átá hai. 

Chúnki Hannah khúb jántí thí ki main bhí in sab 
báton men khatákár hún, is liye us ne kuchh jawáb 
nahín diyá, baiki dil men kahá. jis waqt main nayá 
makhlúq ban jáúngí. to main bhí in sab buráíon se 
bach jáúngí. 

Thorí der ba'd us ne uthkar kahá, “Bahin, main áj 
bahut kuchh sun chukí hún. kásh ki in báton par 
amal karne kí tágat mile. Mere liye du'á kíjive; aur 
yih kahkar ghar chalí gaí. 


BAB IV. 


Chauthe Itwár ko Hannah barí khushí se Priska 
ke makán chalí gaí, kyúnki wuh apne rafíq se 
bahut milná cháhtí thí. Jis waqt wuh ghar ko 
pahunchí aur darwáze par khatkhatáyá, kisí ne jawáb 
nahin diyá, ma'lúm detá thá ki koí nahín hai. 

Usí waqt Priska zará dúr se jald áte húe nazar áí, 
aur jis waqt nazdík pahunchí to kahne Íagí, “Bahin, 
mujhe mu'áf kíjiye, ummed thí ki áp ke áne se pesh- 
tar wápas áúngí, lekin der húí, baith jáiye to main 
batáúngí ki kidhar gaí thí.” 

Jis waqt dono baith gaí thín, Priska ne kahá, 
“Bahin, áj merí ?azíz betí kí ásmání zindagí kí barsí 
hai, is liye main ne us kí qabr ko sufed phúlon se 
árásta kiyá.? 

Yih sunkar Hannah ne kahá, “Yih mujhe ma'lúm 
nahín thá, nahín to main áj kabhí na átí, achchhá, 
ab ziyáda na baithúngí. 

Fauran Priska ne jawáb diyá, “Nahín, nahín, zurúr 
baithiye, ma lúm detá hai ki Khudá ne áp ko tasallí 
dene ke liye bhejá hai. 

Hannah ne vih sunkar kahá, “Yih to ho nahín 
saktá hai, kyúnki main áp ko tasallí dene ke qábil 
nahín hún.” 

Priska ne muskurákar kahá, Bahin, auron kí ma- 
dad karne se tasallí hásil hotí hai; áp yád kíjiye, ki 
á) ká mazmún yih hai, Masíhí honese kyá fáida 
hásil hotá hai? Is ke jawáb dhúndhne men ham barí 
tasallí kí báten páenge. 

Hannah. Achchhá, áp batáiye. 

Priska. Nahín, pahle áp batáive. 

Hannah. Kyá batáún, agarmain kahún ki jahan- 
nam se bach jáúngí, áp khush nahín hongí. 

Priska. To kyå is dunyá men kuchh fáida nahín 
hásil hotá? Main is waqt kuchh páná cháhtí hún. 

Hannah. Achchhá, to áp batáiye. 

Tab Priska bolne lagí. Ek bará fáida yih hai, ki 
ham Khudá ko pahehán letí hain. Jaisá ki likhá 
hai, “Fum jo pahle dúr the, ab Masíh ke khún ke 
zarí'e se nazdík ho gae ho.” Yih bhí suniye, “Dekho, 
Khudá kí muhabbat jo ham se hai ki ham Khudá ke 
farzand kahláen.” Babin, isse kuchh fáida nahín 
hai ki main ne apne ásmání Báp ko páyá, aur apne 
áp ko Us ká farzand jáná? 

Áp Baibal men dhúndhiye ki is ke báre men kyá 
likhá hai to áp par kuchh kuchh záhir ho jáegá ki 
ham log Masíhí hokar kyá fáida hásil karte hain. 
Phir ham gunáhon kí muáfí páte hain, to kyá is 
se kuchh fáida nahín? 

Hannah. “Kyá yih_ mumkin hai ki ham? ma'lúm 
karen ki hamáre gunáh mu'áf húe? Main samjhí 
ki sháyad ásmán par pahunchke jánengí ki hamáre 
gunáh mu'áf ho gac, lekin áp fil-hál ká zikr kartí 
hain ” 

Priska. Hán, beshakk, ham aisí zaruri bát ko ma’- 
lúm karne ke liye kyúnkar itní der tak thahar saktí 
hain, áp batáiye ki wuh ágat kahán miltí hai jis men 
likhá hai ki ásmán ko pahunchkar, yá maut ke waqt 
hamáre gunáh mu'áf ho jáenge. 

Hannáh ne áh isard kbínchkar kabá, “Bahin, 
sach to main Baibal kí báten bahut kam jántí hún.? 

Priska. Achchhá, bahin, main bhí aisí koí áyat 
nahín jántí hún, lekin main kaí ek jántí hún jin men 
likhá hai ki is waqt hamáre gunáh mu'áf kiye játe 
hain, suniye, "Mubárak hai wuh. ádmí jis ke gunáh 
mu'áf húe.” . 

Hannah. Be-shakk, wuh shakhs jo is se wágif hai, 
mubárak hai. 

Priska. Hán, lekin is ká sabab yih nahín hai 
ki unhon ne apne gunáhon ká bojh ko nahín jáná, 
baiki us'ko jánkar faqat mu'áfí páne se árám páxyá.” 

Hannah. “Achchhá, aur kuchh batáire, 

Priska. Phir ham Masíhí hokar dil ká árám aur 
khushí hásil kartí hain. Jis wagt ham Khudáwand 
Yisú' Masíh ke pás á játe hain, Wuh apne wa'da ke 

mutábig hamen árám balchshtá hai. Ham log aksar 
kahte hain, “Merá dil ghabrátá hai,” to ham kahén 
parhte hain ki Khudáwand ghabrátá thá, is live 
Wuh ham se kahtá hai, *Tumhárá dilna ghabráe.? 
Agar ham sachche dil se Us par ímán láen, to hamáre 
dil na ghabráenge. 

„Hannah. Ai bahin, ham kyúnkar na ghabráen, 
Jab taklíf hotí hai, dil nahín mántá hai. 

Priska. ?Azíz bahin, jab áp Ýisú' Masíh se wuh 
besh-qímst itmínán páengí, to áp bhí na ghabráengí.“ 

Hannah. íp ká matlab yih hai ki áp kabhí nahín 
ghabrátí hain í 

Priska. Áp kí bát sunne se mujhe sharm lagtí hai, 
kyúnki main nahín kah saktí hún, ki main kabhí na- 
hín ghabiátí hún, lekin main itná kah saktí hún ki 
pahle se bahut kam ghabrátí. 

Hannah. To kyá áj bhí áp ká ranj nahín hai? 

Priska. Bahin, ranj aur ghabráhat men bará 
farq Lotá hai? Main sach kah saktí hún, ki áj main 
kuchh nahín ghabrátí hún, tau bhí merá dil bará 
Pai hai, lekin is dard men khushí bhí milí 

áf hai. 

Hannah. Samjháiye, áp ko kyá matlab hai? 

Priska. Bahin, dilí báton ká bayán karná niháyat 
dushwár hai, lekin main koshish karúngí. Mujhe 
yád hai kı jis waqt merí piyárí betí bahut bímár aur 
taklíf men thí, us ne mujh se kahá, “Ammá piyárí, 
merá háth apne háth men pakro, to main is dard kí 
bardásht kar saktí hún.” 

Áj ke din merá dil bahut dard kartá hai, lekin 
Khudáwand Yisú’ merá háth thám letá haiis liye 
main us kí bardásht kar saktí hún. 

Yih bát bilkull sach hai, “Go ki main mayt kí 
wádí ke sáyc men phirún, tau bhí mujhe kuchh khauf 
o khatar nahín hai, kyúnki tú mere sáth hai, terí 
láthí aur terí chharí merí tasallí ká bá'is hain.” 

Thorí der dono sukút men baithí zahi tab Han 
ain ne púchhá, “Achchhá, bahin, sab rá khatni 
húín. | 


93 


Priska. Chaunk parí, tab bolne lagí. “Nahín, 
nahín, bahut sí báten báqí hain. Ek ķháss bát yih 
hai, ki ham Masíhí hokar Rúh-ul-Ouds páte 
hain Khudáwand Yisú’ ne farmáyá, ki “Main tum- 
hen akelá nahín chhor dúngá, lekin Báp kí taraf se 
ek madidgár bhej dúngá. Main ne suná hai ki is 
lafz ke mane hain, sáth chalnewálá,” is liyə Jahán 
kahín hamen jáná hotá hai wuh Madadgár hamáre 
sáth sáth chaltá hai. Wuh bhí hamen sikhátá hai 
ao E AEA Yisú’ kí báton ko leke hamen dikhá- 
tá hai. 

Hannah. Batáiye bahin, main Rúh ul Quds kyún- 
kar pá saktí hún ? 

Priska. Suniye, Khudáwand Yisú’ kí yih báten, 
“Agar tum bure hokar apne bachchon ko 'umda chíz- 
en dene ko jánte ho, to kitná ziyáda tumhárá Báp, 
jo ásmán par hai, unhen jo mángte hain, Rúh : 1 Quds 
degá. “Lekin merí samajh men áp Rúhul Quds pá 
chut í hain, kyúnki jo rúhání khwáhishen áp ke díl 
men hain, so Us ne unhen paidá kín. 

Lekin bahin, go ki yih bát sach ho, ki ham isí 
zindagí men bahut kuchh hásil karte hain, to yih na 
sochná cháhiye ki áyanda kuchh na milegá. Jab 
Khudáwand Yisú’ ne hamárí makhlasí aur naját ke 
dám de diye, to Us ne hamáre liye abadí khalásí 
karáí. Yih bát bilkull hamárí samajh se báhar hai. 
Yih bhí likhá hai “Ab Khndaá, jo har tarah ke fazl 
ká chashna hai, jis ne tum ko Masíh men apne abadí 
jalál ke liye bnláyá, tu nhárí thorí mu ldat iak dukh 
utháne ke ba'd áp hí tumhen kámil. aur qáim, aur 
mazbút karegá." 

Kaun bayán kar saklá hai ki Khudá ká jalál 
kyá hai? Lekin jo ho soho, ham us men sharík 
honge. 

'Khudíwand Yisú' ne apnídu'á men yih darkhwást 
kí, “Ai Báp, main cháhtá hún ki jinhen tú ne mujhe 
dtyá hai, jahán main hún, wuh bhí mere sáth hon, tá 
= : mere us jalál ko dekhen, jo tú ne mujhe diyá 

ai. 

Ma lúm detá hai ki ham faqat us jalál ko na de- 
khenge, lekin us men sharík bhí honge, 

Hannah ne tharrátí húí áwáz men kahá ki “Ai 
bahin, ziyáda na ka iye, mujhe aisí báton se dar 
lagtá bai, kyúnki yih gair-mumkin hai ki main ka- 
bhí aisí bát ke láiq ho jáún. Main ne hargiz nahín 
suná ki sab Masíhíon ká aisá hál hogá. 

Priska. Bahin, áp na ghabráive, merí dánist men 
jab ham IKhudáwand Yisú' ko dekhenge, ham jalál kí 
kuchh fikr na karenge, hamárá ek hí lhiyál hogá ki 
ham Us ko sijda karen aur Us kí shukrguzárí karen. 

Ab ek aur bát vád áí, us ke sunne se zarúr áp ko 
dil-jama í hásil hogí. Suniye, “*Azízo, ham is waqt 
Khudá ke farzand hain, aur abhí tak yih záhir nahín 
húá ki ham kyá kuchh honge. Itná jánte hain ki jab 
Wuh záhir hogá, to ham bhí uskí mánind honge, 
kyúnki Us ko waisá hí dekhenge jaisá Wuh hai.” 
Bahin, agar áp hamáre Khudáwand kí mánind ho 
jáengí to kisí bát se na darengí. 

Hannah muskurákar “Hán beshakk yih tisallí-ámez 
báten to hain, áp kí pahlí báton se ek wáqi'a mujhe 
yád áyá, main ne kahín jáne ke liye da'wat páí, aur 
yih na jánkar ki bará jalsa hai, puráná kapre pahine 
húe gaí. á 

Jab main pahunch gaí aur yih dekhá, ki bahut se 
mihmán han. aur sab 'umda Íibás pahine húe hain, 
mujhe barí sharm lagí, aur main ne cháhá ki apne 
taín kahín ehhipá lún. . 

Priska ne fauran Hannah ká matlab samjhá aur 
kahá, “Hán, beshakk, main bhí sharmátí, agar Khudá 
ke jalál men pahunchtí aur taiyár na hotí,” lekin phir 
suniye, Mukáshafa kí kitáb men kyá likhá hai, «Jo 
gálib áe, use isí tarah safed poshák pabináí jáegí, aur 
main us ká nám kitáb i hayát se hargiz na kátúngá, 
balki apne Báp aur us ke firishton ke sámhne us ke 
nám ká igrár karúngá.” 

Agar Khudáwand Yisú' Masíh ham se na sharmáe- 
gá, lekin sab ke sámhne hamárá igrár karegá to hamen 
s:armáné ke liye mauqv kahán milegá. 

Hannah uth kharí húí, aur Priska ne yih dekhkar 
ki us ká dil bhará húá hai, khámoshí se jáne diyá. 

Jab Hannah ghar ko pahunchí, usne barí khushí 
se dekhá ki is waqt koí nahín hai, aur kamre men 
jákar darwáza band kiyá. . ; 

Tab ghutne tekkar apne áp ko Usí ke háth men 
supurd kiyá, jo akelá use sachchá Masíhí banáne ke 
qábil thá. l 
- Tab us par záhir húá ki Wah jis ne apná khún 
baháke mujhe gunáh se bacháyá, Rúh ul Quds ke 
zarie se mujhe pák, aur ásmán men rahne ke láiq 
baná degá. 


GHABRAHAT YA BHAROSA. 


Komodiní apne ghar men roz ká kám kar rahí thí, 
aur karte karte, gít gá rahí thí. Kyá koí kháss khushí 
húí, jis ke sabab se wuh khámosh na rah sakí? 

Hán, beshakk aisí khushí thí ki jis waqt wuh kisí 
se us ká bayán sunáná cháhtí thí, us kí zubán bilkull 
nádis ma'lúm detí thí. Kof púchhe, áp kyún is qadar 
khush nazar átí hain? Wuh jawáb detí, “Bahin, 
main ne Masíh ko páyá. 

To kyá Komodihí abhí Masíhí ho gaí thí? Nahín, 
janam hí se wuh Masíhí nám se kahlátí thí, lekin ek 
mahína húá ki us ne pahle pahal Yisú” Masíh se mu- 
láqát kí, aur dil se jáná ki main Masíh kí hún aur 
Wuh merá hai. Kyá ta'ajjub kí bát hai ki wah phúle 
na samátí thí? 

Áj ke din Baibal ko parhte hí yih áyat us ke sámh- 
ne pesh áí, ki “Ab Khudáwand, jo itmínán ká chash- 
ma hai, tumhen har waqt, aur har tarah se itmínán 
bakhshe, Khudá tumháre sáth rahe.” Parhte hí wuh 
sochne lagí, Kyá yih mumkin ha: ki har waqt aur 
har hálat men ham log itmínán páen, yih to bahut 
mushkil hai, táham agar Paulus Rasúi ne aisí dú’ 
kí to zarúr ga .r-mumkin nahín hai, aur us ne apne 
hí liye yih barakat mángí. Yih bát us kí khushí ká . 
sabab thí. i 

Jis waqt Komodiní ká kám khatm húá, aur wub 
kuchh parhne ke liye taiyár húí, páon kí áhat sunáí 
dí aur angnáí kí dahlíz par ek larká á khará húá. 
Us ne kahá ki, “Sitára kí má áp ko bulátí hai, wuh 
barí ghabráhat men hai, aur áp se milne cháhtí hai.” 

Komodiní ne fauran kahá, “ Achchhá, main átí hún, 
aur larká yih khabar dene ke liye chalá gayá, Komo- 
diní jaldí se taiyár hokar us ke píchhe chalf gaí, 
játe játe larke kí yih báten ki wuh ghabrátí hai, use 
yád áín aur sáth hí yih alfáz bhí ki “tumhárá dil na 

habráe,? beshakk yih Khudáwand Yisú' ká ek hukm 
ai, to log use kyún nahín mánte Jis ke pás- wuk 

já rahí thí, ziyáda dúr na rahtí thí, is liye aur 
sochne kí fursat nahín milí. 

Beshakk Sitára kí má bahut hí ghabrá rahí thí, 
aur Komodiní ko dekhkar zár zár rone lagí. Komo- 
diní ne pás baithke aur tasallí deke kahá, “Piyárí 
bahin, na ghabráiye, kyá húá, mujhe batáiye.” 

Apne ánsú ponchhke Sitára kí má ne gusse se kahá, 
“Main kyún na ghabráún, mere úpar áfat par áfat á 
parí hai, agar áp aisí musíbat-zada hotín to zarúr 
ghabrátín,? . 

Komodiní ne kuchh jawáb na diyá, lekin phir kahá, 
“Bahin, to batáiye kyá húá, dil se sunná cháhtí hún.“ 
Phir ábdída hoke Sitára kí má ne kahá, “Kyá batá- 
ún, sárá ghar burbád húá, rát ko chor ákar sab kuchh 
churá le gayá, aur ziyáda hairán ís liye hún, ki merá 
ádmí mujh se khafá hai, aur kahtá hai ki tumhárá hí 
qusúr hai.” 

Bari dil-sozí se Komodiní ne apne dost ko samjhá- 
yá aur rafta rafta us ko kuchh dil-jama'í húí. Jab 
wuh ápas men mashwara kar rahí thín kí asbáb páne 
ke liye kyá koshish kare, ghar ká málik kamre 
men áyá. Us ne yih khushkhabarí súnáí ki chor pak- 
rá gayá, asbáb milá hai, aur mazdúr is waqt lá rahe 
hain. Go ki Komodiní ke dil men yih khivál paidá 
húá ki yıh ghabráhat bilkull fazúl thí, táham us ne 
kuchh na kahá, aur apne dost ko khush dekhkar apne 
hí ghar chalí gaí. 

Makán ko játe játe wuh Sitára kí má kí bát par 
sachne lagí, beshakk sach bát hai ki mujhe ghabráno 
kå koí sabab nahín kyúnki hál bahut hí achchhá thá, 
ádmí bará nek, ghar bahut achchhá, aur ek dil-'azíz 
larká, main kyún ghabráún.? 

. Us ke dil men yih khwáhish paidá húí ki jis waqt 
merí ázmáish bhí ho, Khudá bakhsh de ki main na 
ghabráún. Us ko a'lúm na thá, ki merí ázmáish 
kä: waqt bahut nazdík á gayá. . 

Komodiní ká betá apní hasín súrat aur bholí 
bhálí báton ke sabab se sab kå pyárá, aur apní má kí 
ádh kí putlí thá. 

Ek din aisá húá, ki wuh angnáí men khel rahá thá, 
aur us kí má barámade men baithtí thí. Komodiní 
ko kisí chíz kedhúndhne ke liye andar jáná pará. Use 
pákar phir báhar áí,to kyá dekhá kí larká kahín dikháí 
mahín detá, báhar jáke har kahín dhúndhá, lekin 
pata na lagá, tab parosíon ke ghar jakar wahán bhí 
púchhá, lezin kuchh khabar nahín milí. Ab kyá kare? 
larke ká báp kachihrí ko gayá, koí madadgár na thá, 
Hán, aisá hí ma'lúm detá thá lekin Komodiní ko 
yaqín thá, ki main akelí to nahín hún, aur kamre 
men jáke aur dil kholke us ne Usí se rahnúmáí kí 'arz 
kí jo hamesha apne logon kí minnat sunne par taiyár 
hai. Bad azán wuh phir lapke kí talásh karne lagí, 
kaí ghante guzar gae, taubhí pata kahín na lagá. 

Kachihrí men larke ke báp ko khabar milí, aur 
wuh barí ghabráhat men ghar áyá. Apní bíbí kí dil- 
jama'í dekhkar gusse se us kí malámat karne lagá. 
Tau ne afsurda khátir hokar bare sabr se jawáb 
diyá. 

Jab rát hone lagí, begarárí aur fikr is khiyál 
se ziyáda bhar gaín ki is tá:íkí men larká kahán 
hai? nínd aur bhúkh dono bilkull játí rahín. 

Rafta rafta sab parosí apne apne ghar chale gae, 
aur miyán bíbí akele rah gae. Tab larke ke búp ne 
apní bíbí ko ta'ajjub se dekhkar kahá, ki “Batáo, tum 
kyún ziyáda nahín ghabrátí ho, aisá sabr kahán se 
hotá?” 

Jyúnhí yih alfáz us ke munh se nikle, bolnewálá 
pachhtáne lagá, kyúnki Komodiní ke chihre kí ran- 
gat badal gaí, aur thartharátí áwáz se us ne kahá. 
“Go ki main maut ke sáye kí wádí men phirún mujhe 
kuchh khauf o khatre nahín hain, kyúnki Tú mere 
sáth hai, Terí chharí aur Terí láthí merí tasallí kí 
bá'is hain.” Mere ranj o fikr azhadá bain balki bha- 
rosá bhí hai. Betá merá dil-'azíz hai, lekin wuh 
Khudá ká ’azíz bhí hai, aur máin ne us ko Us ke háth 
men saunp diyá,” ; 

. Larke ke báp ne apní bíbí kí báton ko ta'ajjub se 
suná aur kahá, yik bará ’ajíb bharosá hai, ja aisi 

áfat ke waqt qáim rahtá hai, aur Komodiní ne jawáb 
diyá ki “Hán beshakk yih samajh se báhar hai.” 

Rát dhíre dhíre guzar gaí, aur dúsrá din shurú? 
húá. Jab das bajne cháhte the, bail gárí kí á wáz sunáí 
dí, aur wuh ghar ke sámhne thahar gaí. Thorí der men 
darwáza khul gayá, aur larká yih kahke, “Ai ammá, 
main á gayá,? apní má ke pás danrá áyá, lekin 
Komodiní ne kuchh nahín kahá, kyúnki wuh behosh 
baithí thí. 

Jab mauqa' páyá, larke n> apná bayán yún sunáyá 
ki main darwáze par khará hokar báhar dekh rahá 
thá, ki ek bail gárí is taraf áí; us ke bhítar ek mujh 
sá larká baithá thá, main kabhí bail-gárí men sawár 
na húá, is liye us men sawár honc ká bará shaug thá, 
to kyá húá? main jaldí se us men baith gayá aur 
ham dono larke bare khush the, má báp bhí bare 
mihrbán the, mujhe apne ghar le gayá, aur kháná bhí 
khiláyá. Jab rát hone lagí, main áp ke liye ghabráne 
lagá, aur ghar áná cháhtá thá, tab unhon ne kahá, 
ham kal sawere pahunchá denge. 

Tab Komodiní ne apne larke ko khúb samjháyá ki 
aisá kabhí phir na karná, lekin wuh apne dil men 
sochtí thí, ki agar betá na gayá hotá, mujhe aisá 'umda 
sabaq síkhne ká mauqa' na miltá, ab mujhe yaqín hai 
ki Khudá har wagt aur har hálat men itmínán de 
saktá hai. 

Jis waqt parosíon ne ápas men is bát ká tazkira 
kiyá, unhon ne kahá, agarchi larke kí má kuchh na- 
hín ghabrátí thí, taubhí us ko bará ranj thá, kyúnki 
jab larká áyá, us ko dekhke us kí má fauran behosh 
ho gaí. 

Dúsre ne jawáb diyá, hán, pahle wuh barí ghab- 
ránewálí thí, lekin áj kal us men barí tafáwat ma- 
lúm detí hai, us ká sabab main nahín jántí hún. 

Pahlí *aurat ne kahá, “Mujhe to ma?lúm hai, 
Komodiní ne Masíh ko páyá aur Us ká itmínán ha- 
mesha us ke dil men rahtá hai.” 


KHUDA KI IZZ VT. 


Bayán hai ki Inglistán man járe ká muusim thá, 
bárah ghanton ss barf par rahí thí, aur is lye tamám 
dunyá is men chhip gaí, aur jahán kahín nigáh dálí 
játí thí, wahán safed hí safed rang dikháí detá thá. 

Jo koí ghar men rah saktá so ghar hí ke andar 
thá, lekin ba'z kám kí wajh se báhar jáne ko '%ájiz 
the. 

Ek chhote shahr kí kháss sarak ke ek bare makán 
men ghar kí cháron khádima kháná kháne baithí thín. 
Lohe ke chúlhe men koele khúb jal rehe the, aur go ki 
báhar shiddat kí sardí thí táham us kamre men us ká 
nám bhí nahín thá. 

Chár khádima thín. ya'ne Lizzie, jo do bachchon kí 
khabargírí kartí thí, Mary kháná ptkánewálí, Dora, 
jis ke faráiz the kháná khiláná, kamron ko poncth- 
ná, chirág raushan karná wagaira, aur Sara jis ká 
kám thá, ghar ko sáf rakhná, bartanon ko dhoná, 
wagaira. 

Sáhib í makán doctor the, aur is liye ki bahut se 
marízon ká 'láj karte the, un ko míkán men buihne 
ke liye bahut kam farsat thí. Un kí mem sáhiba 
niháyat shafíq aur khush mizáj thín, aur un kí dilí 
tımanná thí ki jo koí more ghar man rahtí hai, 
khush aur khurram rahe. 

Ab din ká kám khatm húá aur bát chít karoe ke 
liye kuchh fursat thí; Mary Kabne lagí ki, “Afsos kí 
bát ki aisí rá: Dr. sáhib ko itná dúr jáná pará, kásh 
ki wuh jald á jáen, kyúnki malúm detá hai ki mein 
sáhiba barí fkrmand ħain.” 

Sara ne jawáb diyá, “Kyún fikr na karen, kyúnki 
sáhib hí kí tabí'at achchhí nahín hai; auron ká 'iláj 
7 karte hain, lekin apná 'iláj“ nahín, yih to dastúr, 

al. SE 
Tab Dora nekahá ki, “Koi becháre John par tars 
nahín khátá go ki wah ziyáda badnasíb hai, aur jab 

ki sáhib andar baithe hain, wuh kambakht báhar 
baithá rahtá hai.” 

Ánan fánan men ghar ki ghantí baj gaí, aur Dora jald 
uthkar darwáze kholne ke liye daurtí chalí gaí, táham 
mem sáhiba pıhle pahnnch gaín aur Dora ne darwáze 
ko khule húe páyá, aur sáhib apne kapre se barf hatá 
rahe the; mem sáhiba ne fauran hukm diyá ki Mary se 
kah do ki jitná jaldí taiyár ho, garm rahwa bhej dená, 
aur John ko bhí kuchh piláná. Darwáza band karke 
Dora jald sírhí se utarne lagí, aur Mary ko hukm 
diyá. 

Thorí der men John, ya'ní kochwán, kamre men 
áyá aur háth táp ke kahne lage, “Áp logon ko sardí 
ká mazá ma lúm nahín hai jo aise garm kamre men 
baithí rahtí hain; main bahut taklít uthá chuká hún 
lekin áj ká járá gáyat darje ká hai.” 

Usí waqt Mary ne is áfatzade ko garm qıhwa ká 
pyála diyá, aur wuh himmat bándhne lagá. Jab wuh 
pí rahá thá, ek Dachchí kí áwáx sunáí dí, aur Lizzie 
is áhat se ma'lúm karke ki do bachchon men se ek jág 
gaí; púchhne ke liye chalí gaí. Dora, sáhib aur 
mem sáhiba ká kháná le já rahí thí, Sara barlan dhone 
men mashgúl thí, aur is liye Mary aur Jobn akele 
baithe the. In dono men kháss mel jol thá, aur go 
ki John ne ab tak apní khwáhish ká zikr na kiyá, 
táham wuh apne dii men ummedsár thá ki kabhí 
na kabhí Mary merí bíbi ho jáegí. 

Us ko shádí karne men yih mazáhamat thí ki us kí 
talab do shakhs ke liye káfí o wáfí na hogí, aur jab 
tak wuh bíbí ko árám se rakhne ke gábil na thá, 
tab tak shádí ká intizám karne par masta'idd na húá, 
lekin ab ká mauqa' ganímat jánkar us ne Mary se 
barí shafqat aur dilsozí se daryáft kiyá xi kyá áp 
mere sáth shádí karne ko rází haia? Mary ne khushí 
Se us kí darkhwást manzúr kí, aur dono ke dil 
bág bág ho gae. 

hore arse men gol-kamre kí ghantí bajáí gaí, aur 
yih jánkar ki ab bandagí ká waqt hai, sab khádima 


= 


jáma? ho gaín. Is makán ká yih 'umda dastúr thá ki 

sab milke subh o shám Khudá kí "bá lat men shámil 
ho játe the. Go ki doctor sáhib bahut thak gae the aur 
tab'íat bhí kuchh 'alíl thí, táham unhon ne be-nága 
bandagí kí. Jis waqt Khudá kí sab ni'maton ke 
liye shukriya adá kiyá gayá, Mary aur John ne tah i 
dil se shukr kiyá ki áj hí ke din ham dono ko ek barí 
farhat nasíb húí. 

Jis waqt is nae intizám kí khabar sáhib aur mem 
sáhiba ke sunne men áí, wuh barí dilchaspí se sochne 
lage ki ham is mu'ámale men kyá madad de sakte 
hain. Khair, ákhirash yih faisala kiyá gayá ki chha 
mahíne ke ba'd John kí talab barháí jáe aur shádí 
ho. Mary ne rafta rafta rupiya bachákar Bank men 
jama’ kiyá is liye kapre taiyár karne, aur ghar ke 
wáste zarúrí chíz mol lene men majbúr na thí. John 
ne bhí talab se bachákar rupiya jama’ kiyá aur shádí 
karne ke waqt us se rupiya pánewálá thá, aise hosh- 
yár aur ’aqlmandon ke liye koí mushkil pesh nahín 
átí. 

Mary apne fáltú waqt men apná kaprá shaud se 
sí letí thí, aur din gin rahí thí ki main kab apne 
hí ghar ká bandoba-t karnewálí ho jáún? Jaldí se 
din guzar gae anr jab waqt nazdík á pahunchá, John 
ne ek chhotá sá makán kiráe par le liyá. Níche kí 
manzil men do kamre, ya`ni báwarchí-khána aur ek 
chhotá baithne ká kamra; úpar kí manzìl men do 
chhote sone ke kamre the. (air mumkin thá ki ta- 
mám makán ek daf'a árásta kiyá jáe, lekin wuh 
ummedwár the ki rafta rafta ho jáegá. 

Sáhib anr mem sáhiba ne kaí ek zarúrí chízen dín, 
aur Mary kí ham-khidmaton ne bhí kár-ámad chízen 
de dín. Makán ke sámhne ek bágícha thá, aur Mary 
ne dekhke apne dil men kahá ki main is men khúb- 
súrat phúlon ke aur achchhí mazadár tarkáríon ke 
bíj boúngí aur apne háth kí mihnat se dono ko taiyár 
karúngí. 

Mary aur John ke wálidain sab guzar chuke the 
lekin Mary ke mámú ne kahá ki main dulhin kí po- 
shák hbanwáúngá. Is ke báre men bahut mnbáhisa 

húá, mámú aur John cháhte the ki safed kaprá se 
banápá jáe, lekin Mary ne i'tiráz kiyá ki aisí poshák 
bilkull bekám rahegí, yih bihtar hai ki kuchh aisá 
kaprá ho jo 'arse tak pahinne ke láiq rabe. Jis 
waqt mem sáhiba ne is bahs ká zikr suná, wuh fauran 
Mary kí mutaffiq ul ráe háín, aur is liye Mary fath- 
váb húí, aur ek libás taiyár kiyá gayá jo khúbsúrat, 
aur páedár bhí thá. 

Shádí ká din June ke mahíne ke shurú' men mugar- 
rar húá, kaí din peshtar pání barastá rahá, aur sardí 
bhí thí, lekin jab wuh mubárak din áyá to ma'lúm 
detá thá ki tamám dunyá khushí aur shádmání maná 
rahí bai, kyúnki chiryán apne shírín gít gá rahín, 
rang ba rang phúl har kahín kasrat se phalte phúl- 
te the, mewadár darakht bhí apne názuk phúlon se 
bhare hús the, aur hawá un kí khushbú se mu’attar thí. 

Mom sáhiba ne manzúr kiyá ki Mary kí rukhsatí un 
ke makán se ho, aur yih kahá, ki agar din muwáfiq ho 
to cháe pání bág ke daraķht ke níche piláyá jáe. Mary 
ne apne háth se cake banáyá aur sabhon ko yaqin thá 
ki us ká maza bahut hí achchhá hogá. 

Chúnki John ká ek bháí kiráya ki gárí ká hánkue- 
wálá thá is liye us ne apní gárí men dulhin aur us kí 
sáthíon ko girje pahuncháyá aur jis wagt wuh 
ghar wápas áe, to dekhá ki mez aur kursíán darakht 
ke níche bichhí húí taiyár hain. Thorí der ba'd do- 
no dulhá ddúlhin gárí men sawár húe, cháwal aur 
phúl un ke úpar phenk diye gae, aur wuh barí khushí 
ke sáth apne hí ghar chale gae. 

Mem sáhiba kí ákhirí tuhfa ek 'umda sí Baikal thí, 
aur dete waqt unhon ne kahá ki áp logon ke liye merí 
kháss khwáhish yih hai, ki jaisá tum hamáre ma- 
kán men díní rasm bajá láín, waisá hí apne makán 
men kiyá karoge. Yád rakho ki Khudá khud far- 
mátá hai, ki “Jo merí ‘izzat karegá, main us kí 'izzat 
karúngá." Donone wa'da kiyá, ki ham log zarúr 
waisá hí karenge aur áp ká 'umda namúna kabhí na- 
hín bhúlenge; beshakk yih un ká musammam iráda 
thá. 

Kaun bayán kar saktá hai ki in dono ke din 
kis qadar khushí se guzarte játe the? Mary diłse 
fakhr kartí thí ki kisí ke pás aisá koí pivárá makán 
aur sídhá sádhá, mihrbán shauhar nahín hai jaisá ki 
merá hai, aur John bhí názán thá ki merí bíbí khush- 
mizájí aur liyáqatdárí men bemisál hai. 

Mem sáhiba kí báton ko yád karke roz subh o shám 
bandagí hotí thí, aur Itwár ke din dono girje men 
házir hote the. Ghar men akelí baithe baithe Mary 
kuchh ghabrátí thí, isliye apne manshá ke muwáfiq 
bágíche men kám kartí thí, aur 'ain waqt par us ne 
apní mihnat ká in'ám páyá, aur phúl aur tarkárí 
ugne lage. Ek roz hafte men barábar kapre jama’ 
karke dhotí thí, aur kisí tarah ká fuzúl khareh na 
kartí lekin barí koshish se kuchh paise jama’ kar 
letí thí, is ķhiyál se ki sháyad kabhí na kabhí koí 
musíbat ke din á jáenge, jab fáltú rupiya kí zurúrat 
paregí. 

Ek aur bahut 'umda intizám in dono ne kiyá ki 
apní ámadaní se ek hissa Khudá ke kám ke wáste 
alag rakhá jáe, unhon ne Mem sáhiba kí nasíhat yád 
karke samjhá ki wájib hai ki ham apne rupiya ke 
kharch men bhí Khudá kí 'izzat karen. Unhon ne 
milke in rupiya ká hisáb karke faisala kiyá ki ham 
kis tarah se un ko bánt lenge; ákhirash chár hisse 
men tagsím kiye gae, ya'ne pahlá sir ke chan- 
da ke liye, dúsrá, garíbon ká chanda, Hsrá, Khudá 
ká kám Wiláyat men, aur chauthá, Khudá ke kám ke 
liye jo gair Masíhíon ke darmiyán kiyá játá hai. 


BAB II. 


Das baras guzar gae aur us ‘arse men John aur 
Mary ke hál men barí tabdílí húí thí. Ab do ashkhás 
nahín balki chha is ehhote ghar men rahte the, va'ne 
mí báp ke siwá dv bețe aur do betíán; in bachchon ke 
sabab se beshakk khushí aur shádmání kí taraqqí kas- 
rat se húí, lekin fikr aur taraddud bhí bahut barh 

ayá. 

Go ki kharch bahut ziyáda ho gavá thá, táham 
ámadaní eksán rahí, kyúnki Dr. 'sáhib ne John se 
kahá ki main khushí se tumhárí talab barhátá lekin 
ziyáda dene ke qábil nahín hún. 

Is tanghálí men Mary kí liyáqat aur khúbíán bahut 
kám men áín, wuh sochne lagí kı main kvúnkar áma- 
daní ko barhá saktí hún, aur sochte sochte do taríde 
zihn men áe, ya ne ki bág kí tarkáríán bech dále aur 
auron ke kapre dhoyá kare. In do koshishon se bará 
fáida húá aur wuh phir árám se rahte the. 

Us zamán2 men in dono kí zindagí men ek bará 
wági'a húá jis ke zarí'a se barí tabdílí húí thí, záhirí 
hálat men nahín lekin bátiní hálat men. Is se peshtar 
agar koí Mary se púchhtá. kyá tum Masíhí ho? wuh 
fauran jawábæletí, “ Kyún nahín, main to girje ko 
jáyá kartí hún, roz Bible parhtí hún, bilá-nága du’ 
mángtí hún, chanda men paisa barábar detí húz; mujh 
men kyá bágí hai?” 

Is wáqľa ke ba'd agar koí wuhí sawál púchh letá to 
Mary fanran yihí jawáb detí,“ Hán, main Masíhí to 
hún, is liye ki main Khudáwand Yısú’ Masíh ko apná 
Naját-dihinda mántí hún, main Khudá ko apná Ás- 
mání Báp jántí hún, aur Rúh ul Quds ko apná Tasallí 
denswálá pátí hún. Yih tabdílí kyúnkar húí ? 

Ek Itwár ke din girje men ishtihár diyá gayá thá 
ki thorí der men is girje men ek Mission ho jáegá, áp 
log is kí yád rakhiye aur du’ kíjiye, nahín to sárá 
intizám aur koshish fuzúl rahegí. Usí roz jab má 


báp aur cháron bachche kháná khá rahe the, bare 
larke nám Jack ne apne báp se púchhá ki “ Abbá, áp 
batáiye, Mission kyá chí; hai?” 

John ne kuchh taammul karke kahá, ki “ Betá, 
main ne kabhí ek Mission ko nahín dekhá, is liye us 
ká mufassil baván kar nahín saktá hún. lekin itná to 
jántá hún ki girje men ziyáda jáná hogá.” 

Jack ne phir púchhá, “ To kyá áp ká yih matlab hai 
ki jaisá Itwár ko ham girje ko jáyá karte hain to Pír, 
Mangal wg. ham ko jáná hogá?” John ne jawáb 
diyá, “ Hán, zarúr jáná bogá.? 

Tab John ne khushí se kahá “ To hamen chhuttí 
ho:í, agar girje ko játe hain, iskúl ko kyúnkar jáen 7” 

Mary ne bachchon kí báten sunkar, muskuráte Lúe 
kahá, “ Agar tum log dil lagáke Pádrí sáhib kí báten 
sunte, tumhen ma lúm hotá ki faqat shám ko girje ko 
jáná hogá, is liye chhuttí kí kuchh zarúrat na hogí.” 

Cháron bachchon ke chihron par máyúsí chhá gaí, 
wuh chhuttí páne se niháyat khush ho játe lekin din 
ko iskúl ko jáná, aur į hir shám ko girje men baithná 
bahut nágawár ma'lúm detá thá. 

Jis waqt John naukarí par gayá aur bachche ískúl 
men the, Mary Mission kí bábat sochne lagí. Pádrí 
sáhib ne ishtihár dete waqt farmáyá ki “ Sháyad is 
girje men ba; aise hain jo apne rúhání hál se khush 
nahín hain, jis waqt áp apní taraf nazar karte hain, 
to idrár karná partá hai ki main dunyá ke kám dhan- 
dhon men aisá phansá húá hún ki Khudá ko aksar 
auqát farámosh kartá hún. Rúhání báten nahín lekin 
dunyáwí báten muqaddam małúm partí hain. 
Hasb i dastúr girje ko bilá-nága jáyá kartá hún, 
du'á mángne kí 'ádat chhút to nahín gaí, taubhí sáb 
kuchh be-maza ma'lúm detá hai, Ai dosto, is Mission 
kí áwág Khudá hí kí áwáz samjho aur dil se suno. 
Khudá áp ko yih mauqa’ detá hai ki dunyá ke bakhe- 
re se “aláhida hokar ba dil o ján Us kí talásh karo. 
Khudá ká paigám áp ke liye yih hai, “Tum mujhe 
'dhúndhoge aur páoge, jab tum apne sáre dil o ján “se 
mujhe dhúndhte ho.” 

Yih alfáz Mary ke dil-nashín ho gae aur har waqt 
us ke kán men gúnj rahe the. Us ká dil gawáhí detá 
thá ki main Khudá se bahut dúr hún, mujhe Us ko 
aurúr dhúndhná ha „ aur wah du’ mángne lagí ki ai 
Khudá. mujhe fazl bakhshe ki main apne sáre dil o 
ján se Tujhe dhúndhún. 

Roz tanháí men wuh in hí báton par sochá kartí 
thí aur du á mángne men mashgúl rahtí. ki is Mission 
men faqat main nahín balki merá ádmí aur larke bále 
barakat hásil karen. 

Jo jo din guzarte gae aur wuhí Itwár pahunchá. jo 
Mission ke jalse ke liye muqarrar húá thá. Bará 
afsos húá ki us roz John ko chhuttí nahín milí kyúnki 
Dr. sáhib ko ek maríz ko dekhne ke liye dúr jáná 
pará. aur John ko us ke sáth jáná búá. 

Itne dinon men Mary ká shauq barhtá gayá aur ab 
wuh is qadar Khudá kí piyásí ho gaí ki wuh sab kuchh 
náchíz aur haqír jánkar sach much apne sáre dil o ján 
se Khudá ko dhúndh rahí thí. 

Subh kí bandagí men sab se ’arz kí gaf ki apne 
dilon ko aur kámon aur 'ádaton ko Khudá ke sámne 
jánch len táki ma'lúm karen ki in men koí kám yá 
"ídat páí jáe jo ná-jáiz ho. 

Mary fauran apne áp ko jánchne lagí, kyúnki wuh 
sachche dil se Khudá kí talabgár thí anr tamám ruká- 
waten daryáft karná cháhtí thí. Jo kuchh us par 
oe húá, wuh filfaur tark karne par ámáda 
thí. 

Shám kí bandagí men wa z ká mazmún yih thá, 
Khudáwand Yisú' Masíh ke pás áná. Fauran Mary 
kí ánkhen khul gaín aur us ne ba-khúbí samajh liyá ki 
yih merí ihtiyáj hai ki main ne kabhí Khudáwand 
Yisú’ se muláqát nahín kí. Main Us kí bábat bahut 
kuchh jántí hún, lekin main ue kabhí Us ko nahín de- 
khá, na Us kí áwáz suní. 

Wa; khatm hote waqt wá’iz ne kahá, ab ham ghut- 
ne tek kar gít gáen aur jis waqt Mary zail ke gít gá 
rahi thí, wah Khudáwand Yisú' ke pás á pahunchí aur 
Ua se pahlí muláqát kí, 

* Faisá maig hún bagair ek tát. 
Par tere lahú se havát. 

Aur Tere nám se hai naját, 
Yisú' Masíh main átá hún. 
Jaisá main hún kamzor nápák. 
Aur merí hálat dahshat-náh, 

Laráí bhítar báhar bák, 
Yisú' Masíh main átá hún. 


Jaisá main hún quhúl kar le, 
Mv'áfí aur tasallí de, 

Sirf Tere hí wasíle se, 
Yisú' Masíh main átá hún. 


Mary ko yaqín húá ki hán, beshakk Khudáwand ne 
mujhe qubúl kivá, aur ab se leke zindagí ke tamám 
hone tak main Us kí hún. 

Us ká dil is qadar khushí se bhará húá thá ki ghar 
ko pahunchte hí us ne cháhá ki John se bayán karún 
lekin jab mallúm húá ki merá admí is waqt khush 
nahín hai, apne kám se thak gavá aar merí gair-házirí 
ke sabab náráz. us ne samjhá ki yih mauqa' ganímat 
nahín hai, main ab kuchh zikr na karúngí. 

Be-shakk John ká mizáj bahut hí kharáb thá, wuh 
har ek bát se shikáyat kartá thá; gosht salcht thá 
chá thandií, rotí básí, kisí bát se khush nahín thá, tab, 
Mary ko bhalá burá kahne lagá, táham us ne sab kuchh 
bardásht kí aur use rází karne ke liye azhadd koshish 
kí. John kí bhúkh ser húí aur mizáj durust ho gayá 
tab wuh ta'ajjub se apní bíbí ko gaur se nazar karne 
lagá. Go ki us ko aisá diqq húá, us ne zará sí shikáyat 
nahín kí aur us ká chihra us ne kabhí is qadar mahzúz 
nahín dekhá, kyá húá ? 

Báp ká aisá mizáj dekhkar cháron larke-bále chup 
cháp baithe the, lekin ab wuh khud un se báten karne 
lagá aur Jack kí taraf tawajjuh karke púchhá, “ Ach- 
chhá, betá, tum ko ma'lúm ho gayá hai, ki Mission kyá 
chía hai?” Kuchh taammul karke Jack ne barí san. 
dagí se kahá, “ Itná mallúm ho gayá ki bare ranj 
karne ká mauqa' hai, jis waqt Pádrí sáhib wa'z suná 
rahe the, bahut log rone lage." 

Yih sun kar John bahut muta'ajjib húá, apní bíbí 
ke chihre se us ne samjhá ki khushí kí bát húí thí 
lekin Jack rone ká zikr kartá thá. Tab sabse chhotí 
Rosie ne kahá, “ Ammá bhí rotí thí, main ne us ke 
ánsúon ko bahte húe dekhá hai.” 

Mary ne muskurákar Rosie ko god men utbáyá aur 
kahá, “ Ab Munní áo, tumháre sone ká wagt hai, to 
pichhe mujhe tumháre báp ko Mission ká baván sunáne 
kí fursat milegí. Ek ghante ke arse men cháron larke. 
bále so gae aur má fursat pákar baithne ke liye taiyár 
húí. 

Thorí der wuh 'álam í sukút men parí rahí tab 
John ne kahá, “ Achchhá, main to sun rahá hún, Mis- 
sion ká bayán sunáo, lekin pahle yih batáo ki tum 
kyún rotí thín. chihra kuchh udás to nahín hai.” 

Tab Mary bolne lagí, “ Pahle to main afsurda-khátir 
se rotí thí, lekin phir az-hadd bashshásh húí.” 

John. “ Líjiye, is ká kyá matlab hai?” 

Mary, “Sach púchho, main apne áp ko dekhkar 
ranjída húí, lekin Khudáwand Yisú” Masíh ko nazar 
karke shádmán ho gaí. Subh kí bandagí men merí 
ánkhen khul gaín aur main ne apní sachchí hálat ko 
dekhá, jaisí ki Khudá dekhtá hai, aur shám ko mere 
bátiní chashme khul gae aur merá Naját-dihinda 
mujh par záhir húá. Ai John, Us kí khúbíán aisí dil- 
fareb hain ki main ne apne áp ko Us kí nazr kiyá, 
aur hamesha Us kí baní rahúngí.” 

John ne kuchh nahín kahá aur siwá gharí kí áwáa 
ke aur kuchh nahín sunáí detá thá. Go ki wuh khá- 
mosh rahá, táham apne dil men kah rahá thá ki be- 

“shakk, yihí sabab hai ki is waqt aisí ķhush-mizáj aur 
sábir thí, phir kahá, “ Tum hamesha se bahut díndár 
aur nek ‘aurat thin.” 

“ Mary. Beshakk apní dánist men thí, lekin ab main 
dekhtí hún ki merí díndárí aur nekí Khudá kí nazar 
men bilkull zalíl aur nikammí thín." 

John yih sunte hí sochne lagá, agar yih us kí kai- 
fiyat thí to merí kaisí hogí, kyúnki main Mary ke 
barábar thorí hún. 

Pír ke din done ko sáth girje men jáne ká mauda' 
milá aur Mary du'á múnene men mashgúl rahtí thí ki 
“ Ar Khudá. bakhsh de ki John bhí Tujhe dekhe aur 
apne áp Tujhe nazr kare. Lekin John aisá talyár 
nahín thá jaise ki Mary thí aur go ki wuh girja aksar 
jáyá kartá thá, taubhí kuchh nahín-hásil húá aur 
Mary udás hone lagí ki merí du'á ká jawáb kab mile- 
gá 

Ákhirí din Itwár thá aur shám kí bandagí men 
házirín se darkhwást kí gaí ki jo koí cháhe ki ham 
un ke liye du'á karen, khare ho jáen. Mary ká dil 
dharakne lagá kyúnki John auron ke sáth khará húá. 

Ghar ko játe waqt dono khámoshí se já rahe the 
kyúnki go ki Mary ká dil bhará húá thá, jab tak ki 
John ne kuchh nahín kahá, wuh us se sawál karne se 
gurez kartí thí. 

Us wagt aur phir sawere us ne muláhiza kiyá ki 
John der se du'á mángtá, aur bahut dil lagáke Baibal 
parhtá hai. Phir bhí dekhá ki kisí bachche ko ghurkí 
nahín dí, lekin barí muhabbat aur narmí se sabhon se 
miltá thá. Kám par játe waqt chalá gayá lekin do 
tín qadam barháke wápas áyá, aur phir ghar men ákar 
Mary ke pás áyá, aur bashshásh chihre se kahá, “Bíbí, 
main ziyáda chup nahín rah saktá hún, jo kuchh tum 
ne kahá sach hai, aur main ne bhí apne áp ko Khudá- 
wand Yisú' ko nazr kiyá. Main ne cháhá ki áp mere 
chál chalan aur báton se ma lúm karen jaisá ki main 
ne tumhárí tabdílí ma lúm kí, lekin main ziyáða sabr 
nahín kar saktá hún. Ham sáth ghutne tek kar Khu- 
dá ká shukr adá karen. 


BAB III. 


Ab John aur Mary dono jánte the, ki ham sari 
nau paidá húe hain aur Yisú’ Masíh men nae makhlúq 
ban gae aur is liye hamen naí zindagí basar karní 
cháhiye. 

Wauh apní tarz i zindagí ko gaur se dekhne lage ki 
in men kvá kyá tabdílíán wájib hain, táki ham záhir 
karen ki ab se ham Khudá ke hain aur Usí ke wáste 
jíte hain? 

Ek bilkull naí ras n shurú’ húí, ya'ne chúnki Bai- 
bal ke parhne aur tiláwat ke liye fursat kam miltí 
thí, is liye unhon ne faisala kiyá ki ham roz ádhá 
ghanta sawere uthenge aur yih fáltú ádh ghanta is 
men sarf karenge. 

Siwáe is ke roz házirí ke ba'd khándání 'ibádat 
hoit taf, pahle yih dastúr thá lekin áj kal chhút 
gayá. 

In donon kí ek kháss khwáhish thí ki hamáre larke 
bále chbutpan men apná apná dil Khudá ko nazr 
karen, aur tamám zindagí Us ke sachche bande rahen. 
Fil-wáqi? wuh barábar Sunday School ko jáyá karte 
the, lekin yih wálidain kí dánist men káfí o wáfí na 
thá, aur wuh bakhúbí samajhte the ki bachchon ko 
Khudáwand Yisú' kí taraf khínch lená wálidain ká 
"ain farz hai. 

Is liye us waqt se wuh roz nám le lekar larke bálon 
ke liye dwá mángne lage, aur apne chál chalan aur 
nasíhat se un kí hidáyat karte the. 

Jab Mission khatm húá thá,to un logon ke liye jinhon 
ne us ke jalse men naí zindagí hásil kí, ek kháss mí- 
ting faráham húí aur yih sawál un ke pesh i nazar 
kiyá gayá, ki ab áp logon ne khud naját hásíl kí to 
auron kí naját ke liye kyá koshish karenge? 

„ Is liyekiJohn aur Mary ke makán men ek ach- 
chhá kamra thá, unhon ne kahá, ham log barí khushí 
ge apná kamra ek haftewár míting ke liye denge. 

Ek sáhib aur mem sáhiba ne iqrár kiyá ki ham us 
míting men dars denge. Do jawánon ne wa'da kiyá 
ki ham logon ko jama karenge, aur khusúsan un hí 
kí talásh karenge jo girje ko nahín áte hain. Isí 
tarah se chha ádmíon ke liye kám muqarrar húá. 

Auron ne kabá, ham milkar gáwn men manádí 
karenge aur John ne bare liház se kahá, main maná- 
dí nahín kar saktá balkı sháyad gáne men madad de 
saktá hún, jab fursat hogí, barí khushí se sáth jáúngá. 
[sí tarah se sib Khudá ke kám men sharík húe the. 

Hamesha John ko kháne ke sáth ek gilás bhar 
sharáb píne kí 'ádat húí thí aur go ki is se ziyáda 
kabhí na pítá, táham apní tandurustí ke liye itná hí 
zarúrí samajhtá thá. 

Ek roz kháná kháte waqt Jack ne apne wálid se 
kahá ki “ Abbá, áj main ne ek matwále ko dekhá hat 
wuh dagmagátá húá chaltá thá, aur kabhí kabhí 
girne lagtá thá. Abbá. aise hál men hone ke liye 
kitní sharáb píní hotí? “ John neapne qiyás ke muwá- 
fiq apne bețe ko jawáb diyá au phir Jack ne kahá, 
to ek gilás píne se kuchh nuqsán nahín, lekin bahut 
píne se burá hál ho játá hai.” 

John. " Hán, beshakk yih bát thík hai, tum 
hamesha yád rakho aur ek gilás se kabhí ziyáda na 
pío.” 

Jack. © Abbá, áp kyún us nashebáz ko nahín sam- 
jháte ki faqat itní sí piyá kare. Mere khiyál men wuh 
áp ká ek jánpahchán hai.” 

John. “ Betá, sháyad wuh, ek hí gilás pí nahín 
saktá, afsos, ki jab yib ádat ho játí hai, to pínewálá 
apne áp ko zabt nahín kar saktá hai.” 

Jack, (barí sanjídagí se,) To abbá, kyá mumkin hai 
ki merí aisí 'ádat ho jáe, aisí súrat men bihtar hai ki 
main kabhí kuchh na píún. i 

John. Betá, agar tum aisá hí karoge jaisá ki main 
kartá hún to kuchh khauf nahín hai. 

Phir John ne apne bețe ss us nashebáz kí shakl o 
súrat púchhí aur pahchán liyá ki hán, be-shakk ján- 
pahchán to hai. 

Tab Jack ne kahá. “To, abbá, áp us kozarúr samjhá 
denge, aur agar wuh áp gí bát mánegá to phir kabhí 
nashe men na hogá.” 

sain ne kuchh jawáb na diyá, lekin soch men baithá 
rahá. 

Dúsre din kháne ke waqt Jack ne ta'ajjub se dekhá 
ki merá báp sirf pání pítá hai aur kahá. “ Abbá, 
áp kí beer sharáb nahín hai.” 

John ne muskurákar kahá, © Betá. sharáb khatm 
ho gaí, phir mujhe na milegí.“ 

Jack. Kyún? 

John. Achchhá betá. main tum ko batátá hún. 
Chúnki wuh nashebáz sirf ek hí gilás pí nahín saktá, 
is liye us se yih kahná be-fáida thá, aur main ne us 
ko samjháyá ki bilkull na pío aurus ne Kahá, kyá 
agar main bilkull chhor dún, áp bhí bilkull chhor 
denge? To main ne wa'da kiyá ki achehhá, agar 
tum na píoge, main bhí na píúngá. 

Jack. Lekin abbá, áp ká harj na hogá? Áp hamesha 
kahte hain kí is ko pine se merí táqat barh játí 


ai. 

John. “ Betá, Baibal men likhá hai ki main apne 
parosíon ko apne áp se ziyáda piyár karún, aur yih 
bhí ki agar koí chí; mere bháí kí thokar ká bá’is ho, 
main us ko na chhuún, to merá harj ho yá na ho, agar 
sharáb pínese mere bháí kí tabáhí ho, main us ko na 
píúngá. 

Jack. To abbá, main bhí na píúngá. 

John. “ Hán betá, bahut bibtar, tab tum kabhi 
kisí ke thokar ká báis na hoge. 

Dotín din ba'd Jack akelá apni má ke sáth thá, wuh 
us se kahne lagá. “ Ammáján, merá báp bará nek 
-síðhá shakhs hai, hai ná? ” 

. Mary. “ Hán, betá, tumhárá báp bahut nek aur 
díndár ádmí bhí hai.” 

Jack. “ Merá iráda hai, ki jab main siyáná húngá, 
bilkull jaisá merá báp hai, main waisá hí banúngá.“ 

Mary. “ Betá, sirf ek hí shart par tum aisá hí ban 
sakte hot” 

Tack. -.AÁmmá, wuh kaun shart hai. 

Mary. “Ki tum apná dil Ehudá ko doaur Khudá- 
wand Yisú` ko apná Khudáwand anr Málik máno. 

Jack. Taammul karke, “ Ammá. main mahz 
chhotá larká hún." 

Mary. Hán, betá. lekin Khudáwand Yisú bhí 
chhotá larká thá. Jab us ne kahá ki “ Kyá tum nahín 
jánte ho ki mujhe apne Báp kí khidmat karná farz 
hai? aur wuh chhote larkon ko apne pás bulátá 
hai.” 

Jack. Kyá áp ká matlab hai, ki wub is samáne 
men bhí chhote larkon ko apne pás bulátá hai’ 

M ry. Hán., betá, aur yih bhí main yaqím kartí 
hún, kı wuh ab tum ko bulá rahá hai. 

Jack. Ammá ján, jab áp mujhebulátí hain to main 
fauran áp ke pá- chalá átá hún. 

Mary. án, betá, tum fauran áte ho 

Jack. To ammá, main zarúr Yisú’ Masíh ke pás 
áúngá, aurapní má ke háth pakarke wuh dono ghutne 
tek ke aur Jack ne Khudáwand Yisúý’ ke pás ákar 
apná dıl Us ko de diyá. 

Isí tarah se wálidain kí du áon ká jawáb milá. 

Lekin wuh rásta jis par yih khándán chal rahá thá, 
hamesha ásán aur khush-gawár na rahá, jis tarah gáhe 
bárish, gáhe dhúp hotí hai, isí tarah sab ke hál men 
gáhe khushí, gáhe ran) hotá hai, aur John aur Mary ká 
bhí yibí tajriba thá. 

Ek din John bahut bhígá húá ghar áyá, aksar 
aisá 1ttifáq hotá thá aur is liye kisí ko kuchh ande- 
gha yá fikr nahín húí, dúsre din bhí jab malúm 
húá ki sardí lag gaí, koí nahín ghabráe, lekin 
*alálat birhtí gaí, bukhár bhí charhá aur har tarah 
se záhir húá ki albatta koí sakht bímárí hai. De. 
sálib khud tashríf láe, aur khúb 'iláj kryá. Mem 
sáhiba bhí maríz ko dekhne áín aur nafís kháná bhejne 
lagín. Mary bahut 'umda tímárdár thí aur barí 
muhabbat aur hoshiyárí se apne shauhar kí khidðmat 
kartí thí, bá-wajúd is ke bímárí barhtí gaí aur matís 
kí ján bachne kí ummed bahut kam thí. ` 

Yih donon niháyat hí shukrguzár the ki ham is musí- 
bat men akele nahín hain, aur kyá maut ho yá zindagí, 
ham dono ke liye taiyár hain. John bahut báten karne 
aur sunne ke ná-gábil thá lekin roz Mary us ko ek hí 
ávat sunátí thí; ek din us ne yih sunáí. “Go ki main 
maut ke sáe kí wádí men phirún taubhí mujhe kuchh 
khauf.o khatra na hogá., kvúnki tú mere sáth hai 
terí láthí aur terí chharí mujhe tasallí detí hain.” 
John ká chihra bashshásh húa aur us ne dhímí áwáz 
se kahá, “ Hán. jab Khudá sáth hai. to sab kuchh 
achchhá lagtá hai; kvá mant ho vá zindagí.“ 

Lekin John kí zindagí ab rak khatm na hí. rafta 
rafta taraqgí hone lagí aur sihhat hásil húí. 

Tab phir aur sadma húá. jis waqt John phir kám 
karne ke láiq ho gasá thá, Dr. sáhib khud sakht bí- 
márí men giraftár húe, aur go ki har tarah kí koshish 
kí gaí, táham táida na húá anr do hafte ke bad 
unhon ne wafát páí. 

John aur Mary jánte the ki hamárá ek mháyat 
mihrbán aur wafádár rafíg uth gayá hai. aur siwá is 
ke John kí naukarí játí rahí, kvúnki mem sáhiba 
dúsre shahr ko chalí gaín. 

John ke bháí ne saláh dí ki tum merí tarah kiráya 
kí gárí hánká karo, anr ns ne aisá karná munósib sam- 
jhá. Lekin vih intizám kuchh thik na thá. ek roz 
ziyáda ámadaní ho, dúsre din kam aur is liye ki chún- 
ki John sídhá ádmí hokar diyánatdárí se kám kartá. 
ís liye nske wáste z yáda mushkilát thín aur aksar 
basar í nuqát tangí se holí thí. 

Ek bát par yih donon miyán bíbí muttafiq ur ráe 
the, ki jo ho so ho. ham qarzdár na banenge. agar koí 
chíz kitní hí zarúrí kyún na ho. qímat na hone par 
ba-gair us ke rahenge. 

- Ba’z audát larke bále yih dekhkar ki is wagt kháne 
ke liye faqat rúkhí rotí hai, kurkuráne lagte yá ábdí- 
da ho játe tab wálidain un ko samjháte ki bhúkhá 
honá gunáh karne se bihtar hai, aur rúkhí rotí jis ká 
dám diyá gayá, muft ke 'umda kháne se hihtar hai. 
din Jack ne apní wálida se kahá, A: má-ján, áj 

kal main ek bát par ruk rahá hún, jo merí samajh se 
báhar hai. 

Mary. Achchhá betá, batáo to kyá bát hai? 

Jack. Bátyih bai. jab ki merá báp aur áp bhí 
Khudá-tars bain aur Us kí maraí bhí bajá láti hain 
kyá sabab hai ki áp log musíbat-zada hain. 

Pahle mere báp ko sakht bímárí húí. ab yih garíbí 
kí áfat. 

Mary. Betá, merí dánist men un logon ke liye jo 
Khudá ke liye jíte hain, kof áfat ho bhí nahín saktí. 
Sadma to be-shakk ho saktá hai, lekin jis ke zarfe 
se fáida hásil hotá hai, áfat kabhí nahín ho saktí 
hai. 

Jack. Ammá, áp ká kyá matlab hai, garíbí, aur 
rúr hí roți kháne se, kyá fátd: hásil ho saktá hai. 

Mary. Bețá, bahut sá, sháyad is waqt hamen ma'- 
lúm nahín hotá, lekin píchhe ham zarúr dekhenge. 
Hán, ab main jántí hún ki tum larke bále is se bahut 
síkhte ho, khud-inkárí aur bardásht karná, lazız khá- 
ne se bahnt hí ‘umda hai. 

Jack. Lekin aisá tang-hál hamesha na rahegá. 

Mary. (Muskurákar,) Nahín, betá, mujhe yagín 
hai ki jab ham is garíbí ká sabaq síkh chukenge to phir 
khush-hálí hogí. is áyat par yád rakho. “Tum pahle 
Khudá kí bádsháhat aur us kí rástbází ko dhúndho to 
yih sab chízen bhí tumhen milengí.? i 

Hamárá hissa hai pahle Khudá ko dhúndhná, aur 
agar ham aisá hí karenge to Khudá bhí apná hissa 
karegá, aur yih sab chízen hamen milengí. 

Jack. Mujhe ummed hai ki Khudá barí jaldí se 
aisá hí karegá, main khud rúkhí rotí khá saktá hún, 
lekin merí chhotí bahin ke liye bahut mushkil hai, 

Mary ne jawáb na diyá balki apne dil men sochá” 
ki beshakk Jack is tang-hálí se fáida uthá rahá hai, 
aur apní fikr se barhkar auron kí fikr kartá hai. * - 
is thorá arsa guzar chuká, Mary kí bát sach 
thahrí. 

Ek bahut 'umda naukarí John ko milí. Wuh ek daulat- 
mand sáhib ká kochwán ho gayá, jo 'álíshán mákán- 

men, jis ke cháron taraí bág aur khet the, rahte the. 
Ís ke phátak par ek chhotá khúbsúrat ghar baná húá 
thá (kochwán ke liye) aur is men John aur us ke 
khándán rahne age. Larke bále sabapne nae makán 
se bahut hí khush the, aur sab kahne lage, wuh us 
makán se bahut hí bará aur har tarah se achchhá hai, 
ham yahán bahut hí khush rahenge. 

John kí talab bhí peshtar se babut ziyáda thí, is 
liye har tarah se taraggí húí. 

Ek din mauqa’ pákar Jack ne apní wálida se kahá 
“ Ammá, áp kí bát bilkull sach thí, áp ne pahle 
ag ko dhúndhá aur Us ne bahut sí chízen áp ko 

e dín. 

Mary. Hán betá, tum bhí is bát par yagín karo ki 
koí bhí nahín jo Khudá par bharosá rakhtá, aur us 
kí marzí bajá láe aur phir máyús ho. 

Jack. “Hán ammá, main ne zarúr yih sabaq síkh 
liyá. 

use í“ Achchhá, betá, to musíbat se kuchh fáida 
hásil húá ki nahín ?” 

Jack. “ Hán ammá, bahut sá, aur main kabhí use 
na bhúlúngá. ' 

Mary. Áur betá, yih bhí yád rakho ki Khudá ko 
Kalám men likhá hai ki “ Un ko jo Khudá se darte 
hain, kisí chí; kí kamí na hogí.” 


TAMAM SHUD' 


